
1. 
VAISTINIO PREPARATO PAVADINIMAS

Lenvatinib STADA 4 mg kietosios kapsulės
Lenvatinib STADA 10 mg kietosios kapsulės


2. KOKYBINĖ IR KIEKYBINĖ SUDĖTIS

Lenvatinib STADA 4 mg kietosios kapsulės

Kiekvienoje kietojoje kapsulėje yra 4 mg lenvatinibo (mesilato pavidalu).

Lenvatinib STADA 10 mg kietosios kapsulės

Kiekvienoje kietojoje kapsulėje yra 10 mg lenvatinibo (mesilato pavidalu).

Visos pagalbinės medžiagos išvardytos 6.1 skyriuje.


3. FARMACINĖ FORMA

Kietoji kapsulė (kapsulė).

Lenvatinib STADA 4 mg kietosios kapsulės

4 dydžio (maždaug 14,2 mm ilgio) kietoji kapsulė su rudos spalvos korpusu ir rudu dangteliu.

Lenvatinib STADA 10 mg kietosios kapsulės

2 dydžio (maždaug 17,6 mm ilgio) kietoji kapsulė su aukso spalvos korpusu ir rudu dangteliu.


4. KLINIKINĖ INFORMACIJA

4.1 Terapinės indikacijos

Diferencijuota skydliaukės karcinoma (DSK)

Lenvatinib STADA monoterapija skirta suaugusių pacientų progresavusiai, lokaliai progresavusiai (išplitusiai) arba metastazinei, diferencijuotai (papilinei / folikulinei / Hürthle ląstelių) skydliaukės karcinomai (DSK) gydyti, kuri atspari gydymui radioaktyviuoju jodu (RAJ).

Hepatoceliulinė karcinoma (HCK)

Lenvatinib STADA monoterapija skirta suaugusių pacientų, išplitusiai ar neoperuotinais hepatoceliulinei karcinomai (HCK) gydyti kai netaikytas gydymas sisteminio poveikio vaistiniais preparatais (žr. 5.1 skyrių).

Endometriumo karcinoma (EK)

Lenvatinib STADA kartu su pembrolizumabu skirtas suaugusių pacienčių išplitusiai ar recidyvavusiai endometriumo karcinomai (EK) gydyti, kai liga progresuoja skiriant gydymą platinos turinčiais vaistiniais preparatais arba po jo ir kurioms negalima atlikti radikalios operacijos ar skirti radioterapijos.

Inkstų ląstelių karcinoma (ILK)

Lenvatinib STADA skirtas suaugusių pacientų progresavusiai inkstų ląstelių karcinomai (ILK) gydyti:
· kaip pirmojo pasirinkimo gydymas derinant su pembrolizumabu (žr. 5.1 skyrių);
· derinant su everolimuzu po vieno ankstesnio kraujagyslių endotelio augimo faktorių (angl. vascular endothelial growth factor, VEGF) veikiančio gydymo (žr. 5.1 skyrių).

4.2 Dozavimas ir vartojimo metodas

Gydymą turi pradėti ir prižiūrėti sveikatos priežiūros specialistas, turintis gydymo priešvėžiniais preparatais patirties.

Prieš laikinai sustabdant lenvatinibo vartojimą arba sumažinant dozę, reikia pradėti optimalią pykinimo, vėmimo ir viduriavimo kontrolę (vaistiniais preparatais ar kitomis priemonėmis) ir aktyviai gydyti toksinį poveikį virškinimo traktui, siekiant sumažinti inkstų funkcijos sutrikimo ar nepakankamumo riziką (žr. 4.4 skyrių).

Dozavimas

Jeigu pacientas praleido dozę ir jos negalima suvartoti 12 valandų laikotarpiu, tada reikia praleisti tą dozę ir vartoti kitą dozę įprastu vartojimo laiku.

Gydymą reikia tęsti, kol stebima klinikinė nauda arba kol pasireiškia nepriimtinas toksinis poveikis.

Kai Lenvatinib STADA vartojamas kartu su pembrolizumabu inkstų ląstelių karcinomai (ILK) gydyti, gydymą lenvatinibu reikia tęsti, kol liga ima progresuoti arba pasireiškia nepriimtinas toksinis poveikis. Pembrolizumabo vartojimą reikia tęsti, kol liga ima progresuoti, pasireiškia nepriimtinas toksinis poveikis arba iki pembrolizumabui nurodytos maksimalios gydymo trukmės.

Diferencijuota skydliaukės karcinoma (DSK)

Rekomenduojama lenvatinibo paros dozė yra 24 mg (dvi 10 mg kapsulės ir viena 4 mg kapsulė) kartą per parą. Jei reikia, paros dozę reikia koreguoti pagal dozės ar toksinio poveikio valdymo planą.

Dozės koregavimas ir vaistinio preparato vartojimo nutraukimas gydant DSK
Nepageidaujamoms reakcijoms gydyti gali reikėti laikinai sustabdyti ar visiškai nutraukti lenvatinibo vartojimą arba koreguoti dozę (žr. 4.4 skyrių). Pasireiškus lengvoms ar vidutinio sunkumo nepageidaujamoms reakcijoms (pvz., 1 arba 2 laipsnio), paprastai lenvatinibo vartojimo laikinai sustabdyti nereikia, nebent pacientas netoleruoja šio vaistinio preparato, nepaisant optimalaus gydymo.
Pasireiškus sunkioms (pvz., 3 laipsnio) arba netoleruojamoms nepageidaujamoms reakcijoms, reikia laikinai sustabdyti lenvatinibo vartojimą, kol reakcija susilpnės iki 0–1 laipsnio arba pradinio lygio.

Pasireiškus su lenvatinibu susijusiam toksiniam poveikiui (žr. 5 lentelę), iki kol nepageidaujama reakcija išnyks arba susilpnės iki 0–1 laipsnio arba pradinio lygio, gydymą reikia tęsti skiriant sumažintą lenvatinibo dozę, kaip rekomenduojama 1 lentelėje.

	1 lentelė. Rekomenduojamos lenvatinibo paros dozės keitimas gydant DSK sergančius pacientusa

	Dozės lygis
	Paros dozė
	Kapsulių skaičius

	Rekomenduojama paros dozė
	24 mg, vartojama per burną kartą per parą
	Dvi 10 mg kapsulės ir viena 4 mg kapsulė

	Pirmasis dozės mažinimas
	20 mg, vartojama per burną kartą per parą
	Dvi 10 mg kapsulės

	Antrasis dozės mažinimas
	14 mg, vartojama per burną kartą per parą
	Viena 10 mg kapsulė ir viena 4 mg kapsulė

	Trečiasis dozės mažinimas
	10 mg, vartojama per burną kartą per parąa
	Viena 10 mg kapsulė

	Gyvybei pavojingas toksinis poveikis (4 laipsnio): vaistinio preparato vartojimas nutraukiamasb

	a	Tolesnis dozės mažinimas turi būti svarstomas kiekvienam pacientui individualiai, nes duomenų apie mažesnes kaip 10 mg dozes yra nedaug.
b	Reikia nutraukti gydymą, jeigu pasireiškia gyvybei pavojingų reakcijų (pvz., 4 laipsnio), išskyrus laboratorinių tyrimų rezultatų pokyčius, kurie nelaikomi pavojingais gyvybei, tokiu atveju juos reikia kontroliuoti kaip sunkias reakcijas (pvz., 3 laipsnio).

Laipsniai yra paremti Nacionalinio vėžio instituto (angl. National Cancer Institute, NCI) bendrais nepageidaujamų reiškinių terminologijos kriterijais (angl. Common Terminology Criteria for Adverse Events, CTCAE).



Hepatoceliulinė karcinoma (HCK)

Rekomenduojama lenvatinibo paros dozė yra 8 mg (dvi 4 mg kapsulės) kartą per parą pacientams, sveriantiems < 60 kg, ir 12 mg (trys 4 mg kapsulės) kartą per parą pacientams, sveriantiems ≥ 60 kg. Dozės koregavimas turi būti paremtas tik pasireiškusiu toksiniu poveikiu, o ne kūno svorio pokyčiais gydymo laikotarpiu. Paros dozė keičiama pagal poreikį, atsižvelgiant į dozės arba toksinio poveikio valdymo planą.

Dozės koregavimas ir vaistinio preparato vartojimo nutraukimas gydant HCK
Kontroliuojant tam tikras nepageidaujamas reakcijas gali tekti sustabdyti vaistinio preparato vartojimą, koreguoti dozę arba gydymą lenvatinibu nutraukti. Pasireiškus lengvoms ar vidutinio sunkumo nepageidaujamoms reakcijoms (pvz., 1 ar 2 laipsnio), paprastai lenvatinibo vartojimo laikinai sustabdyti nereikia, nebent pacientas netoleruoja šio vaistinio preparato, nepaisant optimalaus gydymo. Su lenvatinibu susijęs toksinis poveikis pateikiamas 5 lentelėje. Išsami informacija apie gydymo stebėjimą, dozės koregavimą ir vaistinio preparato vartojimo nutraukimą pateikiama 2 lentelėje.

	2 lentelė. Rekomenduojamos lenvatinibo paros dozės koregavimas gydant HCK sergančius pacientus

	
Pradinė dozė
	Kūno svoris ≥ 60 kg
12 mg (trys 4 mg per burną vartojamos kapsulės kartą per parą)
	Kūno svoris < 60 kg
8 mg (dvi 4 mg per burną vartojamos kapsulės kartą per parą)

	Neišnykstantis ir netoleruojamas 2 ir 3 laipsnio toksinis poveikisa

	Nepageidaujama reakcija
	
Keitimas
	Koreguota dozėb
(kūno svoris ≥ 60 kg)
	Koreguota dozėb
(kūno svoris < 60 kg)

	Pirmasis pasireiškimas c
	Vaistinio preparato vartojimą sustabdykite, kol reakcija palengvės iki 0–1 laipsnio ar iki pradinio lygiod
	8 mg
(dvi 4 mg per burną vartojamos kapsulės) kartą per parą
	4 mg
(viena 4 mg per burną vartojama kapsulė) kartą per parą

	Antrasis pasireiškimas (ta pati reakcija arba nauja reakcija)
	Vaistinio preparato vartojimas sustabdomas, kol reakcija palengvės iki 0–1 laipsnio ar iki pradinio lygiod
	4 mg
(viena 4 mg per burną vartojama kapsulė) kartą per parą
	4 mg
(viena 4 mg per burną vartojama kapsulė) kas antrą dieną

	Trečiasis pasireiškimas (ta pati reakcija arba nauja reakcija)
	Vaistinio preparato vartojimas sustabdomas, kol reakcija palengvės iki 0–1 laipsnio ar iki pradinio lygiod
	4 mg
(viena 4 mg geriamoji kapsulė) kas antrą dieną
	Vaistinio preparato vartojimą nutraukite

	Gyvybei pavojingas toksinis poveikis (4 laipsnio): vaistinio preparato vartojimas nutraukiamase

	a	Prieš laikinai nutraukiant vaistinio preparato vartojimą ar sumažinant dozę, pradėkite skirti medikamentinį gydymą kontroliuoti pykinimą, vėmimą ar viduriavimą.
b	Atsižvelgiant į pirmesnės dozės lygį, dozė nuosekliai mažinama (12 mg, 8 mg, 4 mg arba 4 mg kas antrą parą).
c	Toksinis poveikis kraujo sistemai ar proteinurija: pasireiškus pirmą kartą, dozės koreguoti nereikia.
d	Pasireiškus toksiniam poveikiui kraujui dozę galima vėl pradėti skirti, kai poveikis sumažėja iki 2 laipsnio; pasireiškus proteinurijai dozę galima vėl pradėti skirti, kai proteinurija tampa mažesnė kaip 2 g/24 val.
e	Išskyrus laboratorinių tyrimų rezultatų pokyčius, kurie nelaikomi pavojingais gyvybei ir kuriuos galima kontroliuoti kaip 3 laipsnio nepageidaujamą reakciją.

Laipsniai yra paremti Nacionalinio vėžio instituto (angl. National Cancer Institute, NCI) bendrais nepageidaujamų reiškinių terminologijos kriterijais (angl. Common Terminology Criteria for Adverse Events, CTCAE).



Endometriumo karcinoma (EK)

Rekomenduojama per burną vartojama lenvatinibo dozė yra po 20 mg kartą per parą kartu su pembrolizumabo arba po 200 mg kas 3 savaites, arba po 400 mg kas 6 savaites doze, kuri skiriama 30 minučių trukmės intraveninės infuzijos būdu, iki nepriimtino toksinio poveikio pasireiškimo ar ligos progresavimo (žr. 5.1 skyrių).

Papildomos informacijos apie dozavimą rasite pembrolizumabo preparato charakteristikų santraukoje (PCS).

Dozės koregavimas ir nutraukimas gydant EK
Su lenvatinibu susijęs toksinis poveikis pateikiamas 5 lentelėje. Skiriant lenvatinibo kartu su pembrolizumabu, pagal poreikį reikia laikinai sustabdyti lenvatinibo vartojimą, sumažinti dozę arba vartojimą visiškai nutraukti (žr. 3 lentelę).
Pembrolizumabo vartojimas yra sustabdomas arba nutraukiamas pagal pembrolizumabo preparato charakteristikų santraukoje pateiktas instrukcijas. Pembrolizumabo dozės mažinti nerekomenduojama.

	3 lentelė. Rekomenduojamos lenvatinibo paros dozės koregavimas gydant EK sergančius pacientusa

	Pradinė dozė
kartu su pembrolizumabu
	20 mg, vartojama per burną kartą per parą 
(dvi 10 mg mg kapsulės)

	Išliekantis ir netoleruojamas 2 arba 3 laipsnio toksinis poveikis

	Nepageidaujama reakcija
	Keitimas
	Koreguota dozė

	Pirmasis pasireiškimas
	Vaistinio preparato vartojimas sustabdomas, kol reakcija palengvės iki 0–1 laipsnio arba pradinio lygiod
	14 mg, vartojama per burną kartą per parą
(viena 10 mg kapsulė + viena 4 mg kapsulė)

	Antrasis pasireiškimas (ta pati reakcija arba nauja reakcija)
	Vaistinio preparato vartojimas sustabdomas, kol reakcija palengvės iki 0–1 laipsnio arba pradinio lygiod
	10 mg, vartojama per burną kartą per parą (viena 10 mg kapsulė)

	Trečiasis pasireiškimas (ta pati reakcija arba nauja reakcija)
	Vaistinio preparato vartojimas sustabdomas, kol reakcija palengvės iki 0–1 laipsnio arba pradinio lygiod
	8 mg, vartojama per burną kartą per parą (dvi 4 mg kapsulės)

	Gyvybei pavojingas toksinis poveikis (4 laipsnis): vaistinio preparato vartojimas nutraukiamasb

	a	Turima nedaug duomenų apie mažesnes nei 8 mg dozes.
b	Atsiradus gyvybei pavojingoms reakcijoms (pvz., 4 laipsnio), gydymą reikia nutraukti, išskyrus laboratorinių tyrimų rezultatų pokyčius, kurie nelaikomi grėsmingais gyvybei, tokiu atveju juos reikia kontroliuoti kaip sunkias reakcijas (pvz., 3 laipsnio).

Laipsniai yra paremti Nacionalinio vėžio instituto (angl. National Cancer Institute, NCI) bendrais nepageidaujamų reiškinių terminologijos kriterijais (angl. Common Terminology Criteria for Adverse Events, CTCAE).



Inkstų ląstelių karcinoma (ILK)

Lenvatinibo ir pembrolizumabo derinys kaip pirmojo pasirinkimo gydymas
Rekomenduojama lenvatinibo dozė yra 20 mg (dvi 10 mg kapsulės) per burną kartą per parą kartu su pembrolizumabu 200 mg kas 3 savaites arba 400 mg kas 6 savaites, skiriamu 30 minučių trukmės intravenine infuzija. Lenvatinibo paros dozę pagal poreikį reikia koreguoti pagal dozės / toksinio poveikio valdymo planą.

Išsamią informaciją apie pembrolizumabo dozavimą žr. pembrolizumabo preparato charakteristikų santraukoje (PCS).

Lenvatinibo ir everolimuzo derinys kaip antrojo pasirinkimo gydymas
Rekomenduojama lenvatinibo paros dozė yra 18 mg (viena 10 mg kapsulė ir dvi 4 mg kapsulės) per burną kartą per parą, ji vartojama kartu su 5 mg everolimuzo kartą per parą. Lenvatinibo ir, jei reikia, everolimuzo paros dozę pagal poreikį reikia koreguoti pagal dozės / toksinio poveikio valdymo planą.

Išsamią informaciją apie everolimuzo dozavimą žr. everolimuzo PCS.

Gydymą reikia tęsti, kol yra klinikinė nauda arba kol pasireiškia nepriimtinas toksinis poveikis.

Dozės koregavimas ir ILK gydymo nutraukimas
Dėl nepageidaujamų reakcijų gydymo žr. „Dozės koregavimas ir vaistinio preparato vartojimo nutraukimas gydant DSK“.

Esant toksiniam poveikiui, kuris, manoma, yra susijęs su lenvatinibu (žr. 5 lentelę), praėjus / palengvėjus nepageidaujamai reakcijai iki 0–1 laipsnio arba pradinio lygio, gydymą reikia tęsti skiriant sumažintą lenvatinibo dozę, kaip rekomenduojama 4 lentelėje.

	4 lentelė. Dozės koregavimas, lyginant su rekomenduojama lenvatinibo paros doze ILK sergantiems pacientamsa

	
	Lenvatinibo dozė kartu su pembrolizumabu
	Lenvatinibo dozė kartu su everolimuzu

	Rekomenduojama paros dozė
	20 mg, vartojma per burną kartą per parą
(dvi 10 mg kapsulės)
	18 mg, vartojma per burną kartą per parą (viena 10 mg kapsulė + dvi 4 mg kapsulės)

	Pirmasis dozės mažinimas
	14 mg, vartojma per burną kartą per parą (viena 10 mg kapsulė + viena 4 mg kapsulė)
	14 mg, vartojma per burną kartą per parą (viena 10 mg kapsulė + viena 4 mg kapsulė)

	Antrasis dozės mažinimas
	10 mg, vartojma per burną kartą per parą
(viena 10 mg kapsulė)
	10 mg, vartojma per burną kartą per parą (viena 10 mg kapsulė)

	Trečiasis dozės mažinimas
	8 mg, vartojma per burną kartą per parą
(dvi 4 mg kapsulės)
	8 mg, vartojma per burną kartą per parą (dvi 4 mg kapsulės)

	Gyvybei pavojingas toksinis poveikis (4 laipsnis): vaistinio preparato vartojimas nutraukiamasb

	a	Duomenų apie mažesnių nei 8 mg dozių vartojimą yra nedaug.

	b	Reikia nutraukti bet kokį gydymą, jeigu pasireiškia gyvybei pavojingų reakcijų (pvz., 4 laipsnio), išskyrus laboratorinių tyrimų rezultatų pokyčius, kurie nelaikomi pavojingais gyvybei, tokiu atveju juos reikia kontroliuoti kaip sunkias reakcijas (pvz., 3 laipsnio).

Laipsniai yra paremti Nacionalinio vėžio instituto (angl. National Cancer Institute, NCI) bendrais nepageidaujamų reiškinių terminologijos kriterijais (angl. Common Terminology Criteria for Adverse Events, CTCAE).



Vartojant kartu su pembrolizumabu, pagal poreikį reikia laikinai sustabdyti vieno arba abiejų vaistinių preparatų vartojimą. Pagal poreikį reikia atidėti Lenvatinibo vartojimą, sumažinti jo dozę arba nutraukti vartojimą. Pembrolizumabo vartojimas atidedamas arba nutraukiamas vadovaujantis pembrolizumabo PCS pateiktais nurodymais. Pembrolizumabo dozės mažinti nerekomenduojama.

Esant toksiniam poveikiui, kuris, manoma, yra susijęs su everolimuzu, reikia laikinai sustabdyti gydymą, sumažinti dozę, skiriant kas antrą parą, arba nutraukti gydymą (dozės koregavimo dėl specifinių nepageidaujamų reakcijų rekomendacijos pateikiamos everolimuzo PCS).

Esant toksiniam poveikiui, kuris, manoma, yra susijęs su lenvatinibu ir everolimuzu, lenvatinibo dozę reikia sumažinti (žr. 4 lentelę) prieš mažinant everolimuzo dozę.

Visos indikacijos (DSK, HCK, EK, ILK)

Nepageidaujamos reakcijos, dėl kurių reikia keisti dozę

	5 lentelė. Nepageidaujamos reakcijos, dėl kurių reikia keisti lenvatinibo dozę

	Nepageidaujama reakcija
	Sunkumas
	Veiksmas
	Dozės sumažinimas ir lenvatinibo vartojimo atnaujinimas

	Hipertenzija
	3 laipsnis (nepaisant optimalaus antihipertenzinio gydymo)
	Laikinai sustabdyti vartojimą
	Susilpnėja iki 0, 1 arba 2 laipsnio.
Žr. išsamias rekomendacijas 6 lentelėje 4.4 skyriuje.

	
	4 laipsnis
	Visiškai nutraukti vartojimą
	Neatnaujinti vartojimo.

	Proteinurija
	≥ 2 g / 24 val.
	Laikinai sustabdyti vartojimą
	Susilpnėja iki mažiau kaip 2 g / 24 val.

	Nefrozinis sindromas
	-------
	Visiškai nutraukti vartojimą
	Neatnaujinti vartojimo.

	Inkstų funkcijos sutrikimas arba nepakankamumas
	3 laipsnis
	Laikinai sustabdyti vartojimą
	Susilpnėja iki 0–1 laipsnio arba pradinio lygio.

	
	4 laipsnis*
	Visiškai nutraukti vartojimą
	Neatnaujinti vartojimo.

	Širdies disfunkcija
	3 laipsnis
	Laikinai sustabdyti vartojimą
	Susilpnėja iki 0–1 laipsnio arba pradinio lygio.

	
	4 laipsnis
	Visiškai nutraukti vartojimą
	Neatnaujinti vartojimo.

	Grįžtamosios užpakalinės encefalopatijos sindromas (GUES) / grįžtamosios užpakalinės leukoencefalopatijos sindromas (GULS)
	Bet kuris laipsnis
	Laikinai sustabdyti vartojimą
	Apsvarstyti galimybę tęsti vartojimą sumažinus dozę, jei susilpnėja iki 0–1 laipsnio.

	Toksinis poveikis kepenims
	3 laipsnis
	Laikinai sustabdyti vartojimą
	Susilpnėja iki 0–1 laipsnio arba pradinio laipsnio.

	
	4 laipsnis*
	Visiškai nutraukti vartojimą
	Neatnaujinti vartojimo.

	Arterinė tromboembolija
	Bet kuris laipsnis
	Visiškai nutraukti vartojimą
	Neatnaujinti vartojimo.

	Hemoragija
	3 laipsnis
	Laikinai sustabdyti vartojimą
	Susilpnėja iki 0–1 laipsnio.

	
	4 laipsnis
	Visiškai nutraukti vartojimą
	Neatnaujinti vartojimo.

	Virškinimo trakto perforacija arba fistulė
	3 laipsnis
	Laikinai sustabdyti vartojimą
	Susilpnėja iki 0–1 laipsnio arba pradinio lygio.

	
	4 laipsnis
	Visiškai nutraukti vartojimą
	Neatnaujinti vartojimo.

	Ne virškinimo trakto fistulė
	4 laipsnis
	Visiškai nutraukti vartojimą
	Neatnaujinti vartojimo.

	Pailgėjęs QT intervalas
	> 500 ms
	Laikinai sustabdyti vartojimą
	Susilpnėja iki < 480 ms arba pradinio lygio.

	Viduriavimas
	3 laipsnis
	Laikinai sustabdyti vartojimą
	Susilpnėja iki 0–1 laipsnio arba pradinio lygio.

	
	4 laipsnis (nepaisant medicininio gydymo)
	Visiškai nutraukti vartojimą
	Neatnaujinti vartojimo.

	*	4 laipsnio laboratorinių tyrimų rezultatų pokyčius, kurie nelaikomi grėsmingais gyvybei, galima kontroliuoti kaip sunkias reakcijas (pvz., 3 laipsnio)



Ypatingos populiacijos

DSK
Gauta duomenų, kad pacientams, kurie yra azijiečių rasės, ≥ 75 metų, serga gretutinėmis ligomis (pvz., yra hipertenzija ir kepenų ar inkstų funkcijos sutrikimas) arba kurių kūno svoris yra mažesnis kaip 60 kg, lenvatinibo toleravimas būna blogesnis (žr. 4.8 skyrių). Visiems pacientams, išskyrus tuos, kuriems yra sunkus kepenų ar inkstų funkcijos sutrikimas (žr. toliau), reikia pradėti gydymą rekomenduojama 24 mg doze, po to dozę reikia koreguoti remiantis individualiu toleravimu.

HCK
Gauta duomenų, kad pacientams, kurie yra ≥ 75 metų, baltaodžių rasės arba moteriškos lyties ar asmenys, kuriems prieš gydymą yra sunkesnis kepenų funkcijos sutrikimas (6 balai pagal Child-Pugh A, palyginti su 5 balais), lenvatinibo toleravimas būna blogesnis.

HCK sergantiems pacientams, kuriems nėra vidutinio sunkumo ar sunkaus kepenų funkcijos sutrikimo ar sunkaus inkstų nepakankamumo, gydymą reikia pradėti skiriant rekomenduojamą pradinę 8 mg dozę (dvi 4 mg kapsules), kai kūno svoris < 60 kg, ir 12 mg dozę (tris 4 mg kapsules), kai kūno svoris ≥ 60 kg; vėliau dozę reikia koreguoti atsižvelgiant į tai, kaip pacientas toleruoja gydymą.

ILK
Gauta duomenų, kad pacientams, kurie yra ≥ 65 metų ir kuriems yra pradinė hipertenzija arba kurių inkstų funkcija sutrikusi, lenvatinibo toleravimas būna blogesnis (žr. 4.8 skyrių).

Duomenų apie lenvatinibo ir everolimuzo derinio vartojimą daugumai ypatingų populiacijų nėra. Toliau pateikiama informacija paremta klinikine patirtimi, gauta diferencijuota skydliaukės karcinoma (DSK) sergančius pacientus gydant vien lenvatinibu.

Visiems pacientams, kuriems nėra sunkaus kepenų ar inkstų funkcijos sutrikimo (žr. toliau), gydymą reikia pradėti pagal indikacijas rekomenduojama 20 mg lenvatinibo paros doze kartu su pembrolizumabu arba 18 mg lenvatinibo ir su 5 mg everolimuzo doze, vartojama kartą per parą, vėliau dozę reikia koreguoti atsižvelgiant į tai, kaip pacientas toleruoja gydymą.

Informacijos apie klinikinę gydymo lenvatinibo ir pembrolizumabo deriniu patirtį žr. 4.8 skyriuje.

Pacientai, sergantys hipertenzija

Kraujospūdį reikia atidžiai kontroliuoti prieš pradedant gydymą lenvatinibu ir reguliariai stebėti gydymo metu (žr. 4.4 ir 4.8 skyrius).

Pacientai, kurių kepenų funkcija sutrikusi

DSK
Pacientams, kuriems yra lengvas (A klasės pagal Child-Pugh) arba vidutinio sunkumo (B klasės pagal Child-Pugh) kepenų funkcijos sutrikimas, pradinės dozės koreguoti remiantis kepenų funkcija nereikia. Pacientams, kuriems yra sunkus (C klasės pagal Child-Pugh) kepenų funkcijos sutrikimas, rekomenduojama pradinė dozė yra 14 mg, ji vartojama kartą per parą. Vėliau dozę gali reikėti koreguoti atsižvelgiant į tai, kaip pacientas toleruoja gydymą. Taip pat žr. 4.8 skyrių.

HCK
Hepatoceliulinės karcinomos tyrime dalyvavusių pacientų populiacijose dėl kepenų funkcijos dozės pacientams, kuriems buvo lengvas kepenų funkcijos sutrikimas (A klasė pagal Child-Pugh), koreguoti nereikėjo. Turimų labai ribotų duomenų nepakanka pateikti dozavimo rekomendacijų hepatoceliuline karcinoma sergantiems pacientams, kuriems yra vidutinio sunkumo kepenų funkcijos sutrikimas (B klasė pagal Child-Pugh). Šiuos pacientus rekomenduojama bendrai stebėti dėl saugumo (žr. 4.4 ir 5.2 skyrius). Lenvatinibo tyrimų su pacientais, kuriems yra sunkus kepenų funkcijos sutrikimas (C klasė pagal Child-Pugh), neatlikta ir tokiems pacientams šio vaistinio preparato vartoti nerekomenduojama.

EK
Duomenų apie lenvatinibo vartojimą kartu su pembrolizumabu pacientams, kurių kepenų funkcija sutrikusi, yra nedaug. Pacientams, kuriems yra lengvas (A klasė pagal Child-Pugh) arba vidutinio sunkumo (B klasė pagal Child-Pugh) kepenų funkcijos sutrikimas, pradinės vaistinių preparatų derinio dozės koreguoti remiantis kepenų funkcija nereikia.
Pacientams, kuriems yra sunkus (C klasė pagal Child-Pugh) kepenų funkcijos sutrikimas, rekomenduojama pradinė lenvatinibo dozė yra 10 mg, vartojama kartą per parą. Dėl dozavimo pacientams, kurių kepenų funkcija sutrikusi, žr. pembrolizumabo PCS. Vėliau dozę gali reikėti koreguoti atsižvelgiant į tai, kaip pacientas toleruoja gydymą.

ILK
Duomenų apie lenvatinibo vartojimą kartu su pembrolizumabu pacientams, kurių kepenų funkcija sutrikusi, yra nedaug. Pacientams, kuriems yra lengvas (A klasė pagal Child-Pugh) ar vidutinio sunkumo (B klasė pagal Child-Pugh) kepenų funkcijos sutrikimas, pradinės vaistinių preparatų derinio dozės koreguoti remiantis kepenų funkcija nereikia. Pacientams, kuriems yra sunkus (C klasė pagal Child-Pugh) kepenų funkcijos sutrikimas, rekomenduojama pradinė lenvatinibo dozė yra 10 mg, vartojama kartą per parą. Pembrolizumabo dozavimo pacientams, kurių kepenų funkcija sutrikusi, informacija, pateikiama pembrolizumabo PCS. Vėliau dozę gali reikėti koreguoti atsižvelgiant į tai, kaip pacientas toleruoja gydymą. Pacientams, kuriems yra sunkus kepenų funkcijos sutrikimas, vaistinių preparatų derinį reikia vartoti tik jei numatoma nauda yra didesnė už riziką (žr. 4.8 skyrių).

Duomenų apie lenvatinibo vartojimą kartu su everolimuzu pacientams, kurių kepenų funkcija sutrikusi, nėra. Pacientams, kuriems yra lengvas (A klasė pagal Child-Pugh) arba vidutinio sunkumo (B klasė pagal Child-Pugh) kepenų funkcijos sutrikimas, pradinės vaistinių preparatų derinio dozės koreguoti remiantis kepenų funkcija nereikia. Pacientams, kuriems yra sunkus (C klasė pagal Child-Pugh) kepenų funkcijos sutrikimas, rekomenduojama pradinė lenvatinibo dozė yra 10 mg, vartojama kartą per parą, kartu su everolimuzo doze, kuri rekomenduojama pacientams, kuriems yra sunkus kepenų funkcijos sutrikimas, everolimuzo PCS. Gali reikėti toliau koreguoti dozę, remiantis individualiu toleravimu. Pacientams, kuriems yra sunkus kepenų funkcijos sutrikimas, vaistinių preparatų derinį reikia vartoti tik jei numatoma nauda yra didesnė už riziką (žr. 4.8 skyrių).

Pacientai, kurių inkstų funkcija sutrikusi

DSK
Pacientams, kuriems yra lengvas arba vidutinio sunkumo inkstų funkcijos sutrikimas, pradinės dozės koreguoti remiantis inkstų funkcija nereikia. Pacientams, kuriems yra sunkus inkstų funkcijos sutrikimas, rekomenduojama pradinė dozė yra 14 mg, vartojama kartą per parą. Vėliau dozę gali reikėti koreguoti atsižvelgiant į tai, kaip pacientas toleruoja gydymą.
Tyrimų su pacientais, sergančiais galutinės stadijos inkstų liga, neatlikta, todėl tokiems pacientams lenvatinibo vartoti nerekomenduojama (žr. 4.8 skyrių).

HCK
Pacientams, kuriems yra lengvas arba vidutinio sunkumo inkstų funkcijos sutrikimas, pradinės dozės koreguoti remiantis inkstų funkcija nereikia. Turimų duomenų nepakanka dozavimo rekomendacijoms hepatoceliuline karcinoma sergantiems pacientams, kuriems yra sunkus inkstų funkcijos sutrikimas, pateikti.

EK
Pacientams, kuriems yra lengvas ar vidutinio sunkumo inkstų funkcijos sutrikimas, pradinės dozės koreguoti remiantis inkstų funkcija nereikia. Pacientams, kuriems yra sunkus inkstų funkcijos sutrikimas, rekomenduojama pradinė dozė yra 10 mg lenvatinibo, vartojama kartą per parą. Pembrolizumabo dozavimo pacientams, kurių inkstų funkcija sutrikusi, informacija, pateikiama pembrolizumabo PCS. Vėliau dozę gali reikėti koreguoti atsižvelgiant į tai, kaip pacientas toleruoja gydymą. Tyrimų su pacientais, sergančiais galutinės stadijos inkstų liga, neatlikta, todėl tokiems pacientams lenvatinibo vartoti nerekomenduojama.

ILK
Pacientams, kuriems yra lengvas arba vidutinio sunkumo inkstų funkcijos sutrikimas, pradinės dozės koreguoti remiantis inkstų funkcija nereikia. Pacientams, kuriems yra sunkus inkstų funkcijos sutrikimas, rekomenduojama pradinė dozė yra 10 mg lenvatinibo, vartojama kartą per parą. Pembrolizumabo ir everolimuzo dozavimo pacientams, kurių inkstų funkcija sutrikusi, informacija, pateikiama pembrolizumabo arba everolimuzo PCS. Vėliau dozę gali reikėti koreguoti atsižvelgiant į tai, kaip pacientas toleruoja gydymą. Tyrimų su pacientais, sergančiais galutinės stadijos inkstų liga, neatlikta, todėl tokiems pacientams lenvatinibo vartoti nerekomenduojama (žr. 4.8 skyrių).

Senyviems pacientams

Pradinės dozės koreguoti remiantis amžiumi nereikia. Duomenų apie vartojimą ≥ 75 metų pacientams yra nedaug (žr. 4.8 skyrių).

Vaikų populiacija

Lenvatinibo saugumas ir veiksmingumas vaikams nuo 2 iki < 18 metų neištirti. Turimi duomenys pateikiami 4.8, 5.1 ir 5.2 skyriuose, tačiau dozavimo rekomendacijų pateikti negalima.

Tyrimų su gyvūnais metu nustatyta galima su saugumu susijusi rizika, todėl lenvatinibo negalima vartoti jaunesniems nei 2 metų vaikams (žr. 5.3 skyrių).

Etninė kilmė

Pradinės dozės koreguoti remiantis rase nereikia (žr. 5.2 skyrių). Duomenų apie vartojimą pacientams, kurie yra ne europidų ar azijiečių etninės kilmės, yra nedaug (žr. 4.8 skyrių).

Kūno svoris mažesnis kaip 60 kg

ILK
Pradinės dozės koreguoti remiantis kūno svoriu nereikia. Duomenų apie lenvatinibo ir everolimuzo derinio skyrimą pacientams, kurių kūno svoris yra mažesnis kaip 60 kg, sergantiems ILK, yra nedaug (žr. 4.8 skyrių).

Funkcinė būklė

ILK
Pacientai, kurių funkcinė būklė pagal Rytų bendradarbiavimo onkologijos grupės (angl. Eastern Cooperative Oncology Group, ECOG) klasifikaciją yra 2 arba daugiau balų, nebuvo įtraukti į ILK 205 tyrimą (žr. 5.1 skyrių). Pacientai, kurių KPS (Karnofskio funkcinė būklė, angl. Karnofsky Performance Status) < 70, į 307 tyrimą (CLEAR) nebuvo įtraukti. Naudos ir rizikos santykis tokiems pacientams nebuvo įvertintas.

Vartojimo metodas

Lenvatinibas skirtas vartoti per burną. Kapsules reikia vartoti kasdien maždaug tuo pat metu, valgio metu arba nevalgius (žr.5.2 skyrių). Slaugytojas turi neatidaryti kapsulės, kad būtų išvengta pakartotinės kapsulės turinio ekspozicijos.

Lenvatinibo kapsules galima nuryti nekramtant, užgeriant vandeniu, arba vartoti kaip suspensiją, paruoštą ištirpinus visą (-as) kapsulę (-es) vandenyje, obuolių sultyse ar piene. Suspensiją galima vartoti per burną arba per maitinimo vamzdelį. Vartojant per maitinimo vamzdelį suspensiją reikia ruošti su vandeniu (apie suspensijos paruošimą ir vartojimą žr. 6.6 skyriuje).

Iš karto nesuvartotą paruoštą lenvatinibo suspensiją galima laikyti uždarytoje talpyklėje ir būtinai šaldytuve (2–8 ºC temperatūroje) ne ilgiau kaip 36 valandas. Išėmus iš šaldytuvo, suspensiją prieš vartojimą reikia pakratyti maždaug 30 sekundžių. Nesuvartojus per 36 valandas, suspensiją reikia išmesti.

Kaip vartoti kartu su pembrolizumabu, žr. pembrolizumabo PCS.

4.3 Kontraindikacijos

Padidėjęs jautrumas veikliajai arba bet kuriai 6.1 skyriuje nurodytai pagalbinei medžiagai.
Žindymas (žr. 4.6 skyrių).

4.4 Specialūs įspėjimai ir atsargumo priemonės

Hipertenzija

Gauta pranešimų apie lenvatinibu gydomiems pacientams atsiradusią hipertenziją, paprastai pasireiškiančią anksti gydymo eigoje (žr. 4.8 skyrių). Kraujospūdį (KS) reikia tinkamai kontroliuoti prieš pradedant gydymą lenvatinibu ir, jei pacientams yra hipertenzija, mažiausiai 1 savaitę iki gydymo lenvatinibu jie turi vartoti stabilią antihipertenzinio vaistinio preparato dozę. Pranešta apie sunkias komplikacijas, įskaitant aortos disekciją, esant blogai kontroliuojamai hipertenzijai. Svarbu hipertenziją anksti nustatyti ir veiksmingai gydyti, kad būtų sumažinta būtinybė laikinai sustabdyti lenvatinibo vartojimą ir mažinti dozę. Gydymą antihipertenziniais vaistiniais preparatais reikia pradėti, kai tik patvirtinamas padidėjęs KS. KS reikia tikrinti praėjus 1 savaitei nuo gydymo lenvatinibu pradžios, po to pirmuosius 2 mėnesius kas 2 savaites, vėliau kas mėnesį. Antihipertenzinis gydymas turi būti parenkamas individualiai pagal paciento klinikinę būklę ir turi atitikti standartinę medicininę praktiką. Pacientams, kurių kraujospūdis anksčiau buvo normalus, pastebėjus padidėjusį KS, reikia pradėti monoterapiją vienu antihipertenzinių klasės vaistiniu preparatu. Pacientams, kurie jau vartoja antihipertenzinio vaistinio preparato, jei reikia, galima padidinti vartojamo vaistinio preparato dozę arba papildomai skirti vieną ar kelis kitos antihipertenzinių klasės vaistinius preparatus. Jei reikia, hipertenzija gydoma taip, kaip rekomenduojama 6 lentelėje.

	6 lentelė. Rekomenduojamas hipertenzijos gydymas

	Kraujospūdžio (KS) lygis
	Rekomenduojamas veiksmas

	Sistolinis KS nuo ≥ 140 mmHg iki < 160 mmHg arba diastolinis KS nuo ≥ 90 mmHg iki < 100 mmHg
	Toliau vartoti lenvatinibo ir pradėti antihipertenzinį gydymą, jei dar nepradėtas,
ARBA
toliau vartoti lenvatinibo ir padidinti vartojamą antihipertenzinio vaistinio preparato dozę arba pradėti papildomą antihipertenzinį gydymą

	Sistolinis KS ≥ 160 mmHg arba diastolinis KS ≥ 100 mmHg, nepaisant optimalaus antihipertenzinio gydymo
	1. Sustabdyti lenvatinibo vartojimą
2. Kai sistolinis KS yra ≤ 150 mmHg, diastolinis KS yra ≤ 95 mmHg ir pacientas vartojo stabilią antihipertenzinio vaistinio preparato dozę mažiausiai 48 valandas, tęsti lenvatinibo vartojimą sumažinta doze (žr. 4.2 skyrių).

	Gyvybei pavojingos pasekmės (piktybinė hipertenzija, neurologiniai sutrikimai arba hipertenzinė krizė)
	Reikalinga skubi intervencija. Nutraukti lenvatinibo vartojimą ir pradėti atitinkamą medicininį gydymą.



Aneurizmos ir arterijų disekacijos

KEAF reakcijų sekos inhibitorių vartojimas gali paskatinti aneurizmų ir (arba) arterijos disekacijų vystymąsi pacientams, kuriems diagnozuota arba nediagnozuota hipertenzija. Prieš pradedant gydyti lenvatinibu, reikia atidžiai įvertinti šią riziką pacientams, kuriems nustatyta tokių rizikos veiksnių kaip hipertenzija arba anksčiau diagnozuota aneurizma

Proteinurija

Gauta pranešimų apie lenvatinibu gydomiems pacientams nustatytą proteinuriją, paprastai pasireiškiančią anksti gydymo eigoje (žr. 4.8 skyrių). Reikia reguliariai stebėti baltymo kiekį šlapime. Šlapimo tyrimu nustačius ≥ 2+ proteinuriją, gali reikėti laikinai sustabdyti ar visiškai nutraukti vaistinio preparato vartojimą arba koreguoti dozę (žr. 4.2 skyrių). Buvo pranešta apie nefrozinio sindromo atvejus lenvatinibu gydytiems pacientams. Pasireiškus nefroziniam sindromui, lenvatinibo vartojimą reikia nutraukti.

Toksinis poveikis kepenims

Lenvatinibu gydomiems DSK ir ILK sergantiems pacientams dažniausiai praneštos su kepenimis susijusios nepageidaujamos reakcijos buvo padidėjęs alanino aminotransferazės (ALT) aktyvumas, padidėjęs aspartato aminotransferazės (AST) aktyvumas ir padidėjusi bilirubino koncentracija kraujyje. Pranešta apie kepenų nepakankamumo ir ūminio hepatito atvejus (< 1 %; žr. 4.8 skyrių) lenvatinibu gydomiems pacientams. Kepenų nepakankamumo atvejai paprastai pranešti pacientams, kuriems buvo progresuojančių kepenų metastazių.

REFLECT tyrime HCK sergantiems lenvatinibu gydytiems pacientams dažniau buvo pranešta apie su kepenimis susijusias nepageidaujamas reakcijas, įskaitant hepatinę encefalopatiją ir kepenų nepakankamumą (įskaitant mirtinas reakcijas) (žr. 4.8 skyrių), palyginti su sorafenibu gydytais pacientais. Pacientams, kuriems buvo sunkesnis kepenų nepakankamumas ir (arba) didesnė kepenų naviko sukeliama pažaida, grėsė didesnė hepatinės encefalopatijos ir kepenų nepakankamumo išsivystymo rizika. Be to, hepatinė encefalopatija dažniau pasireiškė 75 metų ir vyresniems pacientams. Maždaug pusė kepenų nepakankamumo ir trečdalis hepatinės encefalopatijos atvejų buvo pranešta pacientams, kurių liga progresavo.

Duomenų apie HCK sergančius pacientus, kuriems buvo vidutinio sunkumo kepenų nepakankamumas (B klasė pagal Child-Pugh) yra labai nedaug, o duomenų apie HCK sergančius pacientus, kuriems buvo sunkus kepenų funkcijos sutrikimas (C klasė pagal Child-Pugh) šiuo metu nėra. Kadangi lenvatinibas daugiausia metabolizuojamas kepenyse, tikėtina, kad vaistinio preparato ekspozicija pacientams, kuriems yra vidutinio sunkumo ar sunkus kepenų funkcijos sutrikimas, padidėja.

EK atveju su kepenimis susijusios nepageidaujamos reakcijos, apie kurias dažniausiai pranešta pacientams, gydytiems lenvatinibu ir pembrolizumabu, buvo alanino aminotransferazės (ALT) ir aspartato aminotransferazės (AST) aktyvumo padidėjimas. Buvo pranešta apie kepenų nepakankamumą ir hepatitą (< 1 %; žr. 4.8 skyrių) pacientams, sergantiems EC bei gydytiems lenvatinibu ir pembrolizumabu.

Jeigu yra lengvas arba vidutinio sunkumo kepenų funkcijos sutrikimas, rekomenduojama atidžiai stebėti bendrą pacientų saugumą (taip pat žr. 4.2 ir 5.2 skyrius). Kepenų funkcijos tyrimus reikia atlikti prieš pradedant gydymą, po to pirmuosius 2 mėnesius kas 2 savaites ir vėliau gydymo metu kas mėnesį. Reikia stebėti, ar HCK sergantiems pacientams neblogėja kepenų funkcija (įskaitant hepatinės encefalopatijos pasireiškimą). Toksinio poveikio kepenims atveju gali reikėti laikinai sustabdyti ar visiškai nutraukti vaistinio preparato vartojimą arba koreguoti dozę (žr. 4.2 skyrių).

Dozavimo rekomendacijas pacientams, sergantiems sunkiu kepenų funkcijos sutrikimu, žr. 4.2 skyriuje. Taip pat žr. 5.2 skyrių.

Inkstų nepakankamumas ir funkcijos sutrikimas

Gauta pranešimų apie inkstų funkcijos sutrikimo ir nepakankamumo atvejus lenvatinibu gydomiems pacientams (žr. 4.8 skyrių). Pagrindinis nustatytas rizikos veiksnys buvo dehidratacija ir (arba) hipovolemija, kurią sukėlė toksinis poveikis virškinimo traktui. Reikia aktyviai valdyti toksinį poveikį virškinimo traktui, siekiant sumažinti inkstų funkcijos sutrikimo arba nepakankamumo pasireiškimo riziką. Atsižvelgiant į potencialiai didesnę ūminio inkstų nepakankamumo riziką gydant vaistinių preparatų deriniu, šio vaistinio preparato reikia atsargiai skirti pacientams, gydomiems vaistiniais preparatais, kurie veikia renino, angiotenzino ir aldosterono sistemą. Gali reikėti laikinai sustabdyti ar visiškai nutraukti vaistinio preparato vartojimą arba koreguoti dozę (žr. 4.2 skyrių).

Jei pacientams yra sunkus inkstų funkcijos sutrikimas, reikia koreguoti pradinę lenvatinibo dozę (žr. 4.2 ir 5.2 skyrius).

Viduriavimas

Gauta dažnų pranešimų apie viduriavimą lenvatinibu gydomiems pacientams, paprastai jis pasireiškė anksti gydymo eigoje (žr. 4.8 skyrių). Kad būtų išvengta dehidratacijos, reikia nedelsiant pradėti medikamentinį viduriavimo gydymą. Jei nepaisant medikamentinio gydymo išlieka 4 laipsnio viduriavimas, lenvatinibo vartojimą reikia visiškai nutraukti.

Širdies disfunkcija

Gauta pranešimų apie širdies nepakankamumą (< 1 %) ir sumažėjusią kairiojo skilvelio išstūmimo frakciją lenvatinibu gydomiems pacientams (žr. 4.8 skyrių). Reikia stebėti, ar pacientams nepasireiškia širdies dekompensacijos klinikinių simptomų ar požymių, nes gali reikėti laikinai sustabdyti ar visiškai nutraukti vaistinio preparato vartojimą arba koreguoti dozę (žr. 4.2 skyrių).

Grįžtamosios užpakalinės encefalopatijos sindromas (GUES) / grįžtamosios užpakalinės leukoencefalopatijos sindromas (GULS)

Gauta pranešimų apie GUES, dar vadinamas GULS, lenvatinibu gydomiems pacientams (< 1 %; žr. 4.8 skyrių). GUES yra neurologinis sutrikimas, kuris gali pasireikšti galvos skausmu, traukuliais, letargija, sumišimu, pakitusia psichine būkle, aklumu ir kitais regėjimo ar neurologiniais sutrikimais. Gali pasireikšti lengva ar sunki hipertenzija. GUES diagnozei patvirtinti reikia atlikti magnetinio rezonanso tyrimą. Reikia imtis atitinkamų priemonių kraujospūdžiui kontroliuoti (žr. „Hipertenzija“ 4.4 skyriuje). Pacientams, kuriems yra GUES požymių ar simptomų, gali reikėti laikinai sustabdyti ar visiškai nutraukti vaistinio preparato vartojimą arba koreguoti dozę (žr. 4.2 skyrių).

Arterijų tromboembolija

Gauta pranešimų apie arterijų tromboembolijos (smegenų kraujagyslių reiškinio, praeinančiojo smegenų išemijos priepuolio ir miokardo infarkto) atvejus lenvatinibu gydomiems pacientams (žr. 4.8 skyrių). Pacientams, kuriems per ankstesnius 6 mėnesius buvo pasireiškusi arterijų tromboembolija, lenvatinibo vartojimas neištirtas, todėl tokiems pacientams jį reikia vartoti atsargiai. Sprendimas skirti gydymą turi būti priimtas remiantis konkretaus paciento naudos ir rizikos įvertinimu. Atsiradus arterijų trombozės reiškiniui, lenvatinibo vartojimą reikia nutraukti.

Kraujavimas

Klinikinių tyrimų metu ir po vaistinio preparato pateikimo į rinką nustatyti sunkaus su naviku susijusio kraujavimo atvejai, įskaitant mirtimi pasibaigusius kraujavimo reiškinius (žr. 4.8 skyrių). Stebėjimo po vaistinio preparato pateikimo į rinką laikotarpiu sunkūs ir mirtimi pasibaigę kraujavimo iš miego arterijos atvejai dažniau nustatyti pacientams, kuriems buvo anaplastinė skydliaukės karcinoma, palyginti su pacientais, kuriems buvo diferencijuota skydliaukės karcinoma ar kitų tipų navikai. Dėl galimo sunkaus kraujavimo, susijusio su naviko traukimusi / nekroze po gydymo lenvatinibu, reikia atsižvelgti į naviko invazijos / infiltracijos į didžiąsias kraujagysles (pvz., miego arteriją) laipsnį. Kai kurie kraujavimo atvejai nustatyti naviko susitraukimo ir fistulės, pvz., trachėjos ir stemplės fistulių, susidarymo fone. Kai kuriems pacientams, kuriems buvo arba nebuvo smegenų metastazių, pranešta apie mirtino intrakranijinio kraujavimo atvejus. Taip pat nustatytas kraujavimas kitose vietose nei smegenys (pvz., trachėjoje, pilve, plaučiuose).
Pranešta apie vieną HCK sergančio paciento mirtimi pasibaigusį kraujavimą iš kepenų naviko.

Prieš pradedant gydyti lenvatinibu, ciroze sergantiems pacientams reikia atlikti stemplės varikozinių venų atrankinį ištyrimą ir taikyti reikiamą gydymą, vadovaujantis standartine praktika.

Kraujavimo atveju gali reikėti laikinai ar visiškai nutraukti vaistinio preparato vartojimą arba koreguoti dozę (žr. 5 lentelę 4.2 skyriuje).

Virškinimo trakto perforacija bei fistulių susidarymas

Gauta pranešimų apie virškinimo trakto perforacijos bei fistulių susidarymo atvejus lenvatinibu gydomiems pacientams (žr. 4.8 skyrių). Dažniausiai virškinimo trakto perforacija bei fistulių susidarymas nustatyti pacientams, kuriems buvo rizikos veiksnių, pvz., anksčiau atlikta operacija arba taikyta radioterapija. Virškinimo trakto perforacijos bei fistulių susidarymo atveju gali reikėti laikinai sustabdyti ar visiškai nutraukti vaistinio preparato vartojimą arba koreguoti dozę (žr. 4.2 skyrių).

Ne virškinimo trakto fistulė

Gydant lenvatinibu, pacientams gali būti padidėjusi fistulių susidarymo rizika. Klinikinių tyrimų metu ir po vaistinio preparato pateikimo į rinką nustatyti fistulių susidarymo ar padidėjimo ne skrandyje ar žarnyne, o kitose kūno srityse (pvz., trachėjos, trachėjos-stemplės, stemplės, odos, moters lytinių organų fistulės) atvejai. Be to, buvo pranešta apie pneumotoraksą su aiškiais bronchų-pleuros fistulės požymiais arba be jų. Buvo keletas pranešimų apie fistulę ir pneumotoraksą, susijusius su naviko regresija arba nekroze. Galimi rizikos veiksniai yra anksčiau atlikta operacija ir radioterapija. Plaučių metastazės taip pat gali padidinti pneumotorakso riziką. Pacientams, kuriems yra fistulių, gydymo lenvatinibu pradėti negalima, kad būtų išvengta pasunkėjimo; pacientams, kuriems yra stemplės arba trachėjos ir bronchų fistulė arba bet kokia 4 laipsnio fistulė, lenvatinibo vartojimą reikia visiškai nutraukti (žr. 4.2 skyrių); informacijos apie laikiną vartojimo nutraukimą arba dozės mažinimą gydant kitus reiškinius nepakanka, tačiau kai kuriais atvejais nustatytas pasunkėjimas, todėl reikia imtis atsargumo priemonių. Lenvatinibas, kaip ir kiti tos pačios klasės vaistiniai preparatai, gali neigiamai veikti žaizdų gijimą.

Pailgėjęs QT intervalas

Lenvatinibu gydomiems pacientams dažniau nei placebo vartojusiems pacientams pranešta apie pailgėjusį QT / QTc intervalą (žr. 4.8 skyrių). Visiems pacientams gydymo pradžioje ir reguliariai per gydymo laikotarpį reikia stebėti elektrokardiogramas, ypatingą dėmesį skiriant pacientams, kuriems nustatytas įgimtas ilgo QT intervalo sindromas, stazinis širdies nepakankamumas, bradiaritmijos, taip pat pacientams, vartojantiems QT intervalą ilginančių vaistinių preparatų, įskaitant Ia ir III klasės antiaritminius vaistinius preparatus. Atsiradus > 500 ms QT intervalo pailgėjimui, lenvatinibo vartojimą reikia sustabdyti. Lenvatinibo vartojimą galima atnaujinti sumažinta doze, kai QTc intervalo pailgėjimas sumažės iki < 480 ms arba pasieks pradinį lygį.

Elektrolitų pusiausvyros sutrikimai, pvz., hipokalemija, hipokalcemija arba hipomagnezemija, didina QT pailgėjimo riziką, todėl visiems pacientams reikia stebėti, ar neatsiranda elektrolitų pusiausvyros sutrikimų, ir juos koreguoti prieš pradedant gydymą. Per gydymo laikotarpį reikia periodiškai stebėti elektrolitų (magnio, kalio ir kalcio) koncentraciją. Mažiausiai kas mėnesį reikia tikrinti kalcio koncentraciją kraujyje ir, jei reikia, gydymo lenvatinibu metu kalcio skirti papildomai. Reikia laikinai sustabdyti lenvatinibo vartojimą arba, jei reikia, koreguoti jo dozę, priklausomai nuo būklės sunkumo, EKG pokyčių ir hipokalcemijos išlikimo.

Skydliaukę stimuliuojančio hormono slopinimo sutrikimas / skydliaukės disfunkcija

Lenvatinibu gydomiems pacientams pranešta apie hipotirozės atvejus (žr. 4.8 skyrių). Skydliaukės funkciją reikia stebėti prieš pradedant gydymą ir periodiškai visu gydymo lenvatinibu laikotarpiu. Hipotirozę reikia gydyti laikantis standartinės medicininės praktikos reikalavimų, kad būtų palaikoma eutireozės būklė.

Lenvatinibas trikdo egzogeninį skydliaukės veiklos slopinimą (žr. 4.8 skyrių). Reikia reguliariai stebėti skydliaukę stimuliuojančio hormono (SSH) koncentraciją ir koreguoti skydliaukės hormonų vartojimą, kad būtų pasiektas tinkama SSH koncentracija pagal siekiamą paciento gydymo rezultatą.

Žaizdų gijimo komplikacijos

Nebuvo atlikta jokių formalių lenvatinibo poveikio žaizdų gijimui tyrimų. Buvo pranešta apie sulėtėjusį žaizdų gijimą pacientams, vartojantiems lenvatinibo. Pacientams, kuriems atliekamos sunkios chirurginės procedūros, reikia apsvarstyti galimybę laikinai nutraukti lenvatinibo vartojimą. Klinikinė patirtis apie tai, kada tikslingiausia vėl pradėti vartoti lenvatinibo po sunkių chirurginių procedūrų, yra ribota. Todėl sprendimą pratęsti lenvatinibo vartojimą po sunkios chirurginės procedūros reikia priimti remiantis klinikiniu atitinkamos žaizdos gijimo įvertinimu.

Žandikaulio osteonekrozė

Buvo pranešta apie žandikaulio osteonekrozės atvejus lenvatinibu gydytiems pacientams. Apie tam tikrus atvejus buvo pranešta pacientams, kuriems anksčiau arba tuo pačiu metu buvo taikytas antirezorbcinis kaulų gydymas ir (arba) kurie vartojo kitų angiogenezės inhibitorių, pvz., bevacizumabo, tirozinkinazės inhibitorių (TKI), rapamicinkinazės (angl. mechanistic (mammalian) target of rapamycin, mTOR) inhibitorių. Todėl būtina imtis atsargumo priemonių, kai lenvatinibo vartojama kartu su antirezorbciniais vaistiniais preparatais ir (arba) kitais angiogenezės inhibitoriais arba minėtų vaistinių preparatų vartojama vėliau.

Invazinės odontologinės procedūros yra nustatytas rizikos veiksnys. Prieš gydant lenvatinibu, reikia atlikti odontologinę patikrą ir atitinkamą profilaktinį dantų gydymą Pacientams, kuriems anksčiau buvo skiriama arba dabar leidžiama intraveninių bisfosfonatų, invazinių odontologinių procedūrų, jeigu įmanoma, reikia vengti (žr. 4.8 skyrių).

Naviko lizės sindromas (NLS)

Lenvatinibas gali sukelti NLS, kuris gali būti mirtinas. NLS rizikos veiksniams priskiriama (tuo neapsiribojant) didelė navikinė pažaida, jau esamas inkstų funkcijos sutrikimas ir dehidratacija. Šiuos pacientus reikia atidžiai stebėti ir gydyti pagal klinikines indikacijas, taip pat apsvarstyti būtinybę profilaktiškai skirti skysčių.

Vaisingos moterys

Per gydymo lenvatinibu laikotarpį ir dar vieną mėnesį po gydymo nutraukimo vaisingos moterys turi naudoti labai veiksmingą kontracepcijos metodą (žr. 4.6 skyrių). Šiuo metu nežinoma, ar lenvatinibas, vartojamas kartu su geriamaisiais kontraceptikais, didina tromboembolijos reiškinių riziką.

Ypatingos populiacijos

Duomenų apie vartojimą pacientams, kurie yra ne europidų ar azijiečių etninės kilmės, ir ≥ 75 metų pacientams nepakanka. Atsižvelgiant į sumažėjusį lenvatinibo toleravimą azijiečių kilmės ir senyviems pacientams, tokiems pacientams lenvatinibo vartoti reikia atsargiai (žr. 4.8 skyrių).

Duomenų apie lenvatinibo vartojimą iš karto po gydymo sorafenibu ar kitais priešvėžiniais vaistiniais preparatais nėra ir, jei tarp šių vaistinių preparatų vartojimo nėra pakankamo išplovimo laikotarpio, gali būti adityvaus toksinio poveikio rizika. Klinikinių tyrimų metu mažiausias išplovimo laikotarpis buvo 4 savaitės.

DSK, HCK ir EK sergantys pacientai, kurių funkcinė būklė pagal ECOG ≥ 2, nebuvo įtraukti į klinikinius tyrimus (išskyrus skydliaukės karcinomos tyrimus).

4.5 Sąveika su kitais vaistiniais preparatais ir kitokia sąveika

Kitų vaistinių preparatų poveikis lenvatinibui

Chemoterapiniai vaistiniai preparatai

Kartu vartojant lenvatinibo, karboplatinos ir paklitakselio, reikšmingo poveikio bet kurios iš šių 3 medžiagų farmakokinetikai nebuvo.
Be to, ILK sergantiems pacientams kartu vartojant everolimuzo reikšmingo poveikio lenvatinibo farmakokinetikai nebuvo.

Lenvatinibo poveikis kitiems vaistiniams preparatams

CYP3A4 substratai

Klinikinis vėžiu sergančių pacientų vaistinių preparatų sąveikos tyrimas parodė, kad vartojant lenvatinibo midazolamo (jautraus CYP3A ir Pgp substrato) koncentracija kraujo plazmoje nesikeitė. Be to, ILK sergantiems pacientams kartu vartojamas lenvatinibas reikšmingo poveikio everolimuzo farmakokinetikai nedarė. Todėl reikšminga vaistinių preparatų sąveika tarp lenvatinibo ir kitų CYP3A4/Pgp substratų nėra tikėtina.

Geriamieji kontraceptikai

Šiuo metu nežinoma, ar lenvatinibas gali mažinti hormoninių kontraceptikų veiksmingumą, todėl moterys, vartojančios geriamuosius hormoninius kontraceptikus, turi naudoti papildomą barjerinį kontracepcijos metodą (žr. 4.6 skyrių).

4.6 Vaisingumas, nėštumo ir žindymo laikotarpis

Vaisingos moterys / moterų kontracepcija

Vaisingos moterys turi vengti pastoti ir naudoti labai veiksmingą kontracepcijos metodą gydymo lenvatinibu metu ir bent vieną mėnesį po gydymo. Šiuo metu nežinoma, ar lenvatinibas gali mažinti hormoninių kontraceptikų veiksmingumą, todėl moterys, vartojančios geriamųjų hormoninių kontraceptikų, turi naudoti papildomą barjerinį kontracepcijos metodą.

Nėštumas

Duomenų apie lenvatinibo vartojimą nėštumo metu nėra. Žiurkėms ir triušiams lenvatinibas sukėlė toksinį poveikį embrionui ir teratogeninį poveikį (žr. 5.3 skyrių).

Lenvatinibo nėštumo metu vartoti negalima, nebent tai yra aiškiai būtina ir atidžiai apsvarsčius motinos poreikius ir riziką vaisiui.

Žindymas

Nežinoma, ar lenvatinibo išsiskiria į gydytų moterų pieną. Lenvatinibas ir jo metabolitai išsiskiria į žiurkių pieną (žr. 5.3 skyrių).

Pavojaus žindomiems naujagimiams ar kūdikiams negalima atmesti, todėl lenvatinibo draudžiama vartoti žindymo metu (žr. 4.3 skyrių).

Vaisingumas

Poveikis žmonėms nežinomas. Vis dėlto žiurkėms, šunims ir beždžionėms nustatytas toksinis poveikis sėklidėms ir kiaušidėms (žr. 5.3 skyrių).

4.7 Poveikis gebėjimui vairuoti ir valdyti mechanizmus

Lenvatinibas gebėjimą vairuoti ir valdyti mechanizmus veikia silpnai, nes gali pasireikšti toks nepageidaujamas poveikis kaip nuovargis ir svaigulys. Pacientai, kuriems pasireiškia šių simptomų, vairuodami ar valdydami mechanizmus turi būti atsargūs.

4.8 Nepageidaujamas poveikis

Saugumo duomenų santrauka

DSK, HCK ir EK

Lenvatinibo monoterapijos saugumo savybės, pagrįstos 452 DSK sergančių pacientų ir 496 HCK sergančių pacientų duomenimis, leidžia apibūdinti tik bendrąsias nepageidaujamas DSK ir HCK sergančių pacientų reakcijas (žr. 5.1 skyrių).

Gydymo lenvatinibu, vartojamu kartu su kitais vaistiniais preparatais, saugumo savybės yra pagrįstos 530 EK pacientų, gydytų lenvatinibu kartu su pembrolizumabu, duomenimis (žr. 5.1 skyrių).

DSK

Dažniausiai praneštos nepageidaujamos reakcijos (pasireiškusios ≥ 30 % pacientų) yra hipertenzija (68,6 %), viduriavimas (62,8 %), sumažėjęs apetitas (51,5 %), sumažėjęs kūno svoris (49,1 %), nuovargis (45,8 %), pykinimas (44,5 %), proteinurija (36,9 %), stomatitas (35,8 %), vėmimas (34,5 %), disfonija (34,1 %), galvos skausmas (34,1 %) ir delnų-padų eritrodizestezijos (DPE) sindromas (32,7 %). Hipertenzija ir proteinurija paprastai pasireiškia anksti gydymo lenvatinibu metu (žr. 4.4 ir 4.8 skyrius). Didžioji dalis 3 ar 4 laipsnio nepageidaujamų reakcijų pasireiškė per pirmuosius 6 gydymo mėnesius, išskyrus viduriavimą, kuris pasireiškė viso gydymo metu, ir kūno svorio sumažėjimą, kuris laikui bėgant pasireiškė vis labiau.

Svarbiausios sunkios nepageidaujamos reakcijos buvo inkstų nepakankamumas ir funkcijos sutrikimas (2,4 %), arterijų tromboembolija (3,9 %), širdies nepakankamumas (0,7 %), intrakranijinis naviko kraujavimas (0,7 %), GUES / GULS (0,2 %), kepenų nepakankamumas (0,2 %) ir arterijų tromboembolija (smegenų kraujagyslių reiškinys (1,1 %), praeinantysis smegenų išemijos priepuolis (0,7 %) ir miokardo infarktas (0,9 %)).

452 pacientams, sergantiems į gydymą RAJ nereaguojančia DSK, nepageidaujamai reakcijai gydyti buvo mažinama dozė ir nutraukiamas vaistinio preparato vartojimas (atitinkamai 63,1 % ir 19,5 % pacientų). Nepageidaujamos reakcijos, dėl kurių dažniausiai reikėjo mažinti dozę (≥ 5 % pacientų), buvo hipertenzija, proteinurija, viduriavimas, nuovargis, DPE, sumažėjęs kūno svoris ir sumažėjęs apetitas. Nepageidaujamos reakcijos, dėl kurių dažniausiai reikėjo nutraukti lenvatinibo vartojimą, buvo proteinurija, astenija, hipertenzija, smegenų kraujagyslių reiškinys, viduriavimas ir plaučių embolija.

HCK

Dažniausiai praneštos nepageidaujamos reakcijos (pasireiškusios ≥ 30 % pacientų) buvo hipertenzija (44,0 %), viduriavimas (38,1 %), sumažėjęs apetitas (34,9 %), nuovargis (30,6 %) ir sumažėjęs kūno svoris (30,4 %).

Svarbiausios sunkios nepageidaujamos reakcijos buvo kepenų nepakankamumas (2,8 %), hepatinė encefalopatija (4,6 %), kraujavimas iš varikozinių stemplės venų (1,4 %), kraujavimas į smegenis (0,6 %), arterijų tromboembolijos reiškiniai (2,0 %), įskaitant miokardo infarktą (0,8 %) smegenų infarktą (0,4 %) ir smegenų kraujagyslių sutrikimą (0,4 %) bei inkstų funkcijos sutrikimo ar nepakankamumo reiškiniai (1,4 %). HCK sergantiems pacientams dažniau nustatyta sumažėjusio neutrofilų skaičiaus atvejų (8,7 % vartojusiems lenvatinibo, palyginti su kitais ne HCK tipo navikais (1,4 %) sergančiais pacientais); šie atvejai nebuvo susiję su infekcija, sepsiu ar bakteriniu peritonitu.

Iš 496 HCK sergančių pacientų dėl nepageidaujamo poveikio koreguoti dozę (sustabdyti vaistinio preparato vartojimą ar sumažinti dozę) bei nutraukti gydymą atitinkamai reikėjo 62,3 % ir 20,2 % pacientų. Nepageidaujamas poveikis, dėl kurio dažniausiai reikėjo koreguoti dozę (≥ 5 % pacientų), buvo sumažėjęs apetitas, viduriavimas, proteinurija, hipertenzija, nuovargis, DPE ir sumažėjęs trombocitų kiekis. Nepageidaujamos reakcijos, dėl kurių reikėjo nutraukti lenvatinibo vartojimą, buvo hepatinė encefalopatija, nuovargis, padidėjusi bilirubino koncentracija kraujyje, proteinurija ir kepenų nepakankamumas.

EK

Lenvatinibo derinio su pembrolizumabu saugumas buvo įvertintas 530 pacientų, kurie sirgo progresavusia EK ir vartojo 20 mg lenvatinibo kartą per parą ir 200 mg pembrolizumabo kas 3 savaites. Dažniausios (pasireiškusios ≥ 20 %pacientų) nepageidaujamos reakcijos buvo hipertenzija (63 %), viduriavimas (57 %), hipotirozė (56 %), pykinimas (51 %), sumažėjęs apetitas (47 %), vėmimas (39 %) ), nuovargis (38 %), sumažėjęs kūno svoris (35 %), artralgija (33 %), proteinurija (29 %), vidurių užkietėjimas (27 %), galvos skausmas (27 %), šlapimo takų infekcija (27%), disfonija (25 %), pilvo skausmas (23 %), astenija (23 %), delnų ir padų eritrodizestezijos sindromas (23%), stomatitas (23 %), anemija (22 %) ir hipomagnezemija (20 %).

Dažniausios (pasireiškusios ≥ 5 %pacientų) sunkios (≥ 3 laipsnio) nepageidaujamos reakcijos buvo hipertenzija (37,2 %), sumažėjęs kūno svoris (9,1 %), viduriavimas (8,1 %), padidėjęs lipazės aktyvumas (7,7 %), sumažėjęs apetitas ( 6,4 %), astenija (6 %), nuovargis (6 %), hipokalemija (5,7 %), anemija (5,3 %) ir proteinurija (5,1 %).

Dėl nepageidaujamos reakcijos lenvatinibo vartojimą nutraukė 30,6 % pacientų, o lenvatinibo ir pembrolizumabo vartojimą nutraukė 15,3 % pacientų. Dažniausios (pasireiškusios ≥ 1 %pacientų) nepageidaujamos reakcijos, dėl kurių buvo nutrauktas lenvatinibo vartojimas, buvo hipertenzija (1,9 %), viduriavimas (1,3 %), astenija (1,3 %), sumažėjęs apetitas (1,3 %), proteinurija (1,3 %) ir sumažėjęs kūno svoris (1,1 %).

Dėl nepageidaujamos reakcijos lenvatinibo vartojimą sustabdė 63,2 % pacientų. Dėl nepageidaujamos reakcijos lenvatinibo ir pembrolizumabo vartojimą sustabdė 34,3 % pacientų. Dažniausios (pasireiškusios ≥ 5 %pacientų) nepageidaujamos reakcijos, dėl kurių buvo sustabdytas lenvatinibo vartojimas, buvo hipertenzija (12,6 %), viduriavimas (11,5 %), proteinurija (7,2 %), vėmimas (7 %), nuovargis (5,7 %) ir sumažėjęs apetitas (5,7 %).

Dėl nepageidaujamų reakcijų lenvatinibo dozę sumažino 67,0 % pacientų. Dažniausios (pasireiškusios ≥ 5 % pacientų) nepageidaujamos reakcijos, dėl kurių buvo sumažinta lenvatinibo dozė, buvo hipertenzija (16,2 %), viduriavimas (12,5 %), delnų ir padų eritrodoestezijos sindromas (9,1 %), nuovargis (8,7 %), proteinurija (7,7 %), sumažėjęs apetitas (6,6 %), pykinimas (5,5 %), astenija (5,1 %) ir sumažėjęs kūno svoris (5,1 %).

ILK

Lenvatinibo saugumo savybės pagrįstos 497 ILK sergančių pacientų, gydytų lenvatinibo ir pembrolizumabo deriniu, įskaitant 307 tyrimą (CLEAR), jungtiniais duomenimis; 623 ILK sergančių pacientų, gydytų lenvatinibo ir everolimuzo deriniu, jungtiniais duomenimis: 458 DSV sergančių pacientų ir 496 HCK sergančių pacientų, gydytų vien lenvatinibu, duomenimis.

Lenvatinibo ir pembrolizumabo derinys gydant ILK
Lenvatinibo ir pembrolizumabo derinio saugumo savybės yra pagrįstos 497 sergančių ILK pacientų duomenimis. Dažniausiai praneštos nepageidaujamos reakcijos (pasireiškusios ≥ 30 % pacientų) buvo viduriavimas (61,8 %), hipertenzija (51,5 %), nuovargis (47,1 %), hipotirozė (45,1 %), sumažėjęs apetitas (42,1 %), pykinimas (39,6 %), stomatitas (36,6 %), proteinurija (33,0 %), disfonija (32,8 %) ir artralgija (32,4 %).

Dažniausios sunkios (≥ 3 laipsnio) nepageidaujamos reakcijos (≥ 5 %) buvo hipertenzija (26,2 %), padidėjęs lipazės aktyvumas (12,9 %), viduriavimas (9,5 %), proteinurija (8,0 %), padidėjęs amilazės aktyvumas (7,6 %), sumažėjęs kūno svoris (7,2 %) ir nuovargis (5,2 %).

Lenvatinibo, pembrolizumabo arba abiejų vaistinių preparatų vartojimą dėl nepageidaujamos reakcijos nutraukė 33,4 % pacientų, 23,7 % nutraukė lenvatinibo, o 12,9 % – abiejų vaistinių preparatų vartojimą. Dažniausios nepageidaujamos reakcijos (≥ 1 %), dėl kurių buvo nutrauktas lenvatinibo, pembrolizumabo arba abiejų vaistinių preparatų vartojimas, buvo miokardo infarktas (2,4 %), viduriavimas (2,0 %), proteinurija (1,8 %) ir išbėrimas (1,4 %). Nepageidaujamos reakcijos, dėl kurių dažniausiai buvo nutrauktas lenvatinibo vartojimas (≥ 1 %), buvo miokardo infarktas (2,2 %), proteinurija (1,8 %) ir viduriavimas (1,0 %).

Lenvatinibo, pembrolizumabo arba abiejų vaistinių preparatų dozės vartojimą dėl nepageidaujamos reakcijos laikinai sustabdė 80,1 % pacientų; lenvatinibo vartojimą laikinai sustabdė 75,3 %, o abiejų vaistinių preparatų – 38,6 % pacientų. Lenvatinibo dozė buvo sumažinta 68,4 % pacientų. Dažniausios nepageidaujamos reakcijos (≥ 5 %), dėl kurių buvo sumažinta lenvatinibo dozė arba laikinai sustabdytas vartojimas, buvo viduriavimas (25,6 %), hipertenzija (16,1 %), proteinurija (13,7 %), nuovargis (13,1 %), apetito sumažėjimas (10,9 %), delnų-padų eritrodizestezijos (PPE) sindromas (10,7 %), pykinimas (9,7 %), astenija (6,6 %), stomatitas (6,2 %), padidėjęs lipazės aktyvumas (5,6 %) ir vėmimas (5,6 %).

Lenvatinibo ir everolimuzo derinys gydant ILK
Kartu su everolimuzu vartojamo lenvatinibo duomenys paremti 623 pacientų duomenimis.

Dažniausiai praneštos nepageidaujamos reakcijos (pasireiškiančios ≥ 30 % pacientų) buvo viduriavimas (69,0 %), nuovargis (41,9 %), hipertenzija (41,7 %), apetito sumažėjimas (41,6 %), stomatitas (40,6 %), pykinimas (38,8 %), proteinurija (34,2 %), vėmimas (32,7 %) ir sumažėjęs kūno svoris (31,3 %).
Dažniausios sunkios (≥ 3 laipsnio) nepageidaujamos reakcijos (≥ 5 %) buvo hipertenzija (19,3 %), viduriavimas (13,8 %), proteinurija (8,8 %), nuovargis (7,1 %), apetito sumažėjimas (6,3 %) ir sumažėjęs kūno svoris (5,8 %).

Lenvatinibo, everolimuzo arba abiejų vaistinių preparatų vartojimą dėl nepageidaujamos reakcijos nutraukė 27,0 % pacientų; 21,7 % nutraukė lenvatinibo, o 18,7 % – abiejų vaistinių preparatų vartojimą.
Dažniausios nepageidaujamos reakcijos (≥ 1 %), dėl kurių buvo nutrauktas lenvatinibo, everolimuzo arba abiejų vaistinių preparatų vartojimas, buvo proteinurija (2,7 %), viduriavimas (1,0 %) ir apetito sumažėjimas (1,0 %). Nepageidaujama reakcija, dėl kurios dažniausiai buvo nutrauktas lenvatinibo vartojimas (≥ 1 %), buvo proteinurija (2,1 %).

Lenvatinibo, everolimuzo arba abiejų vaistinių preparatų dozės vartojimą dėl nepageidaujamos reakcijos laikinai nutraukė 82,2 % pacientų; tarp pacientų, kurių duomenys apie atskirų vaistinių preparatų vartojimo keitimus buvo renkami, lenvatinibo vartojimą laikinai nutraukė 74,3 %, o abiejų vaistinių preparatų – 71,9 % pacientų. Dažniausios nepageidaujamos reakcijos (≥ 5 %), dėl kurių buvo sumažinta lenvatinibo dozė arba laikinai nutrauktas vartojimas, buvo viduriavimas (30,4 %), nuovargis (15,3 %), proteinurija (14,7 %), apetito sumažėjimas (13,4 %), stomatitas (13,2 %), pykinimas (10,9 %), vėmimas (10,2 %), hipertenzija (9,2 %), astenija (7,9 %), trombocitų skaičiaus sumažėjimas (5,7 %) ir sumažėjęs kūno svoris (5,1 %).

Nepageidaujamų reakcijų santrauka lentelėje

Nepageidaujamos reakcijos, kurios gali pasireikšti vartojant vien tik lenvatinibo arba kartu skiriamo vaistinio preparato, gali atsirasti vartojant šiuos vaistinius preparatus kartu, net jei apie šias reakcijas nebuvo pranešta atliekant klinikinius kombinuoto gydymo tyrimus.

Papildomos informacijos apie saugumą, kai lenvatinibas vartojamas kartu su pembrolizumabu, pateikiama atitinkamo kombinuoto gydymo vaistinio preparato (pembrolizumabo) PCS.

Nepageidaujamo poveikio dažnis apibūdinamas taip: labai dažnas (≥ 1/10), dažnas (nuo ≥ 1/100 iki < 1/10), nedažnas (nuo ≥ 1/1 000 iki < 1/100), retas (nuo ≥ 1/10 000 iki < 1/1 000), labai retas (< 1/10 000) ir nežinomas (negali būti apskaičiuotas pagal turimus duomenis).

Kiekvienoje dažnio kategorijoje nepageidaujamas poveikis pateikiamas mažėjančio sunkumo tvarka.

DSK, HCK ir EK

Nepageidaujamos reakcijos, nustatytos DSK, HCK ir EK klinikinių tyrimų metu bei praneštos po lenvatinibo pateikimo į rinką, pateiktos 7 lentelėje. Nepageidaujamos reakcijos dažnio kategorija atspindi konservatyviausią dažnio įvertį atskirose populiacijose.

	7 lentelė. Nepageidaujamos reakcijos, apie kurias pranešta DSK, HCK ir EK sergantiems pacientams, gydytiems lenvatinibu§

	Inkstų ir šlapimo takų sutrikimai

§: Nepageidaujamų reakcijų dažnis, pateiktas 7 lentelėje, gali būti nevisiškai priskiriamas vien tik lenvatinibui, bet gali būti susijęs su pagrindine liga ar kitais kartu vartojamais vaistiniais preparatais.
*: Žr. 4.8 skyrių „Atrinktų nepageidaujamų reakcijų apibūdinimas“.
†: Apima mirtinus atvejus.
‡: Dažnis pagrįstas laboratoriniais duomenimis.

Buvo sujungti toliau nurodyti terminai.
a:	Trombocitopenija apima trombocitopeniją ir sumažėjusį trombocitų skaičių. Neutropenija apima neutropeniją ir sumažėjusį neutrofilų skaičių. Limfopenija apima limfopeniją ir sumažėjusį limfocitų skaičių.
b:	Hipomagnezemija apima hipomagnezemiją ir sumažėjusią magnio koncentraciją kraujyje.
Hipercholesterolemija apima hipercholesterolemiją ir padidėjusią cholesterolio koncentraciją kraujyje.
c:	Miokardo infarktas apima miokardo infarktą ir ūminį miokardo infarktą.
d:	Apima visus kraujavimo terminus.
Kraujavimo terminai, pranešti 5 ar daugiau DSK sergančių pacientų, buvo kraujavimas iš nosies, atsikosėjimas krauju, hematurija, hematochezija, sumušimas, dantenų kraujavimas, petechijos, kraujavimas iš plaučių, kraujavimas iš tiesiosios žarnos, kraujas šlapime, kraujosruva ir kraujavimas iš makšties.
Kraujavimo terminai, pranešti 5 ar daugiau HCK sergančių pacientų, buvo kraujavimas iš nosies, hematurija, kraujavimas iš dantenų, atsikosėjimas krauju, kraujavimas iš varikozinių stemplės venų, kraujavimas iš hemoroidinių mazgų, kraujavimas iš burnos, kraujavimas iš tiesiosios žarnos, kraujavimas iš viršutinės virškinimo trakto dalies.
Kraujavimo terminas, praneštas 5 ar daugiau EK sergančių pacientų, buvo kraujavimas iš makšties.
e:	Hipertenzija apėmė hipertenziją, hipertenzinę krizę, padidėjusį diastolinį kraujospūdį, ortostatinę hipertenziją ir padidėjusį kraujospūdį.
f:	Virškinimo trakto bei pilvo skausmas apėmė nemalonų pojūtį pilve, pilvo skausmą, apatinės pilvo dalies skausmą, viršutinės pilvo dalies skausmą, pilvo jautrumą, nemalonų pojūtį epigastriumo srityje ir virškinimo trakto skausmą.
g:	Burnos uždegimas apima aftinį stomatitą, aftinę opą, dantenų eroziją, dantenų išopėjimą, burnos gleivinės pūsleles, stomatitą, glositą, burnos išopėjimą ir gleivinės uždegimą.
h:	Burnos skausmas apima burnos skausmą, liežuvio skausmą, dantenų skausmą, nemalonų pojūtį burnoje ir gerklėje, burnos ir ryklės skausmą bei liežuvio diskomfortą.
i:	Pankreatitas apima pankreatitą ir ūminį pankreatitą.
j:	Padidėjusi bilirubino koncentracija apima hiperbilirubinemiją, padidėjusią bilirubino koncentraciją kraujyje, geltą ir padidėjusią netiesioginio bilirubino koncentraciją. Hipoalbuminemija apima hipoalbuminemiją ir sumažėjusią albuminų koncentraciją kraujyje.
k:	Kepenų nepakankamumas apima kepenų nepakankamumą, ūminį kepenų nepakankamumą ir lėtinį kepenų nepakankamumą.
l:	Hepatinė encefalopatija apima hepatinę encefalopatiją, hepatinę komą, metabolinę encefalopatiją ir encefalopatiją.
m:	Hepatoceliulinis pažeidimas ir hepatitas apima vaistinio preparato sukeltą kepenų pažeidimą, kepenų steatozę ir cholestazinį kepenų pažeidimą.
n:	Inkstų nepakankamumo atvejai apima ūminį prerenalinį nepakankamumą, inkstų nepakankamumą, ūminį inkstų pažeidimą, ūminį inkstų nepakankamumą ir inkstų kanalėlių nekrozę.
o:	Ne virškinimo trakto fistulė apima atvejus, kai fistulė atsiranda ne skrandyje ir žarnyne, pvz., trachėjos, trachėjos ir stemplės, stemplės, moters lytinių organų fistulė ir odos fistulė.

ILK

Nepageidaujamos reakcijos, nustatytos klinikinių tyrimų metu ILK sergantiems pacientams, bei praneštos po lenvatinibo pateikimo į rinką, pateiktos 8 lentelėje.

§: Nepageidaujamų reakcijų dažnis, pateiktas 8 lentelėje, gali būti nevisiškai priskiriamas vien tik lenvatinibui, bet gali būti susijęs su pagrindine liga ar kitais kartu vartojamais vaistiniais preparatais.
*: Išsamesnis apibūdinimas pateikiamas 4.8 skyriuje „Atrinktų nepageidaujamų reakcijų apibūdinimas“.
†: Apima mirtinus atvejus.
‡: Dažnis pagrįstas laboratoriniais duomenimis.

Buvo sujungti toliau nurodyti terminai.
a: Miokardo infarktas apima miokardo infarktą ir ūminį miokardo infarktą. 
b: Apima visus kraujavimo terminus:
Kraujavimo terminai, pranešti 5 ar daugiau ILK sergančių pacientų, kurie buvo gydomi lenvatinibu kartu su pembrolizumabu, buvo kraujavimas iš nosies, hematurija, sumušimas, dantenų kraujavimas, kraujavimas iš tiesiosios žarnos, atsikosėjimas krauju, ekchimozė ir hematochezija.
c: Hipertenzija apima hipertenziją, hipertenzinę krizę, padidėjusį diastolinį kraujospūdį, ortostatinę hipertenziją ir padidėjusį kraujospūdį.
d: Virškinimo trakto bei pilvo skausmas apima nemalonų pojūtį pilve, pilvo skausmą, apatinės pilvo dalies skausmą, viršutinės pilvo dalies skausmą, pilvo jautrumą, nemalonų pojūtį epigastriumo srityje ir virškinimo trakto skausmą.
e: Burnos uždegimas apima aftinį stomatitą, aftinę opą, dantenų eroziją, dantenų išopėjimą, burnos gleivinės pūslelinę, stomatitą, glositą, burnos išopėjimą ir gleivinės uždegimą.
f: Burnos skausmas apima burnos skausmą, glosodiniją, dantenų skausmą, nemalonų pojūtį burnoje ir ryklėje, burnos ir ryklės skausmą ir liežuvio diskomfortą.
g: Pankreatitas apima pankreatitą ir ūminį pankreatitą.
h: Kepenų nepakankamumas apima kepenų nepakankamumą, ūminį kepenų nepakankamumą ir lėtinį kepenų nepakankamumą.
i: Hepatinė encefalopatija apima hepatinę encefalopatiją, kepenų komą, metabolinę encefalopatiją ir encefalopatiją. 
j: Hepatoceliulinis pažeidimas ir hepatitas apima vaistinio preparato sukeltą kepenų pažeidimą, kepenų steatozę ir cholestazinį kepenų pažeidimą.
k: Inkstų nepakankamumas apima ūminį prerenalinį nepakankamumą, inkstų nepakankamumą, ūminį inkstų nepakankamumą, ūminį inkstų pažeidimą ir inkstų kanalėlių nekrozę.
l: Ne virškinimo trakto fistulė apima atvejus, kai fistulė atsiranda skrandžio ir žarnyno išorėje, pvz., trachėjos, trachėjos ir stemplės, stemplės, odos fistulė ir moters lytinių organų fistulė.

Atrinktų nepageidaujamų reakcijų apibūdinimas

Hipertenzija (žr. 4.4 skyrių)

DSK
Pagrindinio 3 fazės tyrimo SELECT metu (žr. 5.1 skyrių) hipertenzija (įskaitant hipertenziją, hipertenzinę krizę, padidėjusį diastolinį kraujospūdį ir padidėjusį kraujospūdį) buvo pranešta 72,8 % lenvatinibu gydytų pacientų ir 16,0 % pacientų placebo grupėje. Laiko iki poveikio pasireiškimo mediana lenvatinibu gydytiems pacientams buvo 16 dienų. 3 ar didesnio laipsnio reakcijos (įskaitant vieną 4 laipsnio reakciją) pasireiškė 44,4 % lenvatinibu gydytų pacientų ir 3,8 % placebo vartojusių pacientų. Didžioji dalis reakcijų praėjo ar išnyko laikinai sustabdžius vaistinio preparato vartojimą arba sumažinus dozę, tai nustatyta atitinkamai 13,0 % ir 13,4 % pacientų. 1,1 % pacientų dėl hipertenzijos reikėjo visiškai nutraukti gydymą.

HCK
3 fazės REFLECT tyrime (žr. 5.1 skyrių) apie hipertenziją (įskaitant hipertenziją, padidėjusį kraujospūdį, padidėjusį diastolinį kraujospūdį ir ortostatinę hipertenziją) pranešta 44,5 % lenvatinibu gydytų pacientų, o 3 laipsnio hipertenzija pasireiškė 23,5 % pacientų. Laiko iki poveikio pasireiškimo mediana buvo 26 dienos. Dauguma atvejų poveikis praėjo sumažinus dozę ar sustabdžius vaistinio preparato vartojimą, atitinkamai 3,6 % ir 3,4 % pacientų. Vienas asmuo (0,2 %) dėl hipertenzijos turėjo visiškai nutraukti gydymą.

EK
3 fazės 309 tyrime (žr. 5.1 skyrių) apie hipertenziją pranešta 65% lenvatinibo ir pembrolizumabo grupės pacientų. 3 ar didesnio laipsnio reakcijos pasireiškė 38,4% lenvatinibo ir pembrolizumabo grupės pacientų. Laiko iki poveikio pasireiškimo mediana lenvatinibo ir pembrolizumabo grupėje buvo 15 dienų. Lenvatinibo vartojimą laikinai sustabdė, dozę sumažino ir gydymą visiškai nutraukė atitinkamai 11,6%, 17,7% ir 2,0% pacientų.

ILK
CLEAR tyrimo metu (žr. 5.1 skyrių) apie hipertenziją pranešta 56,3 % pacientų gydytų lenvatinibu kartu su pembrolizumabu grupėje ir 42,6 % pacientų gydytų sunitinibu grupėje. Pagal ekspoziciją koreguotas hipertenzijos dažnis buvo 0,65 atvejo per metus vienam pacientui lenvatinibu kartu su pembrolizumabu gydytų pacientų grupėje ir 0,73 atvejo per metus vienam pacientui sunitinibu gydytų pacientų grupėje. Laiko iki poveikio pasireiškimo mediana lenvatinibu kartu su pembrolizumabu gydytiems pacientams buvo 0,7 mėnesio. 3 ar didesnio laipsnio reakcijos pasireiškė 28,7 % lenvatinibo ir pembrolizumabo grupės pacientų, palyginti su 19,4 % sunitinibo grupės pacientų. 16,8 % hipertenzija sergančių pacientų buvo pakeista lenvatinibo dozė (9,1 % pacientų vartojimas buvo sustabdytas, o 11,9 % – sumažinta dozė). 0,9 % pacientų dėl hipertenzijos reikėjo visiškai nutraukti gydymą lenvatinibu.

Jungtinėje ILK populiacijoje, gydytoje lenvatinibu ir everolimuzu, hipertenzija pasireiškė 42,5 % pacientų (3 ar 4 laipsnio hipertenzija pasireiškė 19,7 % pacientų). Tarp pacientų, kurių duomenys apie atskirų vaistinių preparatų keitimus buvo renkami, 9,8 % hipertenzija sergančių pacientų lenvatinibo dozė buvo pakeista (5,3 % dozė sumažinta ir 6,2 % vartojimas laikinai sustabdytas), o 0,9 % pacientų gydymas buvo nutrauktas visam laikui. Laiko iki hipertenzijos reiškinių pasireiškimo mediana lenvatinibu kartu su everolimuzu gydytiems pacientams buvo 0,5 mėnesio.

Proteinurija (žr. 4.4 skyrių)

DSK
Pagrindinio 3 fazės tyrimo SELECT metu (žr. 5.1 skyrių) apie proteinuriją pranešta 33,7 % lenvatinibu gydytų pacientų ir 3,1 % placebo grupės pacientų. Laiko iki poveikio pasireiškimo mediana buvo 6,7 savaitės. 3 laipsnio reakcijos pasireiškė 10,7 % lenvatinibu gydytų pacientų ir nepasireiškė nė vienam placebo grupės pacientui. Didžioji dalis reakcijų praėjo ar išnyko laikinai sustabdžius vaistinio preparato vartojimą arba sumažinus dozę, tai nustatyta atitinkamai 16,9 % ir 10,7 % pacientų. 0,8 % pacientų dėl proteinurijos reikėjo visiškai nutraukti gydymą.

HCK
3 fazės REFLECT tyrime (žr. 5.1 skyrių) apie proteinuriją buvo pranešta 26,3 % lenvatinibu gydytų pacientų, o 3 laipsnio reakcijos pasireiškė 5,9 % pacientų. Laiko iki poveikio pasireiškimo mediana buvo 6,1 savaitės. Daugumoje atvejų poveikis praėjo sumažinus dozę ar sustabdžius vaistinio preparato vartojimą, atitinkamai 6,9 % ir 2,5 % pacientų. Dėl proteinurijos gydymą visam laikui nutraukė 0,6 % pacientų.

EK
3 fazės 309 tyrime (žr. 5.1 skyrių) apie proteinuriją pranešta 29,6 % lenvatinibu ir pembrolizumabu gydytų pacientų, o ≥ 3 laipsnio reakcijos pasireiškė 5,4 % pacientų. Laiko iki poveikio pasireiškimo mediana buvo 34,5 dienos. Lenvatinibo vartojimą laikinai sustabdė, dozę sumažino ir gydymą visiškai nutraukė atitinkamai 6,2 %, 7,9% ir 1,2 % pacientų.

ILK
Jungtinėje ILK populiacijoje, gydytoje lenvatinibu ir everolimuzu, proteinurija pasireiškė 34,8 % pacientų (9,0 % ji buvo ≥ 3 laipsnio). Tarp pacientų, kurių duomenys apie atskirų vaistinių preparatų keitimus buvo renkami, 15,1 % proteinuriją patyrusių pacientų lenvatinibo dozė buvo pakeista (9,6 % sumažinta dozė ir 9,8 % laikinai sustabdytas vartojimas), o 2,1 % pacientų gydymas buvo nutrauktas visam laikui. Laiko iki proteinurijos reiškinių pasireiškimo mediana lenvatinibu kartu su everolimuzu gydytiems pacientams buvo 1,4 mėnesio.

Inkstų nepakankamumas ir funkcijos sutrikimas (žr. 4.4 skyrių).

DSK
Pagrindinio 3 fazės tyrimo SELECT metu (žr. 5.1 skyrių) 5,0 % pacientų pasireiškė inkstų nepakankamumas ir 1,9 % pasireiškė inkstų funkcijos sutrikimas (3,1 % pacientų nustatytas ≥ 3 laipsnio inkstų nepakankamumo arba funkcijos sutrikimo reiškinys). Placebo grupėje 0,8 % pacientų pasireiškė inkstų nepakankamumas arba funkcijos sutrikimas (0,8 % buvo ≥ 3 laipsnio).

HCK
3 fazės REFLECT tyrime (žr. 5.1 skyrių) inkstų funkcijos sutrikimo / nepakankamumo epizodai buvo nustatyti 7,1 % lenvatinibu gydytų pacientų, o 3 ar didesnio laipsnio reakcijos pasireiškė 1,9 % lenvatinibu gydytų pacientų.

EK
3 fazės 309 tyrime (žr. 5.1 skyrių) 18,2% lenvatinibu ir pembrolizumabu gydytų pacientų pasireiškė inkstų nepakankamumo/ funkcijos sutrikimo reiškinys. ≥ 3 laipsnio reakcijos pasireiškė 4,2% pacientų. Laiko iki poveikio pasireiškimo mediana buvo 86,0 dienos. Lenvatinibo vartojimą laikinai sustabdė, dozę sumažino ir gydymą visiškai nutraukė atitinkamai 3,0%, 1,7% ir 1,2% pacientų.

ILK
Jungtinėje ILK populiacijoje, gydytoje lenvatinibu ir everolimuzu, 1,3 % pacientų išsivystė inkstų nepakankamumas (0,6 % jis buvo ≥ 3 laipsnio), o 5,3 % išsivystė ūminis inkstų pažeidimas (2,7 % jis buvo ≥ 3 laipsnio). Apie inkstų reiškinius pranešta 17,2 % pacientų (4,3 % jie buvo ≥ 3 laipsnio). Tarp pacientų, kurių duomenys apie atskirų vaistinių preparatų keitimus buvo renkami, 5,5 % inkstų reiškinių patyrusių pacientų lenvatinibo dozė buvo pakeista (2,3 % sumažinta dozė ir 4,0 % laikinai sustabdytas vartojimas), o 1,9 % pacientų gydymas buvo nutrauktas visam laikui. Laiko iki inkstų reiškinių pasireiškimo mediana lenvatinibu kartu su everolimuzu gydytiems pacientams buvo 3,5 mėnesio.

Širdies disfunkcija (žr. 4.4 skyrių)

DSK
Pagrindinio 3 fazės tyrimo SELECT metu (žr. 5.1 skyrių) apie sumažėjusią išstūmimo frakciją / širdies nepakankamumą buvo pranešta 6,5 % pacientų (1,5 % buvo ≥ 3 laipsnio) gydytų lenvatinibu grupėje ir 2,3 % pacientų placebo grupėje (nė vienas nebuvo ≥ 3 laipsnio).

HCK
3 fazės REFLECT tyrime (žr. 5.1 skyrių) širdies funkcijos sutrikimų (įskaitant stazinį širdies nepakankamumą, kardiogeninį šoką ir kardiopulmoninį nepakankamumą) epizodai buvo užregistruoti 0,6 % (≥ 3 laipsnio reakcijos pasireiškė 0,4 %) lenvatinibu gydytų pacientų.

EK
3 fazės 309 tyrime (žr. 5.1 skyrių) apie širdies sutrikimus pranešta 1,0% lenvatinibu ir pembrolizumabu gydytų pacientų, o ≥ 3 laipsnio reakcijos pasireiškė 0,5% pacientų. Laiko iki poveikio pasireiškimo mediana buvo 112,0 dienos. 0,2% pacientų sumažino dozę ir nutraukė lenvatinibo vartojimą.

ILK
Jungtinėje ILK populiacijoje, gydytoje lenvatinibu ir everolimuzu, apie širdies disfunkcijos reiškinius pranešta 3,5 % pacientų (1,8 % jie buvo ≥ 3 laipsnio). Tarp pacientų, kurių duomenys apie atskirų vaistinių preparatų keitimus buvo renkami, 0,9 % širdies disfunkcijos reiškinių patyrusių pacientų lenvatinibo dozė buvo pakeista (0,4 % sumažinta dozė ir 0,8 % laikinai sustabdytas vartojimas), o 0,6 % pacientų gydymas buvo nutrauktas visam laikui. Laiko iki širdies disfunkcijos reiškinių pasireiškimo mediana lenvatinibu kartu su everolimuzu gydytiems pacientams buvo 3,6 mėnesio.

Grįžtamosios užpakalinės encefalopatijos sindromas (GUES) / grįžtamosios užpakalinės leukoencefalopatijos sindromas (GULS) (žr. 4.4 skyrių)

DSK
Pagrindinio 3 fazės tyrimo SELECT metu (žr. 5.1 skyrių) nustatytas 1 GUES (2 laipsnio) reiškinys lenvatinibu gydytų pacientų grupėje ir nė vieno reiškinio placebo grupėje.

HCK
3 fazės REFLECT tyrime (žr. 5.1 skyrių) lenvatinibu gydytų pacientų grupėje nustatytas vienas (2 laipsnio) GUES reiškinys.

5 iš 1 823 pacientų (0,3 %), klinikiniuose tyrimuose gydytų vien lenvatinibu, nustatytas GUES (0,2 % buvo 3 ar 4 laipsnio), kuris visais atvejais praėjo užbaigus gydymą ir (arba) laikinai sustabdžius arba visiškai nutraukus vartojimą.

EK
3 fazės 309 tyrime (žr. 5.1 skyrių) lenvatinibu ir pembrolizumabu gydytų pacientų grupėje buvo vienas PRES (1 laipsnio) reiškinys, dėl jo gydymas lenvatinibu buvo nutrauktas.

ILK
Jungtinėje ILK populiacijoje, gydytoje lenvatinibu ir everolimuzu, buvo pranešta apie 1 GUES atvejį (2 laipsnio), pasireiškusį po 1,3 gydymo mėnesio; dėl jo nereikėjo keisti dozės ar nutraukti gydymo.

Toksinis poveikis kepenims (žr. 4.4 skyrių)

DSK
Pagrindinio 3 fazės tyrimo SELECT metu (žr. 5.1 skyrių) dažniausiai praneštos su kepenimis susijusios nepageidaujamos reakcijos buvo hipoalbuminemija (9,6 % lenvatinibo ir 1,5 % placebo grupėje) bei padidėjęs kepenų fermentų aktyvumas, įskaitant padidėjusį alanino aminotransferazės (7,7 % lenvatinibo ir 0 placebo grupėje), aspartato aminotransferazės (6,9 % lenvatinibo ir 1,5 % placebo grupėje) aktyvumą ir bilirubino koncentraciją kraujyje (1,9 % lenvatinibo ir 0 placebo grupėje). Laiko iki kepenų reakcijų pasireiškimo mediana lenvatinibu gydytiems pacientams buvo 12,1 savaitės. 3 ar didesnio laipsnio su kepenimis susijusios reakcijos (įskaitant vieną 5 laipsnio kepenų nepakankamumą) pasireiškė 5,4 % lenvatinibu gydytų pacientų ir 0,8 % placebo vartojusių pacientų. Dėl su kepenimis susijusių reakcijų reikėjo laikinai sustabdyti vaistinio preparato vartojimą ir sumažinti dozę atitinkamai 4,6 % ir 2,7 % pacientų, visiškai nutraukti vaistinio preparato vartojimą reikėjo 0,4 % pacientų.

Tarp 1 166 lenvatinibu gydytų pacientų nustatyti 3 kepenų nepakankamumo atvejai (0,3 %), visi jie baigėsi mirtimi. Vienas atvejis nustatytas pacientui, kuriam nebuvo metastazių kepenyse. Taip pat nustatytas vienas ūminio hepatito atvejis pacientui, kuriam nebuvo metastazių kepenyse.

HCK
3 fazės REFLECT tyrime (žr. 5.1 skyrių) dažniausiai praneštos nepageidaujamos hepatotoksinės reakcijos buvo padidėjusi bilirubino koncentracija kraujyje (14,9 %), padidėjęs aspartato aminotransferazės aktyvumas (13,7 %), padidėjęs alanino aminotransferazės aktyvumas (11,1 %), hipoalbuminemija (9,2 %), hepatinė encefalopatija (8,0 %), padidėjęs gama-gliutamiltransferazės aktyvumas (7,8 %) ir padidėjęs šarminės fosfatazės aktyvumas kraujyje (7,6 %). Laiko iki nepageidaujamo toksinio poveikio kepenims pasireiškimo mediana buvo 6,4 savaitės. Sunkesnės kaip ≥ 3 laipsnio toksinio poveikio kepenims reakcijos pasireiškė 26,1 % lenvatinibu gydytų pacientų. Kepenų nepakankamumas (visais atvejais sunkesnis kaip ≥ 3 laipsnio, įskaitant 12 mirtinų atvejų) pasireiškė 3,6 % pacientų. Hepatinė encefalopatija (įskaitant 4 mirtinus atvejus) pasireiškė 8,4 % (5,5 % atvejų buvo sunkesni kaip ≥ 3 laipsnio). Dėl toksinio poveikio kepenims lenvatinibu gydytų pacientų grupėje užregistruota 17 (3,6 %) mirčių atvejų, sorafenibo vartojusių pacientų grupėje – 4 (0,8 %) mirties atvejai. Dėl nepageidaujamo toksinio poveikio kepenims sustabdyti gydymą ar koreguoti dozę reikėjo atitinkamai 12,2 % ir 7,4 % lenvatinibu gydytų pacientų, o gydymą visam laikui nutraukti – 5,5 % pacientų.

Klinikiniuose tyrimuose, kuriuose vien tik lenvatinibo kitoms indikacijoms (išskyrus HCK) vartojo 1 327 pacientai, pranešta apie kepenų nepakankamumą (įskaitant mirtinus atvejus) 4 pacientams (0,3 %), kepenų pažeidimą – 2 pacientams (0,2 %), ūminį hepatitą – 2 pacientams (0,2 %), o hepatoceliulinį pažeidimą – 1 pacientui (0,1 %).

EK
3 fazės 309 tyrime (žr. 5.1 skyrių) apie toksinį poveikį kepenims pranešta 33,7% lenvatinibu ir pembrolizumabu gydytų pacientų, o ≥ 3 laipsnio reakcijos pasireiškė 12,1% pacientų. Laiko iki poveikio pasireiškimo mediana buvo 56,0 dienos. Lenvatinibo vartojimas laikinai sustabdytas, sumažinta dozė ir gydymas visiškai nutrauktas atitinkamai 5,2%, 3,0% ir 1,2% pacientų.

ILK
CLEAR tyrimo metu (žr. 5.1 skyrių) dažniausiai praneštos su kepenimis susijusios nepageidaujamos reakcijos lenvatinibu kartu su pembrolizumabu gydytų pacientų grupėje buvo padidėjęs kepenų fermentų aktyvumas, įskaitant padidėjusį alanino aminotransferazės (11,9 %), aspartato aminotransferazės (11,1 %) aktyvumą ir bilirubino koncentraciją kraujyje (4,0 %). Panašūs reiškiniai pasireiškė ir sunitinibu gydytų pacientų grupėje – atitinkamai 10,3 %, 10,9 % ir 4,4 %. Laiko iki kepenų reiškinių pasireiškimo mediana buvo 3,0 mėnesiai (bet kokio laipsnio) lenvatinibu kartu su pembrolizumabu gydytų pacientų grupėje ir 0,7 mėnesio sunitinibu gydytų pacientų grupėje. Pagal ekspoziciją koreguotas toksinio poveikio kepenims reiškinių dažnis buvo 0,39 atvejo per metus vienam pacientui lenvatinibu kartu su pembrolizumabu gydytų pacientų grupėje ir 0,46 atvejo per metus vienam pacientui sunitinibu gydytų pacientų grupėje.
3 laipsnio su kepenimis susijusios reakcijos pasireiškė 9,9 % lenvatinibu kartu su pembrolizumabu gydytų pacientų ir 5,3 % sunitinibu gydytų pacientų. Dėl su kepenimis susijusių reakcijų reikėjo laikinai sustabdyti lenvatinibo vartojimą ir sumažinti dozę atitinkamai 8,5 % ir 4,3 % pacientų, visiškai nutraukti lenvatinibo vartojimą reikėjo 1,1 % pacientų.

Jungtinėje ILK populiacijoje, gydytoje lenvatinibu ir everolimuzu, dažniausios su kepenimis susijusios nepageidaujamos reakcijos buvo kepenų fermentų aktyvumo padidėjimas, įskaitant alanino aminotransferazės (11,9 %), aspartato aminotransferazės (11,4 %) ir gama-gliutamiltransferazės aktyvumo padidėjimą (2,7 %). 3 laipsnio su kepenimis susijusių reakcijų pasireiškė 6,1 % lenvatinibu kartu su everolimuzu gydytų pacientų. Tarp pacientų, kurių duomenys apie atskirų vaistinių preparatų keitimus buvo renkami, 6,0 % toksinio poveikio kepenims reiškinių patyrusių pacientų lenvatinibo dozė buvo pakeista (2,8 % sumažinta dozė ir 4,2 % laikinai sustabdytas vartojimas), o 0,9 % pacientų gydymas buvo nutrauktas visam laikui. Laiko iki su kepenimis susijusių reakcijų pasireiškimo mediana lenvatinibu kartu su everolimuzu gydytiems pacientams buvo 1,8 mėnesio.

Arterijų tromboembolija (žr. 4.4 skyrių)

DSK
Pagrindinio 3 fazės tyrimo SELECT metu (žr. 5.1 skyrių) apie arterijų tromboembolijos reiškinius pranešta 5,4 % lenvatinibu gydytų pacientų ir 2,3 % placebo grupės pacientų.

HCK
3 fazės REFLECT tyrime (žr. 5.1 skyrių) apie arterijų tromboembolijos reiškinius pranešta 2,3 % lenvatinibu gydytų pacientų.

Klinikiniuose tyrimuose 10 (0,5 %) iš 1 823 tik lenvatinibu gydytų pacientų nustatyta arterijų tromboembolija (5 miokardo infarkto atvejai ir 5 smegenų kraujagyslių sutrikimo atvejai), kuri baigėsi mirtimi.

EK
3 fazės 309 tyrime (žr. 5.1 skyrių) buvo pranešta apie arterijų tromboemboliją 3,7 % lenvatinibu ir pembrolizumabu gydytų pacientų, o ≥ 3 laipsnio reakcijos pasireiškė 2,2 % pacientų. Laiko iki poveikio pasireiškimo mediana buvo 59,0 dienos. Lenvatinibo vartojimą laikinai sustabdė arba nutraukė atitinkamai 0,2 % ir 2,0 % pacientų.

ILK
CLEAR tyrimo metu (žr. 5.1 skyrių) 5,4 % pacientų, gydytų lenvatinibu kartu su pembrolizumabu, pasireiškė arterijų tromboembolijos reiškiniai (iš kurių 3,7 % buvo ≥ 3 laipsnio), palyginti su 2,1 % pacientų, gydytų sunitinibu (iš kurių 0,6 % buvo ≥ 3 laipsnio). Mirtimi pasibaigusių reiškinių nebuvo. Pagal ekspoziciją koreguotas arterijų tromboembolijos reiškinių epizodų dažnis buvo 0,04 atvejo per metus vienam pacientui lenvatinibu kartu su pembrolizumabu gydytų pacientų grupėje ir 0,02 atvejo per metus vienam pacientui sunitinibu gydytų pacientų grupėje. Dažniausiai užregistruotas arterijų tromboembolijos reiškinys lenvatinibu kartu su pembrolizumabu gydytų pacientų grupėje buvo miokardo infarktas (3,4 %). Sunitinibu gydytų pacientų grupėje įvyko vienas miokardo infarktas (0,3 %). Lenvatinibu kartu su pembrolizumabu gydytų pacientų grupėje laiko iki arterijų tromboembolinių reiškinių pradžios mediana buvo 10,4 mėnesių.

Jungtinėje ILK populiacijoje, gydytoje lenvatinibu ir everolimuzu, apie arterijų tromboembolijos reiškinius pranešta 2,7 % pacientų (2,2 % jie buvo ≥ 3 laipsnio). Tarp pacientų, kurių duomenys apie atskirų vaistinių preparatų keitimus buvo renkami, 0,6 % arterijų tromboembolinių reiškinių patyrusių pacientų lenvatinibo dozė buvo pakeista (0,6 % laikinai sustabdytas vartojimas), o 1,5 % pacientų gydymas buvo nutrauktas visam laikui. Dažniausiai užregistruotas arterijų tromboembolijos reiškinys lenvatinibu kartu su everolimuzu gydytų pacientų grupėje buvo miokardo infarktas (1,3 %). Laiko iki arterijų tromboembolijos reiškinių pasireiškimo mediana lenvatinibu kartu su everolimuzu gydytiems pacientams buvo 6,8 mėnesio.

Kraujavimas (žr. 4.4 skyrių)

DSK
Pagrindinio 3 fazės tyrimo SELECT metu (žr. 5.1 skyrių) apie kraujavimą pranešta 34,9 % (1,9 % buvo ≥ 3 laipsnio) lenvatinibu gydytų pacientų ir 18,3 % (3,1 % buvo ≥ 3 laipsnio) placebo vartojusių pacientų. Reakcijos, kurių dažnis ≥ 0,75 % viršijo dažnį placebo grupėje: kraujavimas iš nosies (11,9 %), hematurija (6,5 %), sumušimas (4,6 %), dantenų kraujavimas (2,3 %), hematochezija (2,3 %), kraujavimas iš tiesiosios žarnos (1,5 %), hematoma (1,1 %), kraujavimas iš hemoroidinių mazgų (1,1 %), gerklų kraujavimas (1,1 %), petechija (1,1 %) ir intrakranijinis naviko kraujavimas (0,8 %). Šio tyrimo metu 1 iš 16 pacientų, kurie buvo gydomi lenvatinibu ir kuriems pradinio įvertinimo metu buvo CNS metastazių, pasireiškė mirtimi pasibaigęs intrakranijinis kraujavimas.

Laiko iki pirmojo pasireiškimo mediana lenvatinibu gydytiems pacientams buvo 10,1 savaitės. Sunkių reakcijų (3,4 % ir 3,8 %), reakcijų, dėl kurių reikėjo anksčiau nei numatyta nutraukti vaistinio preparato vartojimą (1,1 % ir 1,5 %), arba reakcijų, dėl kurių reikėjo laikinai sustabdyti vaistinio preparato vartojimą (3,4 % ir 3,8 %) arba sumažinti dozę (0,4 % ir 0), dažnio skirtumų tarp lenvatinibo ir placebo vartojusių pacientų nenustatyta.

HCK
3 fazės REFLECT tyrime (žr. 5.1 skyrių) apie kraujavimą pranešta 24,6 % pacientų, o ≥ 3 laipsnio reakcijos pasireiškė 5,0 % pacientų. 3 laipsnio reakcijos išsivystė 3,4 % pacientų, 4 laipsnio reakcijos – 0,2 % pacientų, o 7 pacientams (1,5 %) pasireiškė 5 laipsnio reakcijos, įskaitant kraujavimą į smegenis, kraujavimą iš viršutinės virškinimo trakto dalies, kraujavimą iš žarnyno ir kraujavimą iš naviko. Laiko iki pirmojo atvejo pasireiškimo mediana buvo 11,9 savaičių. Dėl kraujavimo epizodo sustabdyti gydymą ar koreguoti dozę reikėjo atitinkamai 3,2 % ir 0,8 % pacientų, o gydymą visam laikui nutraukė 1,7 % pacientų.

Klinikiniuose tyrimuose 2 % iš 1 327 tik lenvatinibu ne dėl HCK indikacijos gydytų pacientų nustatytas 3 arba didesnio laipsnio kraujavimas, 3 pacientams (0,3 %) nustatytas 4 laipsnio kraujavimas, 5 pacientams (0,4 %) – 5 laipsnio reakcija, įskaitant arterinį kraujavimą, hemoraginį insultą, kraujavimą į smegenis, intrakranijinį naviko kraujavimą, vėmimą krauju, meleną, atsikosėjimą krauju ir naviko kraujavimą.

EK
3 fazės 309 tyrime (žr. 5.1 skyrių) buvo pranešta apie kraujavimą 24,4 % lenvatinibu ir pembrolizumabu gydytų pacientų, o ≥ 3 laipsnio reakcijos pasireiškė 3,0 % pacientų. Laiko iki poveikio pasireiškimo mediana buvo 65,0 dienos. Lenvatinibo vartojimas laikinai sustabdytas, sumažinta dozė ir gydymas visiškai nutrauktas atitinkamai 1,7 %, 1,2 % ir 1,7 % pacientų.

ILK
Jungtinėje ILK populiacijoje, gydytoje lenvatinibu ir everolimuzu, apie kraujavimo reiškinius pranešta 28,6 % pacientų (3,2 % jie buvo ≥ 3 laipsnio). Tarp pacientų, kurių duomenys apie atskirų vaistinių preparatų keitimus buvo renkami, 4,9 % kraujavimo reiškinių patyrusių pacientų lenvatinibo dozė buvo pakeista (4,2 % laikinai sustabdytas vartojimas ir 0,8 % sumažinta dozė), o 0,6 % pacientų gydymas buvo nutrauktas visam laikui. Dažniausiai pranešti kraujavimo reiškiniai lenvatinibu kartu su everolimuzu gydytų pacientų grupėje buvo kraujavimas iš nosies (19,4 %) ir hematurija (4,2 %). Laiko iki kraujavimo reiškinių pasireiškimo mediana lenvatinibu kartu su everolimuzu gydytiems pacientams buvo 1,9 mėnesio.

Hipokalcemija (žr. 4.4 skyrių)

DSK
Pagrindinio 3 fazės tyrimo SELECT metu (žr. 5.1 skyrių) apie hipokalcemiją pranešta 12,6 % lenvatinibu gydytų pacientų, placebo grupėje atvejų nebuvo. Laiko iki pirmojo pasireiškimo mediana lenvatinibu gydytiems pacientams buvo 11,1 savaitės. 3 ar 4 sunkumo laipsnio reakcijos pasireiškė 5,0 % lenvatinibu gydytų pacientų ir 0 placebo grupės pacientų. Didžioji dalis reakcijų išnyko po palaikomojo gydymo, laikinai nesustabdant vaistinio preparato vartojimo ir nemažinant dozės, tai nustatyta atitinkamai 1,5 % ir 1,1 % pacientų; 1 pacientui, kuriam pasireiškė 4 laipsnio hipokalcemija, gydymas buvo visiškai nutrauktas.

HCK
3 fazės REFLECT tyrime (žr. 5.1 skyrių) apie hipokalcemijos epizodus pranešta 1,1 %, o 3 laipsnio reakcijos pasireiškė 0,4 % pacientų. Lenvatinibo vartojimą dėl hipokalcemijos reikėjo laikinai sustabdyti vienam tiriamajam asmeniui (0,2 %), o mažinti dozės ar nutraukti gydymo nereikėjo.

EK
3 fazės 309 tyrime (žr. 5.1 skyrių) apie hipokalcemiją pranešta 3,9 % lenvatinibu kartu su pembrolizumabu gydytų pacientų, o ≥ 3 laipsnio reakcijos pasireiškė 1,0 % pacientų. Laiko iki pirmojo pasireiškimo mediana buvo 148,0 dienos. Apie lenvatinibo dozės pakeitimus nepranešta.

ILK
Jungtinėje ILK populiacijoje, gydytoje lenvatinibu ir everolimuzu, hipokalcemija pasireiškė 4,8 % pacientų (1,1 % ji buvo ≥ 3 laipsnio). Tarp pacientų, kurių duomenys apie atskirų vaistinių preparatų keitimus buvo renkami, 0,8 % hipokalcemiją patyrusių pacientų lenvatinibo dozė buvo pakeista (0,6 % laikinai sustabdytas vartojimas ir 0,4 % dozė sumažinta), o nutraukti gydymo visam laikui nereikėjo nė vienam pacientui. Laiko iki hipokalcemijos reiškinių pasireiškimo mediana lenvatinibu kartu su everolimuzu gydytiems pacientams buvo 2,9 mėnesio.

Virškinimo trakto perforacija bei fistulių susidarymas (žr. 4.4 skyrių)

DSK
Pagrindinio 3 fazės tyrimo SELECT metu (žr. 5.1 skyrių) apie virškinimo trakto perforacijos arba fistulių susidarymo reiškinius pranešta 1,9 % lenvatinibu gydytų pacientų ir 0,8 % placebo grupės pacientų.

HCK
3 fazės REFLECT tyrime (žr. 5.1 skyrių) apie virškinimo trakto perforacijos ar fistulių susidarymo reiškinius pranešta 1,9 % lenvatinibu gydytų pacientų.

EK
3 fazės 309 tyrime (žr. 5.1 skyrių) buvo pranešta apie fistulės susidarymo atvejus 2,5 % lenvatinibu ir pembrolizumabu gydytų pacientų, o ≥ 3 laipsnio reakcijos pasireiškė 2,5 % pacientų. Laiko iki poveikio pasireiškimo mediana buvo 117,0 dienos. Lenvatinibo vartojimą nutraukė 1,0 % pacientų. Buvo pranešta apie virškinimo trakto perforacijos atvejus 3,9 % lenvatinibu ir pembrolizumabu gydytų pacientų, o ≥ 3 laipsnio reakcijos pasireiškė 3,0 % pacientų. Laiko iki poveikio pasireiškimo mediana buvo 42 dienos. Lenvatinibo vartojimas laikinai sustabdytas arba nutrauktas atitinkamai 0,5 % ir 3,0 % pacientų.

ILK
Jungtinėje ILK populiacijoje, gydytoje lenvatinibu ir everolimuzu, apie virškinimo trakto (VT) perforacijos reiškinius pranešta 3,7 % pacientų (2,9 % jie buvo ≥ 3 laipsnio). Tarp pacientų, kurių duomenys apie atskirų vaistinių preparatų keitimus buvo renkami, 2,1 % VT perforacijos reiškinių patyrusių pacientų lenvatinibo dozė buvo pakeista (1,5 % laikinai sustabdytas vartojimas ir 0,6 % sumažinta dozė), o 1,1 % pacientų gydymas buvo nutrauktas visam laikui. Laiko iki VT perforacijos reiškinių pasireiškimo mediana lenvatinibu kartu su everolimuzu gydytiems pacientams buvo 3,6 mėnesio.

Jungtinėje ILK populiacijoje, gydytoje lenvatinibu ir everolimuzu, apie fistulių susidarymo reiškinius pranešta 1,0 % pacientų (0,5 % jie buvo ≥ 3 laipsnio). Tarp pacientų, kurių duomenys apie atskirų vaistinių preparatų keitimus buvo renkami, 0,8 % VT perforacijos reiškinių patyrusių pacientų lenvatinibo dozė buvo pakeista (0,8 % laikinai sustabdytas vartojimas), o 0,4 % pacientų gydymas buvo nutrauktas visam laikui. Laiko iki fistulių susidarymo reiškinių pasireiškimo mediana lenvatinibu kartu su everolimuzu gydytiems pacientams buvo 3,7 mėnesio.

Ne virškinimo trakto fistulės (žr. 4.4 skyrių)

Lenvatinibo vartojimas buvo susijęs su fistulių susidarymo atvejais, įskaitant mirtį sukėlusius atvejus. Vartojant įvairioms indikacijoms, pranešta apie fistules, apimančios ne skrandį ar žarnyną, o kitas organizmo dalis. Gydymo metu reakcijos praneštos įvairiais laiko momentais – praėjus nuo dviejų savaičių iki daugiau kaip 1 metų nuo gydymo lenvatinibu pradžios, laikotarpio iki pasireiškimo mediana buvo maždaug 3 mėnesiai.

Pailgėjęs QT intervalas (žr. 4.4 skyrių)

DSK
Pagrindinio 3 fazės tyrimo SELECT metu (žr. 5.1 skyrių) apie QT/QTc intervalo pailgėjimą pranešta 8,8 % lenvatinibu gydomų pacientų ir 1,5 % placebo grupės pacientų. Daugiau kaip 500 ms pailgėjęs QT intervalas nustatytas 2 % lenvatinibu gydytų pacientų, placebo grupėje tokių atvejų nenustatyta.

HCK
3 fazės REFLECT tyrime (žr. 5.1 skyrių) apie QT/QTc intervalo pailgėjimą pranešta 6,9 % lenvatinibu gydytų pacientų. QTcF intervalo pailgėjimo iki daugiau kaip 500 ms dažnis buvo 2,4 %.

EK
3 fazės 309 tyrime (žr. 5.1 skyrių) apie QT intervalo pailgėjimą pranešta 3,9 % lenvatinibo ir pembrolizumabo gydytų pacientų, o ≥ 3 laipsnio reakcijos pasireiškė 0,5 % pacientų.
Laiko iki poveikio pasireiškimo mediana buvo 115,5 dienos. Lenvatinibo vartojimas nutrauktas ar sumažinta dozė atitinkamai 0,2 % ir 0,5 % pacientų.

ILK
Jungtinėje ILK populiacijoje, gydytoje lenvatinibu ir everolimuzu, apie QTcF intervalo pailgėjimą daugiau kaip 60 ms buvo pranešta 9,8 % pacientų, gydytų lenvatinibu kartu su everolimuzu. Ilgesnis kaip 500 ms QTc intervalas nustatytas 3,3 % pacientų gydytų lenvatinibu kartu su everolimuzu grupėje. Laiko iki QT pailgėjimo reiškinių pasireiškimo mediana lenvatinibu kartu su everolimuzu gydytiems pacientams buvo 3,0 mėnesio.

Padidėjusi skydliaukę stimuliuojančio hormono koncentracija kraujyje / hipotirozė (žr. 4.4 skyrių)

DSK
Pagrindinio 3 fazės tyrimo SELECT metu (žr. 5.1 skyrių) 88 % visų pacientų SSH koncentracija pradinio įvertinimo metu buvo 0,5 mU/l arba mažesnė. Tokiems pacientams, kurių SSH pradinio įvertinimo metu buvo normalus, SSH padidėjimas virš 0,5 mU/l nuo pradinio rodmens nustatytas 57 % lenvatinibu gydytų pacientų ir 14 % placebo vartojusių pacientų.

HCK
3 fazės REFLECT tyrime (žr. 5.1 skyrių) 89,6 % pacientų gydymo pradžioje SSH koncentracija buvo mažesnė už viršutinę normos ribą. Pradėjus gydymą SSH koncentracijos padidėjimas virš viršutinės normos ribos stebėtas 69,6 %, lenvatinibu gydytų pacientų.

EK
3 fazės 309 tyrime (žr. 5.1 skyrių) apie hipotirozę pranešta 68,2 % lenvatinibu ir pembrolizumabu gydytų pacientų, o ≥ 3 laipsnio reakcijų pasireiškė 1,2 % pacientų. Laiko iki poveikio pasireiškimo mediana buvo 62,0 dienos. Lenvatinibo vartojimas laikinai sustabdytas ar sumažinta dozė atitinkamai 2,2 % ir 0,7 % pacientų.

Buvo pranešta apie padidėjusią SSH koncentraciją 12,8 % lenvatinibo ir pembrolizumabo gydytų pacientų, apie ≥ 3 laipsnio reakcijas nebuvo pranešta. Vartojimas laikinai sustabdytas 0,2 % pacientų.

ILK
CLEAR tyrimo metu (žr. 5.1 skyrių) hipotirozė pasireiškė 47,2 % pacientų gydytų lenvatinibu kartu su pembrolizumabu grupėje ir 26,5 % pacientų gydytų sunitinibu grupėje. Pagal ekspoziciją koreguotas hipotirozės dažnis buvo 0,39 atvejo per metus vienam pacientui lenvatinibu kartu su pembrolizumabu gydytų pacientų grupėje ir 0,33 atvejo per metus vienam pacientui sunitinibu gydytų pacientų grupėje. Apskritai lenvatinibu kartu su pembrolizumabu gydytų pacientų grupėje dauguma hipotirozės reiškinių buvo 1 ar 2 laipsnio. Apie 3 laipsnio hipotirozę pranešta 1,4 % pacientų lenvatinibu kartu su pembrolizumabu gydytų pacientų grupėje, o sunitinibu gydytų pacientų grupėje šio reiškinio nebuvo. Tyrimo pradžioje 90,0 % pacientų gydytų lenvatinibu kartu su pembrolizumabu grupėje ir 93,1 % pacientų gydytų sunitinibu grupėje SSH koncentracija buvo didesnė nei viršutinė normos riba arba jai lygi. SSH koncentracijos padidėjimas viršijant viršutinę normos ribą po tyrimo pradžios buvo stebimas 85,0 % lenvatinibu kartu su pembrolizumabu gydytų pacientų, palyginti su 65,6 % sunitinibu gydytų pacientų. Lenvatinibu kartu su pembrolizumabu gydytų pacientų grupėje dėl hipotirozės reiškinių 2,6 % pacientų teko keisti lenvatinibo dozę (ją sumažinti arba laikinai nutraukti vartojimą), o 1 pacientui lenvatinibo vartojimas buvo visiškai nutrauktas.

Jungtinėje ILK populiacijoje, gydytoje lenvatinibu ir everolimuzu, hipotirozė pasireiškė 24,1 % pacientų. Apskritai dauguma hipotirozės reiškinių buvo 1 ar 2 laipsnio. 3 laipsnio hipotirozė pasireiškė 0,3 % pacientų, gydytų lenvatinibu kartu su everolimuzu. Laiko iki hipotirozės reiškinių pasireiškimo mediana lenvatinibu kartu su everolimuzu gydytiems pacientams buvo 2,7 mėnesio. Tyrimo pradžioje 83,0 % pacientų lenvatinibu kartu su everolimuzu gydytų pacientų grupėje SSH koncentracija buvo didesnė nei viršutinė normos riba arba jai lygi. SSH koncentracijos padidėjimas viršijant viršutinę normos ribą po tyrimo pradžios buvo stebimas 71,3 % lenvatinibu kartu su everolimuzu gydytų pacientų. Tarp pacientų, kurių duomenys apie atskirų vaistinių preparatų keitimus buvo renkami, 1,3 % hipotirozės reiškinių patyrusių pacientų lenvatinibo dozė buvo pakeista (0,4 % dozė sumažinta ir 0,9 % vartojimas laikinai sustabdytas). Pranešimų apie gydymo nutraukimą negauta.

Viduriavimas (žr. 4.4 skyrių)

DSK
Pagrindinio 3 fazės tyrimo SELECT metu (žr. 5.1 skyrių) apie viduriavimą pranešta 67,4 % pacientų lenvatinibu gydytų pacientų grupėje (9,2 % buvo ≥ 3 laipsnio) ir 16,8 % pacientų placebo grupėje (nė vienas atvejis nebuvo ≥ 3 laipsnio).

HCK
3 fazės REFLECT tyrime (žr. 5.1 skyrių) apie viduriavimą pranešta 38,7 %, lenvatinibu gydytų pacientų (4.2 % iš jų buvo ≥ 3 laipsnio).

EK
3 fazės 309 tyrime (žr. 5.1 skyrių) apie viduriavimą pranešta 54,2 % lenvatinibu ir pembrolizumabu gydytų pacientų (7,6 % buvo ≥ 3 laipsnio). Lenvatinibo vartojimas laikinai sustabdytas, sumažinta dozė ir gydymas visiškai nutrauktas atitinkamai 10,6 %, 11,1 % ir 1,2 % pacientų.

ILK
Jungtinėje ILK populiacijoje, gydytoje lenvatinibu ir everolimuzu, apie viduriavimą pranešta 69,0 % pacientų (13,8 % jis buvo ≥ 3 laipsnio). Tarp pacientų, kurių duomenys apie atskirų vaistinių preparatų keitimus buvo renkami, 30,4 % pacientų lenvatinibo dozė buvo pakeista (17,7 % laikinai sustabdytas vartojimas ir 19,6 % sumažinta dozė), o 0,6 % pacientų gydymas buvo nutrauktas visam laikui.

Vaikų populiacija

Atlikus pediatrinius tyrimus Nr. 207, 216, 230 ir 231 (žr. 5.1 skyrių), bendros lenvatinibo, vartojamo tik vieno arba vartojamo kartu su ifosfamidu ir etopozidu arba everolimuzu, saugumo savybės atitiko suaugusiųjų, gydytų lenvatinibu, saugumo savybes.

Pacientams, sergantiems recidyvuojančia / gydymui atsparia osteosarkoma, apie pneumotoraksą buvo pranešta dažniau nei suaugusiesiems, sergantiems DSK, HCK, ILK ir EK. Tyrimo Nr. 207 metu pneumotoraksas pasireiškė 6 pacientams (10,9 %), gydytiems tik lenvatinibu, ir 7 pacientams (16,7 %), gydytiems lenvatinibu kartu su ifosfamidu ir etopozidu. Iš viso 2 pacientams gydymas buvo nutrauktas dėl pneumotorakso. Tyrimo Nr. 230 metu pneumotoraksas pasireiškė iš viso 14 pacientų (11 pacientų [28,2 %], gydytų lenvatinibu kartu su ifosfamidu ir etopozidu, ir 3 pacientams [7,7 %], gydytiems ifosfamidu ir etopozidu). Tyrimo Nr. 216 metu pneumotoraksas pasireiškė 3 pacientams (4,7 %), sergantiems Evingo (Ewing) sarkoma, rabdomiosarkoma (RMS) ir Vilmso (Wilms) naviku; visiems 3 pacientams gydymo pradžioje buvo plaučių metastazių. Tyrimo Nr. 231 metu pneumotoraksas pasireiškė 8 pacientams (6,3 %), sergantiems šviesiųjų ląstelių sarkoma, nediferencijuota sarkoma, RMS, piktybiniu periferinio nervo dangalo naviku, sinovine sarkoma, šviesiųjų ląstelių karcinoma ir piktybiniu osifikuojančiu fibromiksoidiniu naviku; visiems 8 pacientams gydymo pradžioje buvo plaučių metastazių arba pirminė liga krūtinės ląstoje arba pleuros ertmėje. Tyrimų Nr. 216 ir 230 metu tiriamasis gydymas dėl pneumotorakso nenutrauktas nė vienam pacientui; tyrimo Nr. 231 metu tiriamasis gydymas dėl pneumotorakso nutrauktas vienam pacientui. Pneumotoraksas daugiausia pasireiškia kaip plaučių metastazių ir pagrindinės ligos pasekmė.

Tyrimo Nr. 207 vieno vaistinio preparato dozės nustatymo grupėje dažniausiai (≥ 40 %) praneštos nepageidaujamos reakcijos buvo apetito sumažėjimas, viduriavimas, hipotirozė, vėmimas, pilvo skausmas, pireksija, hipertenzija ir sumažėjęs kūno svoris, o tyrimo Nr. 207 vieno vaistinio preparato dozės išplėtimo grupėje, kurią sudarė recidyvuojančia arba gydymui atsparia osteosarkoma sergantys pacientai, dažniausiai (≥ 40 %) pasireiškusios nepageidaujamos reakcijos buvo apetito sumažėjimas, galvos skausmas, vėmimas, hipotirozė ir proteinurija.

Tyrimo Nr. 207 kombinuoto gydymo dozės nustatymo grupėje dažniausiai (≥ 50 %) praneštos nepageidaujamos reakcijos buvo vėmimas, anemija, pykinimas, viduriavimas, hipotirozė, pilvo skausmas, artralgija, kraujavimas iš nosies, neutropenija, vidurių užkietėjimas, galvos skausmas ir galūnių skausmas, o kombinuoto gydymo išplėtimo grupėje dažniausiai (≥ 50 %) pasireiškusios nepageidaujamos reakcijos buvo anemija, pykinimas, baltųjų kraujo ląstelių skaičiaus sumažėjimas, viduriavimas, vėmimas ir trombocitų skaičiaus sumažėjimas.

Tyrimo Nr. 216 1 fazėje (kombinuoto gydymo dozės nustatymo grupėje) dažniausiai (≥ 40 %) praneštos nepageidaujamos reakcijos buvo hipertenzija, hipotirozė, hipertrigliceridemija, pilvo skausmas ir viduriavimas; 2 fazėje (kombinuoto gydymo išplėtimo grupėje) dažniausiai (≥ 35 %) praneštos nepageidaujamos reakcijos buvo hipertrigliceridemija, proteinurija, viduriavimas, limfocitų skaičiaus sumažėjimas, baltųjų kraujo ląstelių skaičiaus sumažėjimas, padidėjusi cholesterolio koncentracija kraujyje, nuovargis ir trombocitų skaičiaus sumažėjimas.

OLIE tyrimo (tyrimo Nr. 230) metu dažniausiai (≥ 35 %) praneštos nepageidaujamos reakcijos buvo hipotirozė, anemija, pykinimas, sumažėjęs trombocitų skaičius, proteinurija, vėmimas, nugaros skausmas, febrilinė neutropenija, hipertenzija, vidurių užkietėjimas, viduriavimas, sumažėjęs neutrofilų skaičius ir pireksija.

Tyrimo Nr. 231 metu dažniausiai (≥ 15 %) praneštos nepageidaujamos reakcijos buvo hipotirozė, hipertenzija, proteinurija, sumažėjęs apetitas, viduriavimas ir trombocitų skaičiaus sumažėjimas.

Kitos ypatingos populiacijos

Senyvi pacientai

DSK
Buvo didesnė tikimybė, kad ≥ 75 metų pacientams pasireikš 3 ar 4 laipsnio hipertenzija, proteinurija, sumažėjęs apetitas ir dehidratacija.

HCK
≥ 75 metų pacientams yra didesnė hipertenzijos, proteinurijos, sumažėjusio apetito, astenijos, dehidratacijos, svaigulio, bendrojo negalavimo, periferinės edemos, niežėjimo ir hepatinės encefalopatijos tikimybė. Hepatinės encefalopatijos dažnis ≥ 75 metų pacientams buvo daugiau kaip du kartus didesnis (17,2 %), palyginti su < 75 metų asmenimis (7,1 %). Pastebėta tendencija, kad hepatinė encelofapatija buvo susijusi su nepalankiomis ligos charakteristikomis arba su kitų vaistinių preparatų vartojimu. Arterijų tromboembolijos reiškiniai šioje amžiaus grupėje taip pat pasireiškė dažniau.

EK
≥ 75 metų pacientams dažniau pasireiškė šlapimo takų infekcijos ir ≥ 3 laipsnio hipertenzija (padidėjimas ≥ 10%, palyginti su < 65 metų pacientais).

ILK
CLEAR tyrimo metu senyviems (≥ 75 metų) pacientams proteinurija pasireiškė dažniau (skirtumas ≥ 10 %) nei jaunesniems (< 65 metų) pacientams.

Jungtinėje ILK populiacijoje, gydytoje lenvatinibu ir everolimuzu, senyviems pacientams (≥ 75 metų) dažniau (skirtumas ≥ 10 %) nei jaunesniems pacientams (< 65 metų) pasireiškė trombocitų skaičiaus sumažėjimas, kūno svorio sumažėjimas, proteinurija ir hipertenzija.

Lytis

DSK
Moterims dažniau pasireiškė hipertenzija (įskaitant 3 ar 4-ojo laipsnio hipertenziją), proteinurija ir DPE, vyrams dažniau pasireiškė širdies išstūmimo frakcijos sumažėjimas ir virškinimo trakto perforacija bei fistulių susidarymas.

HCK
Moterims nustatytas didesnis hipertenzijos, nuovargio, QT intervalo EKG pailgėjimo ir alopecijos dažnis. Vyrams dažniau nei moterims pasireiškė disfonija (12,3 %), kūno svorio sumažėjimas ir trombocitų skaičiaus sumažėjimas. Kepenų nepakankamumo atvejai stebėti tik pacientams vyrams.

ILK
CLEAR tyrimo metu viduriavimo dažnis vyrams buvo didesnis (skirtumas ≥ 10 %) nei moterims.

Jungtinėje ILK populiacijoje, gydytoje lenvatinibu ir everolimuzu, moterims dažniau (≥ 10 % skirtumas) nei vyrams pasireiškė pykinimas, vėmimas, astenija ir hipertenzija.

Etninė kilmė

DSK
Azijiečių kilmės pacientams dažniau (skirtumas ≥ 10 %) nei europidams pasireiškė periferinė edema, hipertenzija, nuovargis, DPE, proteinurija, stomatitas, trombocitopenija ir mialgija, o europidams pacientams dažniau pasireiškė viduriavimas, kūno svorio sumažėjimas, pykinimas, vėmimas, vidurių užkietėjimas, astenija, pilvo skausmas, galūnių skausmas ir burnos džiūvimas. Didesnei daliai azijiečių kilmės pacientų, palyginti su europidais, lenvatinibo dozė buvo sumažinta. Laiko mediana iki pirmojo dozės mažinimo ir vidutinė vartojama paros dozė buvo mažesnė azijiečių kilmės pacientams nei europidams.

HCK
Azijiečių kilmės pacientams dažniau nei europidams pasireiškė proteinurija, sumažėjęs neutrofilų skaičius, sumažėjęs trombocitų skaičius, sumažėjęs baltųjų kraujo ląstelių skaičius ir DPE, o europidams dažniau pasireiškė nuovargis, hepatinė encefalopatija, ūminis inkstų pakenkimas, nerimas, astenija, pykinimas, trombocitopenija ir vėmimas.

EK
Azijiečių kilmės pacientams dažniau (skirtumas ≥ 10 %) nei europidams pasireiškė anemija, bendrasis negalavimas, sumažėjęs neutrofilų skaičius, stomatitas, sumažėjęs trombocitų skaičius, proteinurija ir PPE, o europidams dažniau pasireiškė gleivinės uždegimas, pilvo skausmas, viduriavimas, šlapimo takų infekcija, kūno svorio sumažėjimas, hipomagnezemija, svaigulys, astenija ir nuovargis.

ILK
CLEAR tyrimo metu pacientams azijiečiams dažniau (skirtumas ≥ 10 %) nei europidams pasireiškė delnų-padų eritrodizestezijos sindromas, proteinurija ir hipotirozė (įskaitant padidėjusią skydliaukės hormonų koncentraciją kraujyje), o europidams dažniau pasireiškė nuovargis, pykinimas, artralgija, vėmimas ir astenija.
Jungtinėje ILK populiacijoje, gydytoje lenvatinibu ir everolimuzu, pacientams azijiečiams dažniau (≥ 10 % skirtumas) nei europidams pasireiškė hipotirozė, stomatitas, trombocitų skaičiaus sumažėjimas, proteinurija, disfonija, PPE ir hipertenzija, o europidams dažniau pasireiškė pykinimas, astenija, nuovargis ir hipercholesterolemija.

Hipertenzija pradinio įvertinimo metu

DSK
Pacientams, kuriems pradinio įvertinimo metu buvo hipertenzija, dažniau nustatyta 3 ar 4 laipsnio hipertenzija, proteinurija, viduriavimas ir dehidratacija, taip pat jiems nustatyti sunkesni dehidratacijos, hipotenzijos, plaučių embolijos, piktybinės pleuros efuzijos, prieširdžių virpėjimo ir virškinimo trakto simptomų (pilvo skausmo, viduriavimo, vėmimo) atvejai.

ILK
CLEAR tyrimo metu pacientams, kuriems tyrimo pradžioje buvo hipertenzija, proteinurija pasireiškė dažniau nei pacientams, kuriems tyrimo pradžioje hipertenzijos nebuvo.

Cukrinis diabetas pradinio įvertinimo metu

ILK
Jungtinėje ILK populiacijoje, gydytoje lenvatinibu ir everolimuzu, pacientams, kurie pradinio įvertinimo metu jau sirgo cukriniu diabetu, proteinurija pasireiškė dažniau (skirtumas ≥ 10 %) nei pacientams, kurie pradinio įvertinimo metu cukriniu diabetu nesirgo.

Kepenų funkcijos sutrikimas

DSK
Pacientams, kuriems pradinio įvertinimo metu buvo sutrikusi kepenų funkcija, dažniau pasireiškė hipertenzija ir DPE, taip pat dažniau pasireiškė 3 ar 4 laipsnio hipertenzija, astenija, nuovargis ir hipokalcemija nei pacientams, kurių kepenų funkcija buvo normali.

HCK
Pacientai, kurių kepenų funkcija gydymo pradžioje įvertinta 6 balais pagal Child-Pugh (CP) skalę (maždaug 20 % REFLECT tyrimo pacientų) dažniau buvo stebimas sumažėjęs apetitas, nuovargis, proteinurija, hepatinė encefalopatija ir kepenų nepakankamumas, palyginti su pacientais, kurių CP įvertinimas gydymo pradžioje buvo 5 balai. Pacientams, kurių CP įvertinimas buvo 6 balai, taip pat dažniau buvo stebimi toksinio poveikio kepenims ir kraujavimo reiškiniai, palyginti su pacientais, kurių CP įvertinimas buvo 5 balai.

ILK
Duomenų apie vartojimą ILK sergantiems pacientams, kuriems nustatytas kepenų funkcijos sutrikimas, yra nedaug.

Inkstų funkcijos sutrikimas

DSK
Pacientams, kuriems pradinio įvertinimo metu buvo sutrikusi inkstų funkcija, dažniau nustatyta 3 ar 4 laipsnio hipertenzija, proteinurija, nuovargis, stomatitas, periferinė edema, trombocitopenija, dehidratacija, pailgėjęs elektrokardiogramos QT intervalas, hipotirozė, hiponatremija, padidėjusi skydliaukę stimuliuojančio hormono koncentracija kraujyje, plaučių uždegimas, palyginti su tiriamaisiais, kurių inkstų funkcija buvo normali. Šiems pacientams taip pat dažniau nustatytos inkstų reakcijos ir polinkis į dažnesnes kepenų reakcijas.

HCK
Pacientams, kuriems gydymo pradžioje buvo inkstų funkcijas sutrikimas, dažniau pasireiškė nuovargis, hipotirozė, dehidratacija, viduriavimas, sumažėjęs apetitas, proteinurija ir hepatinė encefalopatija. Šiems pacientams taip pat dažniau pasireiškė inkstų reakcijos ir arterijų tromboembolijos reiškiniai.

ILK
Lenvatinibu ir everolimuzu gydytiems ILK pacientams, kurių inkstų funkcija pradinio įvertinimo metu buvo sutrikusi, dažniau pasireiškė trombocitopenija arba trombocitų skaičiaus sumažėjimas, palyginti su pacientais, kurių inkstų funkcija buvo normali.

Pacientai, kurių kūno svoris yra < 60 kg

DSK
Pacientai, kurių kūno svoris yra mažas (< 60 kg), dažniau nustatyta DPE, proteinurija, 3 ar 4 laipsnio hipokalcemija ir hiponatremija, taip pat dažnesnio 3 ar 4 laipsnio apetito sumažėjimo tendencija.

ILK
Lenvatinibu ir everolimuzu gydytiems ILK pacientams, kurių kūno svoris buvo mažas (< 60 kg), dažniau (skirtumas ≥ 10 %) pasireiškė trombocitų skaičiaus sumažėjimas ir hipertenzija.

Pranešimas apie įtariamas nepageidaujamas reakcijas
Svarbu pranešti apie įtariamas nepageidaujamas reakcijas, pastebėtas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros ar farmacijos specialistai turi pranešti apie bet kokias įtariamas nepageidaujamas reakcijas, užpildę ir pateikę pranešimo formą Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais.

4.9 Perdozavimas

Didžiausios kliniškai tirtos lenvatinibo paros dozės buvo 32 mg ir 40 mg. Be to, klinikinių tyrimų metu kaip atsitiktinės vartojimo klaidos pasekmė buvo pavartotos 40–48 mg vienkartinės dozės. Dažniausiai stebėtos nepageidaujamos reakcijos į vaistinį preparatą pavartojus šias dozes buvo hipertenzija, pykinimas, viduriavimas, nuovargis, stomatitas, proteinurija, galvos skausmas ir DPE pasunkėjimas. Taip pat nustatyti lenvatinibo perdozavimo atvejai, pavartojus vienkartines dozes, 6‑10 kartų viršijančias rekomenduojamą paros dozę. Šie atvejai buvo susiję su nepageidaujamomis reakcijomis, atitinkančiomis žinomus lenvatinibo saugumo duomenis (t. y., inkstų ir širdies nepakankamumas), arba nepageidaujamų reakcijų neatsirado.

Simptomai ir jų gydymas

Specialaus priešnuodžio perdozavus lenvatinibo nėra. Įtarus perdozavimą, reikia nutraukti lenvatinibo vartojimą ir taikyti atitinkamą palaikomąjį gydymą.


5. FARMAKOLOGINĖS SAVYBĖS

5.1 Farmakodinaminės savybės

Farmakoterapinė grupė – antineoplastiniai vaistiniai preparatai, baltymų kinazės inhibitoriai, ATC kodas – L01EX08

Lenvatinibas yra multikinazės inhibitorius, kuriam in vitro ir in vivo nustatytos daugiausia antiangiogeninės savybės, be to, naudojant in vitro modelius taip pat nustatytas tiesioginis navikų augimo slopinimas.

Veikimo mechanizmas

Lenvatinibas yra receptoriaus tirozino kinazės (RTK) inhibitorius, kuris selektyviai slopina kraujagyslių endotelio augimo faktoriaus (angl. vascular endothelial growth factor, VEGF) receptorių VEGFR1 (FLT1), VEGFR2 (KDR) ir VEGFR3 (FLT4) kinazės veiklą, kartu su kitais proangiogeniniais ir onkogeniniais su ekspozicijos keliu susijusiais RTK, įskaitant fibroblastų augimo faktoriaus (angl. fibroblast growth factor, FGF) receptorius FGFR1, 2, 3 ir 4, trombocitų išskirto augimo faktoriaus (angl. platelet derived growth factor, PDGF) receptorius PDGFRα, KIT ir RET.

Be to, lenvatinibui būdingas selektyvus, tiesioginis hepatoceliulines ląsteles veikiantis antiproliferacinis aktyvumas, kuris priklauso nuo aktyvintų FGFR receptorių signalų; manoma, kad šį poveikį lemia lenvatinibo sukeliamas FGFR signalo slopinimas.

Singeniniuose pelių navikų modeliuose lenvatinibas sumažino su naviku susijusių makrofagų skaičių, padidino aktyvuotų citotoksinių T ląstelių skaičių ir pasižymėjo didesniu priešnavikiniu aktyvumu vartojamas kartu su anti-PD-1 monokloniniu antikūnu, palyginti su gydymu bet kuriuo iš šių vaistinių preparatų atskirai.

Nors tiesiogiai vartojant lenvatinibo neištirta, teigiama, kad hipertenzijos veikimo mechanizmas (VM) yra susijęs su VEGFR2 slopinimu kraujagyslių endotelio ląstelėse. Panašiai, nors tiesiogiai neištirta, teigiama, kad proteinurijos veikimo mechanizmas yra susijęs su VEGFR1 ir VEGFR2 kiekio mažėjimu glomerulų podocituose.

Su hipotiroze susijęs veikimo mechanizmas nėra visiškai išaiškintas.

Lenvatinibo ir everolimuzo derinys sukelia didesnį antiangiogeninį ir antinavikinį aktyvumą, kurį rodo sumažėjusi žmogaus endotelio ląstelių proliferacija, kanalėlių susidarymas ir VEGF signalinė sistema in vitro bei didesnis naviko dydis žmogaus inkstų ląstelių vėžio pelių ksenotransplantantų modeliuose nei vartojant kiekvienos medžiagos atskirai.

Hipercholesterolemijos pasunkėjimo gydant lenvatinibo ir everolimuzo deriniu veikimo mechanizmas nebuvo tiesiogiai ištirtas ir nėra visiškai išaiškintas.

Nors tiesiogiai neištirta, manoma, kad viduriavimo pasunkėjimo gydant lenvatinibo ir everolimuzo deriniu veikimo mechanizmą lemia žarnyno funkcijos sutrikimas, susijęs su atskirų vaistinių preparatų veikimo mechanizmais – lenvatinibo sukeliamu VEGF/VEGFR ir c-KIT slopinimu kartu su everolimuzo sukeliamu mTOR/NHE3 slopinimu.

Klinikinis veiksmingumas

Diferencijuota skydliaukės karcinoma, atspari  gydymui radioaktyviuoju jodu

Tyrimas SELECT buvo daugiacentris, atsitiktinių imčių, dvigubai koduotas, placebu kontroliuojamas tyrimas, kuriame dalyvavo 392 pacientai, kurie sirgo diferencijuotu skydliaukės vėžiu, atspari gydymui radioaktyviuoju jodu, ir kuriems nepriklausomais, centralizuotai analizuotais, radiografiniais duomenimis buvo patvirtintas ligos progresavimas per 12 mėnesių (+ 1 mėnesio langas) iki įtraukimo į tyrimą. Atspari gydymui radioaktyviuoju jodu buvo apibrėžiamas kaip vienas ar keli įvertinami pažeidimai su nepakankamu jodo pasisavinimu arba su ligos progresavimu nepaisant gydymo radioaktyviuoju jodu (RAJ), arba nustatytas kumuliacinis > 600 mCi arba 22 GBq RAJ aktyvumas, paskutinę dozę vartojus likus mažiausiai 6 mėnesiams iki įtraukimo į tyrimą. Atsitiktinės imtys buvo stratifikuojamos pagal geografinį regioną (Europa, Šiaurės Amerika ir kiti), prieš tai taikytą VEGF/VEGFR veikiantį gydymą (pacientams prieš tai galėjo būti neskirtas nė vienas (0) arba skirtas 1 VEGF/VEGFR veikiantis vaistinis preparatas) ir amžių (≤ 65 metai arba > 65 metai). Pagrindinė veiksmingumo vertinamoji baigtis buvo išgyvenamumo ligai neprogresuojant (ILN) trukmė, kuri buvo vertinama atliekant koduotą, nepriklausomą radiologinę analizę naudojant solidinių navikų atsako vertinimo kriterijus (angl. Response Evaluation Criteria in Solid Tumours, RECIST) 1.1. Antrinės veiksmingumo vertinimo baigtys apėmė bendrą atsako į gydymą dažnį ir bendrą išgyvenamumą. Placebo grupės pacientai patvirtinto ligos progresavimo metu galėjo rinktis gydymą lenvatinibu.

Kriterijus atitinkantiems pacientams, kurių ligą buvo galima vertinti pagal RECIST 1.1, atsitiktinių imčių būdu buvo skirta vartoti 24 mg lenvatinibo kartą per parą (n = 261) arba placebo (n = 131). Abiejose gydymo grupėse pradinės demografinės ir su liga susijusios charakteristikos buvo proporcingos. Iš 392 atsitiktinėms imtims priskirtų pacientų 76,3 % VEGF/VEGFR veikiantis gydymas prieš tai nebuvo taikytas, 49,0 % pacientų buvo moterys, 49,7 % buvo europiečiai, amžiaus mediana buvo 63 metai. Histologiškai 66,1 % buvo patvirtinta papilinio skydliaukės vėžio diagnozė, 33,9 % nustatytas folikulinis skydliaukės vėžys, kuris apėmė Hürthle ląsteles 14,8 % ir skaidriąsias ląsteles 3,8 % atvejų. Metastazės aptiktos 99 % pacientų: plaučiuose – 89,3 %, limfmazgiuose – 51,5 %, kauluose – 38,8 %, kepenyse – 18,1 %, pleuroje – 16,3 %, galvos smegenyse – 4,1 %. Daugumai pacientų nustatyta 0 balų funkcinė būklė pagal ECOG klasifikaciją; 42,1 % nustatyta 1 balo būklė; 3,9 % – daugiau nei 1 balo būklė. Kumuliacinio RAJ aktyvumo, skirto prieš įtraukiant į tyrimą, mediana buvo 350 mCi (12,95 GBq).

Lenvatinibu gydytiems pacientams nustatytas statistiškai reikšmingas ILN pailgėjimas, palyginti su placebo vartojusiais pacientais (p < 0,0001) (žr. 1 pav.). Teigiamas poveikis ILN nustatytas visuose amžiaus (iki ar virš 65 metų), lyties, rasės, histologinio potipio, geografinio regiono pogrupiuose ir pacientams, kuriems prieš tai neskirtas nė vienas (0) arba skirtas 1 VEGF/VEGFR veikiantis vaistinis preparatas. Nepriklausoma analize patvirtinus ligos progresavimą, 109 (83,2 %) pacientai, atsitiktinai priskirtų vartoti placebo, pirminės veiksmingumo analizės metu pradėjo vartoti nekoduoto lenvatinibo.

Objektyvaus atsako dažnis (visiškas atsakas [VA] plius dalinis atsakas [DA]) pagal nepriklausomą radiologinę analizę buvo reikšmingai (p < 0,0001) didesnis lenvatinibu gydytų pacientų grupėje (64,8 %) nei placebo vartojusių pacientų grupėje (1,5 %). Keturi (1,5 %) lenvatinibu gydyti tiriamieji pasiekė VA ir 165 tiriamieji (63,2 %) pasiekė DA, nė vienas placebu gydytas pacientas nepasiekė VA ir 2 (1,5 %) tiriamieji pasiekė DA.

Laiko iki pirmojo dozės sumažinimo mediana buvo 2,8 mėnesio. Laiko iki objektyvaus atsako mediana buvo 2,0 (95 % PI: 1,9, 3,5) mėnesio, tačiau 70,4 % pacientų, kuriems pasireiškė visiškas arba dalinis atsakas į lenvatinibą, atsakas pasireiškė per 30 dienų nuo 24 mg dozės vartojimo pradžios.

Bendro išgyvenamumo analizę sunkino tai, kad placebu gydyti tiriamieji, kuriems buvo patvirtintas ligos progresavimas, galėjo rinktis vartoti nekoduoto lenvatinibo. Pagrindinės veiksmingumo analizės metu statistiškai reikšmingo bendro išgyvenamumo skirtumo tarp gydymo grupių nebuvo (RS = 0,73; 95 % PI: 0,50, 1,07, p = 0,1032). Bendro išgyvenamumo (BI) mediana lenvatinibo grupėje ir grupėje, kurioje gydymas placebu buvo pakeistas lenvatinibu, pasiekta nebuvo.

	9 lentelė. Veiksmingumo rezultatai gydant DSK sergančius pacientus

	
	Lenvatinibas
N = 261
	Placebas
N = 131

	Išgyvenamumas ligai neprogresuojant (ILN)a

	Ligos progresavimo atvejų arba mirčių skaičius (%)
	107 (41,0)
	113 (86,3)

	ILN mediana mėnesiais (95 % PI)
	18,3 (15,1, NĮ)
	3,6 (2,2, 3,7)

	Rizikos santykis (99 % PI)b, c
	0,21 (0,14, 0,31)

	p reikšmėb
	< 0,0001

	Pacientai, kuriems prieš tai neskirta nė vieno (0) VEGF/VEGFR veikiančio vaistinio preparato (%)
	195 (74,7)
	104 (79,4)

	Ligos progresavimo atvejų arba mirčių skaičius
	76
	88

	ILN mediana mėnesiais (95 % PI)
	18,7 (16,4, NĮ)
	3,6 (2,1, 5,3)

	Rizikos santykis (95 % PI)b, c
	0,20 (0,14, 0,27)

	Pacientai, kuriems prieš tai skirtas 1 VEGF/VEGFR veikiantis gydymas (%)
	66 (25,3)
	27 (20,6)

	Ligos progresavimo atvejų arba mirčių skaičius
	31
	25

	ILN mediana mėnesiais (95 % PI)
	15,1 (8,8, NĮ)
	3,6 (1,9, 3,7)

	Rizikos santykis (95 % PI)b, c
	0,22 (0,12, 0,41)

	Objektyvaus atsako dažnisa

	Objektyvų atsaką pasiekusiųjų skaičius (%)
	169 (64,8)
	2 (1,5)

	(95 % PI)
	(59,0, 70,5)
	(0,0, 3,6)

	p reikšmėb
	< 0,0001

	Visiško atsako atvejų skaičius
	4
	0

	Dalinio atsako atvejų skaičius
	165
	2

	Laiko iki objektyvaus atsako medianad, mėnesiais (95 % PI)
	2,0 (1,9, 3,5)
	5,6 (1,8, 9,4)

	Atsako trukmėd, mėnesiai, mediana (95 % PI)
	NĮ (16,8, NĮ)
	NĮ (NĮ, NĮ)

	Bendras išgyvenamumas

	Mirčių skaičius (%)
	71 (27,2)
	47 (35,9)

	BI mediana mėnesiais (95 % PI)
	NĮ (22,0, NĮ)
	NĮ (20,3, NĮ)

	Rizikos santykis (95 % PI)b, e
	0,73 (0,50, 1,07)

	p reikšmėb, e
	0,1032

	PI – pasikliautinasis intervalas; NĮ – negalima įvertinti; BI – bendras išgyvenamumas; ILN – išgyvenamumas ligai neprogresuojant; RPSFT – struktūrinis rangus išlaikantis laiko iki gydymo nesėkmės modelis (angl. Rank Preserving Structural Failure Time); VEGF/VEGFR – kraujagyslių endotelio augimo faktorius / kraujagyslių endotelio augimo faktoriaus receptorius.
a:	Nepriklausoma radiologinė analizė.
b:	Stratifikuojama pagal regioną (Europa, Šiaurės Amerika ir kiti), amžiaus grupę (≤ 65 metai ir > 65 metai) bei prieš tai taikytą VEGF/VEGFR veikiantį gydymą (0 arba 1).
c:	Vertinta naudojant Cox proporcingos rizikos modelį.
d: 	Vertinta naudojant Kaplano-Mejerio metodą; 95 % PI sudarytas naudojant apibendrintą Brookmeyer‑Crowley metodą pacientams, kuriems pasiektas geriausias visiško ir dalinio atsako bendras atsakas.
e: 	Nekoreguota atsižvelgiant į gydymo pakeitimo poveikį.



1 pav. Kaplano-Mejerio išgyvenamumo ligai neprogresuojant kreivė – DSK

PI = pasikliautinasis intervalas; NĮ = negalima įvertinti.

Hepatoceliulinė karcinoma

Lenvatinibo klinikinis veiksmingumas ir saugumas buvo įvertintas tarptautiniame daugiacentriame, atvirame, atsitiktinių imčių 3 fazės tyrime (REFLECT), kuriame dalyvavo neoperuojama hepatoceliuline karcinoma (HCK) sergantys pacientai.

Iš viso 954 pacientams atsitiktinės atrankos būdu santykiu 1:1 buvo paskirta vartoti lenvatinibo (12 mg [kūno svoris tyrimo pradžioje ≥ 60 kg] arba 8 mg [kūno svoris tyrimo pradžioje < 60 kg]) per burną kartą per parą arba sorafenibo 400 mg per burną du kartus per parą.

Pacientai tiko dalyvauti tyrime, jei jų kepenų būklė pagal Child-Pugh buvo priskirta A klasei, o bendra būklė pagal Rytų jungtinės onkologijos grupės skalę (ECOG PS) įvertinta 0 ar 1 balu. Į tyrimą neįtraukti pacientai, kuriems anksčiau buvo skirtas sisteminis priešvėžinis gydymas dėl išplitusios/neoperuojamos HCK arba kurie anksčiau gydyti VEGF slopinančiais vaistiniais preparatais. Vertinant tikslinius pažeidimus, anksčiau gydytus taikant spindulinę terapiją ar regioninę terapiją, turėjo būti rasta radiografinių ligos progresavimo požymių. Į tyrimą taip pat nebuvo įtraukti pacientai, kuriems liga pažeidė ≥ 50 % kepenų, arba tiriant vaizdus nustatytas akivaizdus ligos plitimas į tulžies latakus arba pagrindinę vartų venos šaką (Vp4).

· Demografiniai ir kiti požymiai tyrimo pradžioje tarp lenvatinibu ir sorafenibu gydytų pacientų grupių buvo panašūs; visų atsitiktinėms imtims priskirtų 954 pacientų charakteristikos pateikiamos toliau:
· Amžiaus mediana: 62 metai
· Vyrai: 84 %
· Europidai: 29 %, azijiečiai: 69 %, afrikiečiai ar afroamerikiečiai: 1,4 %
· Kūno svoris: < 60 kg – 31 %, 60–80 kg – 50 %, > 80 kg – 19 %
· Bendra būklė pagal Rytų jungtinės onkologijos grupės skalę (ECOG PS) 0: 63 %, ECOG PS 1: 37 %
· A klasė pagal Child-Pugh: 99 %, B klasė pagal Child-Pugh: 1 %
· Etiologija: hepatitas B (50 %), hepatitas C (23 %), alkoholis (6 %)
· Nėra makroskopinio vartų venos pažeidimo (angl. macroscopic portal vein invasion, MPVI): 79 %
· Nėra makroskopinio MPVI, navikas neišplitęs už kepenų (angl. extra-hepatic tumour spread, EHS) arba yra abu kriterijai: 30 %
· Diagnozuota cirozė (remiantis nepriklausomu vaizdų vertinimu): 75 %
· Barselonos klinikinė kepenų vėžio (angl. Barcelona Clinic Liver Cancer, BCLC) stadija B: 20 %; BCLC stadija C: 80 %
· Anksčiau taikytas gydymas: hepatektomija (28 %), radioterapija (11 %), lokalus regioninis gydymas, įskaitant transarterinę (chemo) embolizaciją (52 %), radiodažninė abliacija (21 %) ir transkutaninė etanolio injekcija (4 %).

Pagrindinė veiksmingumo vertinamoji baigtis buvo bendras išgyvenamumas (BI). Vertinant BI, lenvatinibas sukėlė ne prastesnį poveikį už sorafenibą, RS = 0,92 [95 % PI (0,79, 1,06)] o BI mediana – 13,6 mėnesių, palyginti su 12,3 mėnesių (žr. 10 lentelę ir 2 pav.). Pakaitinių vertinamųjų baigčių (ILP ir OAD) vertinimo rezultatai pateikti 10 lentelėje toliau.

	10 lentelė. REFLECT tyrimo veiksmingumo rezultatai – HCK

	Veiksmingumo parametras
	Rizikos santykisa, b
(95 % PI)
	p reikšmėd
	Mediana (95 % PI)e

	
	
	
	Lenvatinibas 
(N = 478)
	Sorafenibas 
(N = 476)

	BI
	0,92 (0,79, 1,06)
	Netaikytina
	13,6 (12,1, 14,9)
	12,3 (10,4, 13,9)

	ILNg
(mRECIST)
	0,64 (0,55, 0,75)
	< 0,00001
	7,3 (5,6, 7,5)
	3,6 (3,6, 3,7)

	
	
	
	Procentas (95 % PI)

	Objektyvaus atsako dažnis (OAD)c, f, g (mRECIST)
	Netaikytina
	< 0,00001
	41 % (36 %, 45 %)
	12 % (9 %, 15 %)

	Duomenų rinkimo pabaigos data: 2016 m. lapkričio 13 d.
a Rizikos santykis (RS) pateiktas lenvatinibą lyginant su sorafenibu, remiantis Cox modeliu, kuriame tyrimo grupė yra veiksnys.
b Stratifikuota pagal regioną (1-asis regionas: Azija – Ramiojo vandenyno salos; 2-asis regionas: Vakarų šalys), makroskopiškai stebimas išplitimas į vartų veną arba už kepenų ribų arba yra abu kriterijai (taip, ne), ECOG PS (0, 1) ir kūno svoris (< 60 kg, ≥ 60 kg).
c Rezultatai grindžiami patvirtintu ir nepatvirtintu atsaku.
d p reikšmė skirta lenvatinibo pranašumo prieš sorafenibą testui.
e Kvartiliai apskaičiuoti Kaplano-Mejerio metodu, o 95 % PI apskaičiuoti taikant apibendrintą Brookmeyer‑Crowley metodą.
f Atsako dažnis (visiškas arba dalinis atsakas).
g Atliekant nepriklausomos radiologinių vaizdų peržiūros retrospektyvinę analizę. Objektyvaus atsako medianos trukmė buvo 7,3 (95 % PI 5,6, 7,4) mėnesio lenvatinibo vartojusių pacientų grupėje ir 6,2 (95 % PI 3,7, 11,2) mėnesio sorafenibo vartojusių pacientų grupėje.



2 pav. Kaplano-Mejerio bendro išgyvenamumo kreivė – HC

1. Duomenų rinkimo pabaigos data = 2016 m. lapkričio 13 d.
2. Rizikos santykio neprastesnio poveikio ribinė vertė (RS: lenvatinibo lyginimas su sorafenibu = 1,08).
3. Mediana apskaičiuota taikant Kaplano-Mejerio metodą ir 95 % pasikliautinumo intervalą, kuris apskaičiuotas taikant apibendrintą Brookmeyer-Crowley metodą.
4. RS apskaičiuotas pagal Cox proporcinės rizikos modelį, kai gydymas yra nepriklausomas kintamasis, modelis stratifikuotas pagal IxRS stratifikavimo veiksnius. Sąsajoms naudotas Efron metodas.
5.	+ = cenzūruoti stebėjimai.

Pogrupių analizėse pagal stratifikavimo veiksnius (MPVI ar EHS arba abiejų kriterijų buvimas, ECOG PS 0 arba 1, kūno svoris < 60 kg arba ≥ 60 kg ir regionas) RS nuosekliai buvo palankus lenvatinibui, palyginti su sorafenibu, išskyrus Vakarų regioną [RS 1,08 (95 % PI 0,82, 1,42], pacientus, kuriems nenustatyta EHS [RS 1,01 (95 % PI 0,78, 1,30)] bei pacientus, kuriems nenustatyta MPVI, EHS ar abiejų kriterijų [RS 1,05 (0,79, 1,40)]. Pogrupių analizių rezultatus reikia vertinti atsargiai.

Gydymo trukmės mediana buvo 5,7 mėnesio (Q1: 2,9, Q3: 11,1) lenvatinibo vartojusių pacientų grupėje ir 3,7 mėnesio (Q1: 1.8, Q3: 7.4) sorafenibo vartojusių pacientų grupėje.

Abejose REFLECT tyrimo grupėse bendro išgyvenamumo trukmės mediana buvo maždaug 9 mėnesiais ilgesnė tiriamiesiems asmenims, kuriems po gydymo buvo skiriamas priešvėžinis gydymas, palyginti su pacientais, kuriems priešvėžinis gydymas neskirtas. Lenvatinibo vartojusių pacientų grupėje bendro išgyvenamumo trukmės mediana buvo 19,5 mėnesio (95 % PI: 15,7, 23,0) tiriamiesiems asmenims, kuriems po gydymo buvo skiriamas priešvėžinis gydymas (43 %) ir 10,5 mėnesio (95 % PI: 8,6, 12,2), kuriems priešvėžinis gydymas neskirtas. Sorafenibo vartojusių pacientų grupėje bendro išgyvenamumo trukmės mediana buvo 17,0 mėnesio (95 % PI: 14,2, 18,8) tiriamiesiems asmenims, kuriems po gydymo buvo skiriamas priešvėžinis gydymas (51 %) ir 7,9 mėnesio (95 % PI: 6,6, 9,7), kuriems priešvėžinis gydymas neskirtas. Abiejuose tiriamųjų pogrupiuose BI trukmės mediana lenvatinibo vartojusių pacientų grupėje buvo maždaug 2,5 mėnesiais ilgesnė, nei sorafenibo vartojusių pacientų grupėje (nepaisant po gydymo skirto ar neskirto priešvėžinio gydymo).

Endometriumo karcinoma

Lenvatinibo ir pembrolizumabo derinio veiksmingumas buvo tiriamas atsitiktinių imčių, daugiacentriame, atvirame, aktyviai kontroliuojamame tyrime Nr. 309, kuriame dalyvavo progresavusia EK sergančios pacientės, kurios anksčiau buvo gydomos bent vienu platinos pagrindo chemoterapijos kursu bet kokioje aplinkoje, įskaitant neoadjuvantinį ir adjuvantinį gydymą. Tiriamosioms galėjo būti skirta iki 2 platinos pagrindo chemoterapijos kursų, jei vienas iš jų buvo atliekamas neoadjuvantinio ar adjuvantinio gydymo sąlygomis. Tyrime nedalyvavo pacientės, sergančios endometriumo sarkoma (įskaitant karcinosarkomą), arba pacientės, sergančios aktyvia autoimunine liga arba turinčios sveikatos sutrikimų, dėl kurių reikėjo taikyti gydymą imunosupresantais. Pacientės buvo priskirtos atsitiktinėms imtims pagal neatitikimų korekcijos (angl. mismatch repair, MMR) būseną (dMMR arba pMMR [ne dMMR]), naudojant patvirtintą IHC testą. pMMR imtis buvo taip pat stratifikuota pagal ECOG funkcinę būklę, geografinį regioną ir dubens srities spindulinio gydymo taikymą. Pacientės atsitiktine tvarka (1: 1) buvo priskirtos į vieną iš šių gydymo grupių:
· 20 mg lenvatinibo kartą per parą kartu su 200 mg pembrolizumabo į veną kas 3 savaites.
· tyrėjo pasirinkimu 60 mg/m2 doksorubicino kas 3 savaites arba 80 mg/m2 paklitakselio, vartojamo kas savaitę, 3 savaites su 1 savaitės pertrauka.

Gydymas lenvatinibu ir pembrolizumabu buvo tęsiamas iki RECIST v1.1 apibrėžtos ligos progresavimo, patvirtinto pagal koduotą nepriklausomą centrinę peržiūrą (angl. Blinded Independent Centrai Review, BICR), nepriimtino toksiškumo arba (pembrolizumabui) ne ilgiau kaip 24 mėnesius. Tiriamąjį gydymą buvo leidžiama taikyti ir po nustatyto ligos progresavimo remiantis RECIST, jei gydantis tyrėjas nusprendė, kad pacientė gauna klinikinės naudos ir gydymas buvo toleruojamas. Iš viso 121 iš 411 (29 %) pacienčių, gydytų lenvatinibu ir pembrolizumabu, buvo toliau gydomos, nepaisant nustatyto ligos progresavimo pagal RECIST. Gydymo po progresavimo trukmės mediana buvo 2,8 mėnesio. Naviko būklė buvo vertinama kas 8 savaites.

Iš viso buvo įtrauktos 827 pacientės, kurios buvo priskirtos atsitiktinėms imtims vartoti lenvatinibo kartu su pembrolizumabu (n = 411) arba tyrėjo pasirinkimu vartoti doksorubicino (n = 306) arba paklitakselio (n = 110). Pradinės šių pacienčių charakteristikos buvo tokios: amžiaus mediana 65 metai (nuo 30 iki 86 metų), 50 % 65 metų ar vyresnės; 61 % baltaodės, 21 % azijietės ir 4 % juodaodės; ECOG PS 0 (59 %) arba 1 (41 %), 84 % – esant pMMR naviko būklei ir 16 % – esant dMMR naviko būklei. Histologiniai potipiai: endometrioidinė karcinoma (60 %), serozinė (26 %), skaidriųjų ląstelių karcinoma (6 %), mišri (5 %) ir kitokia karcinoma (3 %). Visoms 827 iš šių pacienčių anksčiau buvo skirtas sisteminis EK gydymas: 69 % buvo taikomas vienas, 28 % – du ir 3 % – trys ar daugiau ankstesnių sisteminių gydymo kursų. Trisdešimt septyniems procentams pacienčių buvo skirtas tik ankstesnis neoadjuvantinis ar adjuvantinis gydymas.
Gydymo trukmės mediana buvo 7,6 mėnesio (nuo 1 dienos iki 26,8 mėnesių). Vidutinė lenvatinibo vartojimo trukmė buvo 6,9 mėnesio (nuo 1 dienos iki 26,8 mėnesių).

Pagrindinė veiksmingumo vertinamoji baigtis buvo bendras išgyvenamumas ir išgyvenamumas ligai neprogresuojant (įvertinti BICR, naudojant RECIST 1.1). Antrinės veiksmingumo vertinamosios baigtys apėmė OAD, įvertintą pagal BICR, naudojant RECIST 1.1. Iš anksto numatytos tarpinės analizės duomenimis, kai stebėjimo laikotarpio mediana buvo 11,4 mėnesio (intervalas nuo 0,3 iki 26,9 mėnesio), tyrimas parodė statistiškai reikšmingą BI ir ILN pagerėjimą visų pacientų populiacijoje.

Veiksmingumo rezultatai pagal MMR pogrupius atitiko bendruosius tyrimo rezultatus.

Iš anksto numatyta galutinė BI analizė su maždaug 16 mėnesių papildoma stebėjimo trukme nuo tarpinės analizės (bendra stebėjimo trukmės mediana 14,7 mėnesio [intervalas nuo 0,3 iki 43,0 mėnesio]) buvo atlikta be koregavimo daugialypiškumui įvertinti. Visos pacientų populiacijos veiksmingumo rezultatai apibendrinti 11 lentelėje. Galutinės BI ir tarpinės ILN analizių Kaplano‑Mejerio kreivės pavaizduotos atitinkamai 3 ir 4 paveiksluose.

	11 lentelė. Endometriumo karcinomos tyrimo veiksmingumo rezultatai – tyrimas Nr. 309

	Vertinamoji baigtis
	Lenvatinibas su pembrolizumabu 
N = 411
	Doksorubicinas arba paklitakselis
N = 416

	Bendras išgyvenamumas
	
	

	Pacienčių, kurioms buvo reiškinys, skaičius (%)
	276 (67 %)
	329 (79 %)

	Mediana mėnesiais (95 % PI)
	18,7 (15,6, 21,3)
	11,9 (10,7, 13,3)

	Rizikos santykisa (95 % PI)
	0,65 (0,55, 0,77)

	p reikšmėb
	< 0,0001

	ILNd
	
	

	Pacienčių, kurioms buvo reiškinys, skaičius (%)
	281 (68 %)
	286 (69 %)

	Mediana mėnesiais (95 % PI)
	7,2 (5,7, 7,6)
	3,8 (3,6, 4.2)

	Rizikos santykis (95 % PI)
	0,56 (0,47, 0,66)

	p reikšmėc
	< 0,0001

	OADd
	
	

	OADe (95 % PI)
	32 % (27, 37)
	15 % (11,18)

	Visiškas atsakas
	7 %
	3 %

	Dalinis atsakas
	25 %
	12 %

	p reikšmėf
	< 0,0001

	Atsako trukmėd
	
	

	Mediana mėnesiaisg (intervalas)
	14,4 (1,6+, 23,7+)
	5,7 (0,0+, 24,2+)

	a	Remiantis stratifikuotu Cox regresijos modeliu.
b	Vienpusė nominalioji p reikšmė, remiantis stratifikuotu rezultatų logaritminiu ranginiu testu (galutinė analizė). Atlikus iš anksto numatytą tarpinę BI analizę, kai stebėjimo laikotarpio mediana buvo 11,4 mėnesio (intervalas: 0,3–26,9 mėn.), buvo pasiektas statistiškai reikšmingas BI pranašumas lyginant lenvatinibo ir pembrolizumabo derinį su doksorubicinu arba paklitakseliu (RS: 0,62 [95 % PI: 0,51, 0,75] p reikšmė < 0,0001).
c	Vienpusė p reikšmė, pagrįsta stratifikuotu logaritminiu ranginiu testu.
d	Atlikus iš anksto numatytą tarpinę analizę.
e	Atsakas: geriausias objektyvus atsakas, kaip patvirtintas visiškas atsakymas arba dalinis atsakas.
f	Remiantis Miettineno ir Nurmineno metodu, stratifikavus pagal ECOG funkcinę būklę, geografinį regioną ir dubens srities spindulinio gydymo taikymą.
g	Remiantis Kaplano-Mejerio vertinimu.



3 pav. Tyrimo Nr. 309 bendro išgyvenamumo Kaplano-Mejerio kreivės*

*	Remiantis protokole numatyta galutine analize

4 pav. Tyrimo Nr. 309 išgyvenamumo be ligos progresavimo Kaplano-Mejerio kreivės

ILK sergančių pacientų pirmojo pasirinkimo gydymas (derinys su pembrolizumabu)

Lenvatinibo veiksmingumas jo vartojant kartu su pembrolizumabu buvo vertinamas 307 tyrime (CLEAR) – daugiacentriame, atvirame, atsitiktinių imčių tyrime, kuriame dalyvavo 1069 pacientai, sergantys progresavusia ILK su skaidriųjų ląstelių komponentu, įskaitant kitus histologinius požymius, pavyzdžiui, sarkomatoidinį ir papilinį, taikant pirmojo pasirinkimo gydymą. Pacientai buvo įtraukiami neatsižvelgiant į PD-L1 naviko raiškos statusą. Pacientai, sergantys aktyviomis autoimuninėmis ligomis arba turintys sveikatos sutrikimų, dėl kurių reikalinga imunosupresija, negalėjo dalyvauti tyrime. Pacientai buvo priskiriami atsitiktinėms imtims skirstant pagal geografinį regioną (Šiaurės Amerika ir Vakarų Europa, palyginti su „kitomis pasaulio šalimis“) ir Memorial Sloan Kettering Cancer Center (MSKCC) prognostines grupes (palankios, vidutinės ir blogos rizikos).

Pacientai buvo atsitiktinai priskirti vartoti 20 mg lenvatinibo per burną kartą per parą kartu su 200 mg pembrolizumabo į veną kas 3 savaites (n = 355), 18 mg lenvatinibo per burną kartą per parą kartu su 5 mg everolimuzo per burną kartą per parą (n = 357) arba 50 mg sunitinibo per burną kartą per parą 4 savaites, po to darant 2 savaičių pertrauką (n = 357). Visiems lenvatinibo kartu su pembrolizumabu grupės pacientams lenvatinibo iš pradžių buvo skiriama 20 mg kartą per parą. Laiko iki pirmojo lenvatinibo dozės sumažinimo mediana buvo 1,9 mėnesio. Vidutinės lenvatinibo paros dozės mediana buvo 14 mg. Gydymas buvo tęsiamas, kol pasireiškė nepriimtinas toksinis poveikis arba liga pradėjo progresuoti, kaip nustatė tyrėjas ir patvirtino nepriklausomas radiologinės peržiūros komitetas (NRPK) pagal solidinių navikų atsako vertinimo kriterijų 1.1 versiją (RECIST 1.1). Lenvatinibo su pembrolizumabu buvo leidžiama vartoti ir prasidėjus pagal RECIST nustatytam ligos progresavimui, jei paciento klinikinė būklė buvo stabili ir tyrėjas manė, kad jis gauna klinikinės naudos. Pembrolizumabas buvo vartojamas ne ilgiau kaip 24 mėnesius, tačiau gydymas lenvatinibu galėjo būti tęsiamas ilgiau nei 24 mėnesius. Naviko būklė buvo vertinama tyrimo pradžioje ir vėliau kas 8 savaites.

Tiriamosios populiacijos (355 pacientai lenvatinibo kartu su pembrolizumabu grupėje ir 357 pacientai sunitinibo grupėje) charakteristikos: amžiaus mediana 62 metai (ribos: nuo 29 iki 88 metų); 41 % pacientų buvo 65 metų ar vyresni, 74 % vyrų; 75 % baltaodžių, 21 % azijiečių, 1 % juodaodžių ir 2 % kitų rasių; 17 % ir 83 % pacientų pradinis KPS buvo atitinkamai 70–80 ir 90–100; pacientų pasiskirstymas pagal IMDC (International Metastatic RCC Database Consortium) rizikos kategorijas buvo 33 % palanki, 56 % vidutinė ir 10 % bloga, o pagal MSKCC prognostines grupes – 27 % palanki, 64 % vidutinė ir 9 % bloga. Metastazavusia liga sirgo 99 % pacientų, o lokaliai progresavusia liga sirgo 1 % pacientų. Dažniausios pacientų metastazių vietos buvo plaučiai (69 %), limfmazgiai (46 %) ir kaulai (26 %).

Pagrindinė vertinamoji baigtis buvo išgyvenamumas ligai neprogresuojant (ILN), remiantis NRPK vertinimu pagal RECIST 1.1. Svarbiausios antrinės veiksmingumo vertinamosios baigtys buvo bendras išgyvenamumas (BI) ir objektyvaus atsako dažnis (OAD). Išankstinės tarpinės analizės (galutinės ILN analizės) duomenimis, lenvatinibas kartu su pembrolizumabu statistiškai reikšmingai pagerino ILN, BI ir OAD, palyginti su sunitinibu. Lenvatinibo kartu su pembrolizumabu grupėje ILN mediana buvo 23,9 mėnesio (95 % PI: 20,8, 27,7), palyginti su sunitinibo grupės mediana 9,2 mėnesio (95 % PI: 6,0, 11,0), RS – 0,39 (95 % PI: 0,32, 0,49; p reikšmė < 0,0001). BI RS buvo 0,66 (95 % PI: 0,49, 0,88; p reikšmė 0,0049), BI stebėjimo trukmės mediana – 26,5 mėnesio, gydymo lenvatinibu kartu su pembrolizumabu trukmės mediana – 17,0 mėnesių. Lenvatinibo kartu su pembrolizumabu grupėje OAD buvo 71 % (95 % PI: 66, 76), sunitinibo grupėje – 36 % (95 % PI: 31, 41, p reikšmė < 0,0001). ILN, BI ir OAD veiksmingumo rezultatai pagal protokole numatytą galutinę analizę (stebėjimo trukmės mediana – 49,4 mėnesio) apibendrinti 12 lentelėje, 5 paveiksle ir 6 paveiksle. ILN rezultatai buvo panašūs vertinant iš anksto nustatytus 24 pogrupius, MSKCC prognostines grupes ir PD-L1 naviko raiškos būklę. Veiksmingumo rezultatai pagal MSKCC prognostines grupes apibendrinti 13 lentelėje.

Galutinė BI analizė nebuvo koreguojama atsižvelgiant į vėlesnį gydymą, ji apėmė195 iš 357 (54,6 %) pacientų sunitinibo grupėje ir 56 iš 355 (15,8 %) pacientų lenvatinibo ir pembrolizumabo grupėje, kai vėliau buvo skiriamas gydymas anti-PD-1 / PD-L1.

	12 lentelė. NRPK peržiūrėti veiksmingumo rezultatai gydant inkstų ląstelių karcinomą CLEAR tyrimo metu

	
	20 mg lenvatinibo kartu su 200 mg pembrolizumabo
N = 355
	50 mg sunitinibo
N = 357

	Išgyvenamumas ligai neprogresuojant (ILN)*

	Reiškinių skaičius, n (%)
	207 (58 %)
	214 (60 %)

	ILN mediana mėnesiais (95 % PI)a
	23,9 (20,8, 27,7)
	9,2 (6,0, 11,0)

	Rizikos santykis (95 % PI)b, c
	0,47 (0,38, 0,57)

	p reikšmėc
	< 0,0001

	Bendrasis išgyvenamumas (BI)

	Mirčių skaičius, n (%)
	149 (42 %)
	159 (45 %)

	BI mediana mėnesiais (95 % PI)a
	53,7 (48,7; NĮ)
	54,3 (40,9, NĮ)

	Rizikos santykis (95 % PI)b, c
	0,79 (0,63, 0,99)

	p reikšmėc
	0,0424

	Objektyvus atsako dažnis (patvirtintas)

	Objektyvus atsako dažnis, n (%)
	253 (71,3 %)
	131 (36,7 %)

	(95 % PI)
	(66,6, 76,0)
	(31,7, 41,7)

	Visiško atsako (VA) atvejų skaičius, n (%)
	65 (18,3 %)
	17 (4,8 %)

	Dalinio atsako (DA) atvejų skaičius, n (%)
	188 (53,0 %)
	114 (32 %)

	p reikšmėd
	< 0,0001

	Atsako trukmėa

	Mediana mėnesiais (ribos)
	26,7 (1,64+, 55,92+)
	14,7 (1,64+, 54,08+)

	Navikai įvertinti pagal RECIST 1.1; į OAD įtraukti tik patvirtinti atsako atvejai. Duomenų rinkimo pabaigos data (DRPD) = 2022 m. liepos 31 d.
PI = pasikliautinasis intervalas; NĮ = neįmanoma įvertinti
* Pagrindinė ILN analizė apėmė cenzūravimą įvertinant taikomą naują priešvėžinį gydymą. ILN rezultatai, cenzūruojant ir necenzūruojant naujo priešvėžinio gydymo, buvo panašūs.
a Kvartiliai apskaičiuoti Kaplano-Mejerio metodu.
b Rizikos santykis pagrįsta Cox proporcinės rizikos modeliu, į kurį kaip veiksnys įtraukta gydymo grupė; sąsajoms naudotas Efron metodas.
c Suskirstyta pagal geografinį regioną (1 regionas: Vakarų Europa ir Šiaurės Amerika, 2 regionas: kitos pasaulio šalys) ir MSKCC prognostines grupes (palanki, vidutinė ir bloga rizika) pagal IxRS. Nominali dvipusė p reikšmė apskaičiuota pagal stratifikuotą logaritminį ranginį testą.
d Nominali dvipusė p reikšmė apskaičiuota pagal stratifikuotą Cochran-Mantel-Haenszel (CMH) testą. Atlikus ankstesnę, iš anksto numatytą galutinę OAD analizę (stebėjimo trukmės mediana 17,3 mėnesių), statistiškai reikšmingas OAD pranašumas pasiektas lyginant gydymą lenvatinibu kartu su pembrolizumabu su gydymu sunitinibu (šansų santykis: 3,84 (95 % PI: 2,81, 5,26), p reikšmė < 0,0001).



5 pav. Kaplano-Mejerio išgyvenamumo ligai neprogresuojant kreivės CLEAR tyrimo metu*

DRPD: 2022 m. liepos 31 d.
* Pagal atnaujintą ILN analizę, atliktą protokole numatytos galutinės BI analizės laikotarpiu.

6 pav. Kaplano-Mejerio bendrojo išgyvenamumo kreivės CLEAR tyrimo metu*

NĮ = neįmanoma įvertinti.
DRPD: 2022 m. liepos 31 d.
* Remiantis protokole numatyta galutine BI analize.

CLEAR tyrimas neturėjo pakankamos galios įvertinti veiksmingumą atskiriems pogrupiams. 13 lentelėje apibendrinti veiksmingumo rodikliai pagal MSKCC prognostines grupes, remiantis galutine BI analize (stebėjimo trukmės mediana – 49,4 mėnesio).

	13 lentelė. CLEAR tyrimo veiksmingumo rezultatai pagal MSKCC prognostinę grupę

	
	Lenvatinibas + pembrolizumabas (N = 355)
	Sunitinibas (N = 357)
	Lenvatinibas + pembrolizumabas plg. su sunitinibu

	
	Pacientų skaičius
	Reiškinių skaičius
	Pacientų skaičius
	Reiškinių skaičius
	

	Išgyvenamumas ligai neprogresuojant (ILN) pagal NRPKa
	ILN RS (95 % PI)

	Palanki
	96
	56
	97
	65
	0,46 (0,32, 0,67)

	Vidutinė
	227
	129
	228
	130
	0,51 (0,40, 0,65)

	Bloga
	32
	22
	32
	19
	0,18 (0,08, 0,42)

	Bendrasis išgyvenamumas (BI)a
	BI SR (95 % PI)

	Palanki
	96
	27
	97
	31
	0,89 (0,53, 1,50)

	Vidutinė
	227
	104
	228
	108
	0,81 (0,62, 1,06)

	Bloga
	32
	18
	32
	20
	0,59 (0,31, 1,12)


a Stebėjimo trukmės mediana 49,4 mėnesio (DRPD – 2022 m. liepos 31 d.)

Atvirasis, vienos grupės, 2 fazės tyrimas

Yra papildomų duomenų iš atvirojo, vienos grupės 2 fazės tyrimo KEYNOTE-B61, per kurį pacientų, sergančių progresavusia ar metastazavusia ILK su neskaidriųjų ląstelių histologija (n = 158), įskaitant 59 % papilinių, 18 % chromofobinių, 4 % translokacinių, 1 % meduliarinių, 13 % neklasifikuotų ir 6 % kitų, pirmojo pasirinkimo gydymui buvo vartojama lenvatinibo (20 mg kartą per parą) kartu su pembrolizumabu (400 mg kas 6 savaites). OAD buvo 50,6 % (95 % PI (42,6, 58,7)), atsako trukmės mediana – 19,5 mėn. (95 % PI 15,3, nepasiekta).

ILK sergančių pacientų antrojo pasirinkimo gydymas (derinys su everolimuzu)

Buvo atliktas 205 tyrimas – daugiacentris, atsitiktinių imčių, atvirasis tyrimas, kuriuo siekta nustatyti lenvatinibo, vartojamo atskirai arba kartu su everolimuzu, saugumą ir veiksmingumą pacientams, sergantiems neoperuojama progresavusia arba metastazavusia ILK. Tyrimą sudarė 1b fazės dozės nustatymo ir 2 fazės dalis. 1b fazėje dalyvavo 11 pacientų, kurie vartojo 18 mg lenvatinibo ir 5 mg everolimuzo derinį. 2 fazėje dalyvavo iš viso 153 pacientai, sergantys neoperuojama progresavusia arba metastazavusia ILK, po 1 ankstesnio VEGF veikiančio gydymo. Iš viso 62 pacientai buvo gydomi rekomenduojama lenvatinibo ir everolimuzo derinio doze. Be kitų reikalavimų, pacientams turėjo būti histologiškai patvirtinta vyraujanti skaidriųjų ląstelių ILK, radiografiniais duomenimis patvirtintas ligos progresavimas pagal RECIST 1.1, taikytas vienas ankstesnis VEGF veikiantis gydymas ir nustatyta 0 arba 1 balo funkcinė būklė (FB) pagal Rytų jungtinės onkologijos grupės (angl. Eastern Cooperative Oncology Group, ECOG) klasifikaciją.

Pacientai atsitiktinių imčių būdu buvo priskirti vienai iš šių 3 gydymo grupių: 18 mg lenvatinibo kartu su 5 mg everolimuzo, 24 mg lenvatinibo arba 10 mg everolimuzo santykiu 1:1:1. Pacientai buvo stratifikuojami pagal hemoglobino lygį (≤ 13 g/dl ir > 13 g/dl vyrams ir ≤ 11,5 g/dl ir > 11,5 g/dl moterims) ir koreguotąją kalcio koncentraciją serume (≥ 10 mg/dl ir < 10 mg/dl). Vidutinės paros dozės mediana derinio grupėje vienam pacientui buvo 13,5 mg lenvatinibo (75,0 % numatytosios 18 mg dozės) ir 4,7 mg everolimuzo (93,6 % numatytosios 5 mg dozės). Galutinė dozė derinio vartojusioje gydymo grupėje buvo 18 mg 29 % pacientų, 14 mg 31 % pacientų, 10 mg 23 % pacientų, 8 mg 16 % pacientų ir 4 mg 2 % pacientų.

73 % iš 153 atsitiktinėms imtims priskirtų pacientų buvo vyrai, amžiaus mediana buvo 61 metai, 37 % buvo 65 metų ar vyresni, 7 % buvo 75 metų ar vyresni ir 97 % buvo europidai. Metastazių buvo 95 % pacientų, neoperuojama progresavusia liga sirgo 5 %. Visiems pacientams pradinio įvertinimo metu funkcinė būklė pagal ECOG klasifikaciją buvo 0 (55 %) arba 1 (45 %), pasiskirstymas buvo panašus tarp visų 3 gydymo grupių. 
Didelė rizika pagal Memorial Sloan Kettering Cancer Center (MSKCC) klasifikaciją nustatyta 39 % pacientų lenvatinibo ir everolimuzo derinio grupėje, 44 % lenvatinibo grupėje ir 38 % everolimuzo grupėje. 
Didelė rizika pagal Tarptautinio metastazavusios inkstų ląstelių karcinomos gydymo konsorciumo (angl. International mRCC Database Consortium, IMDC) klasifikaciją nustatyta 20 % pacientų lenvatinibo ir everolimuzo derinio grupėje, 23 % lenvatinibo grupėje ir 24 % everolimuzo grupėje. Laiko nuo ligos diagnozės iki pirmosios dozės pavartojimo mediana buvo 32 mėnesiai gydymo lenvatinibo ir everolimuzo deriniu grupėje, 33 mėnesiai lenvatinibo grupėje ir 26 mėnesiai everolimuzo grupėje. Visi pacientai anksčiau buvo gydomi 1 VEGF inhibitoriumi; 65 % sunitinibu, 23 % pazopanibu, 4 % tivozanibu, 3 % bevacizumabu ir po 2 % pacientų buvo gydomi sorafenibu arba aksitinibu.

Pagrindinė veiksmingumo vertinamoji baigtis, remiantis tyrėjo vertinamu naviko atsaku, buvo ILN trukmė lenvatinibo ir everolimuzo derinio grupėje, palyginti su everolimuzo grupe, ir lenvatinibo grupėje, palyginti su everolimuzo grupe. Kitos veiksmingumo vertinimo baigtys buvo BI ir tyrėjo vertinamas OAD. Navikų vertinimai buvo atliekami pagal RECIST 1.1.

Lenvatinibo ir everolimuzo derinio grupėje nustatytas statistiškai ir kliniškai reikšmingas ILN pailgėjimas, palyginti su everolimuzo grupe (žr. 14 lentelę ir 7 pav.). Remiantis post-hoc žvalgomosios analizės kiekvieno pogrupio nedidelio skaičiaus pacientų rezultatais, teigiamas poveikis ILN nustatytas nepriklausomai nuo to, kuris ankstesnis VEGF veikiantis gydymas buvo taikomas: sunitinibu (rizikos santykis [RS] = 0,356 [95 % PI: 0,188, 0,674]) ar kitas gydymas (RS = 0,350 [95 % PI: 0,148, 0,828]).
Lenvatinibo grupėje taip pat nustatytas ILN trukmės pailgėjimas, palyginti su everolimuzo grupe. Bendras išgyvenamumas buvo ilgesnis lenvatinibo ir everolimuzo derinio grupėje (žr. 14 lentelę ir 8 pav.). Tyrimo galia nebuvo pakankama BI analizuoti.

Gydymo deriniu poveikį ILN ir OAD taip pat patvirtina post-hoc retrospektyvi, nepriklausoma, koduota vaizdų peržiūra. Lenvatinibo ir everolimuzo derinio grupėje nustatytas statistiškai ir kliniškai reikšmingas ILN pailgėjimas, palyginti su everolimuzo grupe. OAD rezultatai atitiko tyrėjo vertinimų rezultatus lenvatinibo ir everolimuzo derinio grupės naudai, 35,3 % lenvatinibo ir everolimuzo derinio grupėje, vienam tiriamajam buvo visiškas atsakas ir 17 – dalinis atsakas; nė vienam pacientui nenustatyta objektyvaus atsako everolimuzo grupėje (P < 0,0001).

	14 lentelė. Veiksmingumo rezultatai po vieno ankstesnio VEGF veikiančio gydymo ILK 205 tyrime

	
	18 mg lenvatinibo + 5 mg everolimuzo
(N = 51)
	24 mg lenvatinibo

(N = 52)
	10 mg everolimuzo

(N = 50)

	Išgyvenamumas ligai neprogresuojant (ILN)a pagal tyrėjo vertinimą

	ILN mediana mėnesiais (95 % PI)
	14,6 (5,9, 20,1)
	7,4 (5,6, 10.2)
	5,5 (3,5, 7,1)

	Rizikos santykis (95 % PI)b lenvatinibas + everolimuzas, palyginti su everolimuzu
	0,40 (0,24, 0,67)
	-
	-

	p reikšmė
lenvatinibas + everolimuzas, palyginti su everolimuzu
	0,0005
	-
	-

	Išgyvenamumas ligai neprogresuojant (ILN)a pagal post-hoc retrospektyvią, nepriklausomą peržiūrą

	ILN mediana mėnesiais (95 % PI)
	12,8 (7,4, 17,5)
	9,0 (5,6, 10,2)
	5,6 (3,6, 9,3)

	Rizikos santykis (95 % PI)b lenvatinibas + everolimuzas, palyginti su everolimuzu
	0,45 (0,26, 0,79)
	-
	-

	p reikšmė
lenvatinibas + everolimuzas, palyginti su everolimuzu
	0,003
	-
	-

	Bendras išgyvenamumasc

	Mirčių skaičius, n (%)
	32 (63)
	34 (65)
	37 (74)

	BI mediana mėnesiais (95 % PI)
	25,5 (16,4, 32,1)
	19,1 (13,6, 26,2)
	15,4 (11,8, 20,6)

	Rizikos santykis (95 % PI)b
lenvatinibas + everolimuzas, palyginti su everolimuzu
	0,59 (0,36, 0,97)
	-
	-

	Objektyvaus atsako dažnis n (%) pagal tyrėjo vertinimą

	Visiškas atsakas
	1 (2)
	0
	0

	Dalinis atsakas
	21 (41)
	14 (27)
	3 (6)

	Objektyvaus atsako dažnis
	22 (43)
	14 (27)
	3 (6)

	Stabili liga
	21 (41)
	27 (52)
	31 (62)

	Atsako trukmė, mėnesiai, mediana (95 % PI)
	13,0 (3,7, NĮ)
	7,5 (3,8, NĮ)
	8,5 (7,5, 9,4)


Navikų vertinimas buvo paremtas RECIST 1.1 kriterijais. Duomenų rinkimo pabaigos data = 2014 m. birželio 13 d.
Procentinės dalys paremtos bendru pacientų skaičiumi visos analizės populiacijoje atitinkamoje gydymo grupėje.
PI = pasikliautinasis intervalas; NĮ = negalima įvertinti
a Taškiniai įverčiai paremti Kaplano-Mejerio metodu, 95 % PI paremti Greenwood formule naudojant dvigubą logaritminę transformaciją.
b Stratifikuojamas rizikos santykis paremtas stratifikuotu Cox regresijos modeliu, įskaitant gydymą kaip kovariantinį faktorių ir hemoglobino koncentraciją bei koreguotąją kalcio koncentraciją serume kaip sluoksnius. Sąsajoms naudotas Efron metodas.
c Duomenų rinkimo pabaigos data = 2015 m. liepos 31 d.

7 pav. Kaplano-Mejerio išgyvenamumo ligai neprogresuojant grafikas (tyrėjo vertinimas)

8 pav. Kaplano-Mejerio bendro išgyvenamumo grafikas

QT intervalo pailgėjimas

Remiantis išsamaus QT tyrimo, kuriame dalyvavo sveiki savanoriai, rezultatais, vienkartinė 32 mg lenvatinibo dozė QT/QTc intervalo nepailgino, tačiau pailgėjęs QT/QTc intervalas dažniau nustatytas lenvatinibu gydytiems pacientams, palyginti su vartojusiais placebo (žr. 4.4 ir 4.8 skyrius).

Vaikų populiacija

Europos vaistų agentūra atidėjo įpareigojimą pateikti referencinio vaistinio preparato, kurio sudėtyje yra lenvatinibo, tyrimų su vienu ar daugiau vaikų populiacijos pogrupių duomenis, gydant hepatoceliulinę karcinomą (HCK), endometriumo karcinomą (EK) ir inkstų ląstelių karcinomą (ILK) (vartojimo vaikams informacija pateikiama 4.2 skyriuje).

Pediatriniai tyrimai

Lenvatinibo veiksmingumas buvo įvertintas, bet nenustatytas keturiuose atviruosiuose klinikiniuose tyrimuose.

Tyrimas Nr. 207 buvo 1/2 fazės, atvirasis, daugiacentris, dozės nustatymo ir aktyvumo įvertinimo tyrimas, kurio metu vaikams (nuo 2 iki < 18 metų; osteosarkomos atveju – nuo 2 iki ≤ 25 metų), kuriems buvo nustatyti recidyvuojantys arba gydymui atsparūs solidiniai navikai, lenvatinibo buvo skiriama kaip vienintelio vaistinio preparato arba kartu su ifosfamidu ir etopozidu. Į tyrimą iš viso buvo įtraukti 97 pacientai. Į lenvatinibo, skiriamo kaip vienintelio vaistinio preparato, dozės nustatymo grupę buvo įtraukti 23 pacientai, kurie lenvatinibo vartojo per burną kartą per parą, taikant 3 dozių lygius (11, 14 arba 17 mg/m2). Į lenvatinibo kartu su ifosfamidu ir etopozidu dozės nustatymo grupę iš viso buvo įtraukti 22 pacientai, kuriems lenvatinibo buvo skiriama taikant 2 dozių lygius (11 arba 14 mg/m2). Nustatyta, kad rekomenduojama lenvatinibo, skiriamo kaip vienintelio vaistinio preparato ir skiriamo kartu su ifosfamidu ir etopozidu, dozė yra 14 mg/m2, vartojant per burną kartą per parą.

Pacientų, kuriems nustatyta recidyvuojanti arba gydymui atspari DSK ir skirta vien tik lenvatinibo, pratęsimo grupėje pagrindinė veiksmingumo vertinamoji baigtis buvo objektyvus atsako dažnis (OAD; visiškas atsakas [VA] + dalinis atsakas [DA]). Į tyrimą buvo įtrauktas vienas pacientas, kuriam buvo pasiektas DA. Pacientų, kuriems nustatyta recidyvuojanti arba gydymui atspari osteosarkoma, lenvatinibo, skiriamo kaip vienintelio vaistinio preparato ir skiriamo kartu su ifosfamidu ir etopozidu, grupėje pagrindinė veiksmingumo vertinamoji baigtis buvo išgyvenamumas ligai neprogresuojant po 4 mėnesių (ILN-4); 31 paciento, kuriam lenvatinibo buvo skiriama kaip vienintelio vaistinio preparato, ILN-4 pagal binominį įvertį buvo 29 % (95 % PI: 14,2; 48,0); visų 20 pacientų, kuriems lenvatinibo buvo skiriama kartu su ifosfamidu ir etopozidu, pratęsimo grupėje ILN-4 pagal binominį įvertį buvo 50 % (95 % PI: 27,2; 72,8).

Tyrimas Nr. 216 buvo daugiacentris, atvirasis, vienos grupės, 1/2 fazės tyrimas, kuriuo buvo siekiama nustatyti lenvatinibo, vartojamo kartu su everolimuzu, saugumą, toleravimą ir priešnavikinį aktyvumą vaikų populiacijos pacientams (ir jauniems ≤ 21 metų suaugusiesiems), kuriems buvo nustatyti recidyvuojantys arba gydymui atsparūs solidiniai navikai, įskaitant centrinės nervų sistemos (CNS) navikus. Į tyrimą iš viso buvo įtraukti ir gydyti 64 pacientai. 1 fazėje (kombinuoto gydymo dozės nustatymo) buvo įtraukti ir gydyti 23 pacientai: 5 iš jų dozės lygis buvo -1 (8 mg/m2 lenvatinibo ir 3 mg/m2 everolimuzo), 18 – dozės lygis 1 (11 mg/m2 lenvatinibo ir 3 mg/m2 everolimuzo). Rekomenduojama kombinuoto gydymo dozė (RD) buvo 11 mg/m2 lenvatinibo ir 3 mg/m2 everolimuzo kartą per parą. 2 fazėje (kombinuoto gydymo pratęsimo) buvo įtrauktas ir RD gydytas 41 pacientas šiomis grupėmis: Evingo (Ewing) sarkoma (EWS, n = 10), rabdomiosarkoma (RMS, n = 20), aukšto laipsnio glioma (ALG, n = 11). Pagrindinė veiksmingumo vertinamoji baigtis buvo objektyvaus atsako dažnis (OAD) 16 savaitę įvertinamiems pacientams, remiantis tyrėjo vertinimu pagal RECIST 1.1 arba RANO (pacientams, sergantiems ALG). EWS ir ALG grupėse objektyvaus atsako nestebėta; RMS grupėje stebėti du dalinio atsako (DA) atvejai vertinant OAD 16 savaitę – 10 % (95 % PI: 1,2, 31,7).

Tyrimas OLIE (tyrimas Nr. 230) buvo 2 fazės, atvirasis, daugiacentris, atsitiktinių imčių, kontroliuojamasis tyrimas, atliktas pacientams (nuo 2 iki ≤ 25 metų), kuriems buvo nustatyta recidyvuojanti arba gydymui atspari osteosarkoma. Tyrime dalyvavo 81 pacientas; pacientai buvo atsitiktiniu būdu paskirti į grupes santykiu 1:1 (78 pacientai, kuriems paskirtas gydymas; po 39 pacientus kiekvienoje grupėje), jiems buvo skiriama 14 mg/m2 lenvatinibo kartu su 3 000 mg/m2 ifosfamido ir 100 mg/m2 etopozido (A grupė) arba 3 000 mg/m2 ifosfamido ir 100 mg/m2 etopozido (B grupė). Ifosfamidas ir etopozidas buvo leidžiami į veną kiekvieno 21 dienos ciklo 1–3 dienomis, ne daugiau kaip 5 ciklus. Gydymas lenvatinibu buvo leidžiamas iki RECIST v1.1 apibrėžtos ligos progresavimo, kuris buvo patvirtintas koduotos nepriklausomos centrinės peržiūros (angl. Blinded Independent Central Review, BICR) duomenimis, arba iki nepriimtino toksinio poveikio pasireiškimo. Pagrindinė veiksmingumo vertinamoji baigtis buvo BICR patvirtintas išgyvenamumas ligai neprogresuojant (ILN) pagal RECIST 1.1. Tyrimas neparodė statistiškai reikšmingo ILN medianos skirtumo: 6,5 mėnesio (95 % PI: 5,7; 8,2) lenvatinibo kartu su ifosfamidu ir etopozidu gydymo atveju, palyginti su 5,5 mėnesio (95 % PI: 2,9; 6,5) ifosfamido ir etopozido (RS = 0,54 [95 % PI: 0,27; 1,08]) atveju. Tyrimas Nr. 230 nebuvo pakankamos galios statistiškai reikšmingam BI skirtumui nustatyti. Atlikus tyrimo pabaigos analizę, rizikos santykis buvo 0,93 (95 % PI: 0,53, 1,62) lyginant lenvatinibą, vartojamą kartu su ifosfamidu ir etopozidu, su ifosfamidu ir etopozidu, BI mediana buvo atitinkamai 12,4 mėnesio (95 % PI 10,4, 19,8) ir 17,2 mėnesio (95 % PI 11,1, 22,3), o stebėjimo laikotarpio mediana buvo atitinkamai 24,1 mėnesio ir 29,5 mėnesio.

Tyrimas Nr. 231 yra daugiacentris, atvirasis, 2 fazės kauptinis tyrimas, kuriuo buvo siekiama įvertinti lenvatinibo priešnavikinį aktyvumą ir saugumą vaikams, paaugliams ir jauniems suaugusiesiems (nuo 2 iki ≤ 21 metų), kuriems buvo nustatyti recidyvuojantys arba gydymui atsparūs solidiniai navikai, įskaitant EWS, RMS ir ALG. Į tyrimą iš viso buvo įtraukti ir lenvatinibo RD (14 mg/m2) gydyti 127 pacientai šiomis grupėmis: EWS (n = 9), RMS (n = 17), ALG (n = 8), kiti solidiniai navikai (po n = 9 difuzinės smegenų tilto gliomos, meduloblastomos ir ependimomos; visi kiti solidiniai navikai n = 66). Pagrindinė veiksmingumo vertinamoji baigtis buvo OAD 16 savaitę įvertinamiems pacientams, remiantis tyrėjo vertinimu pagal RECIST 1.1 arba RANO (pacientams, sergantiems ALG). ALG, difuzine smegenų tilto glioma, meduloblastoma ir ependimoma sergančių pacientų grupėje objektyvaus atsako nestebėta. Du DA atvejai stebėti EWS ir RMS grupėse vertinant OAD 16 savaitę, atitinkamai 22,2 % (95 % PI: 2,8, 60,0) ir 11,8 % (95 % PI: 1,5, 36,4). Penki DA atvejai (sinovine sarkoma [n = 2], Kapoši sarkomos hemangioendotelioma [n = 1], Vilmso (Wilms) naviko nefroblastoma [n = 1] ir skaidriųjų ląstelių karcinoma [n = 1] sergantiems pacientams) stebėti visose kitose solidinių navikų grupėse vertinant OAD 16 savaitę – 7,7 % (95 % PI: 2,5, 17,0).

5.2 Farmakokinetinės savybės

Lenvatinibo farmakokinetikos parametrai ištirti sveikiems suaugusiems tiriamiesiems, suaugusiems tiriamiesiems, kurių kepenų funkcija sutrikusi, inkstų funkcija sutrikusi ir kuriems nustatyta solidinių navikų.

Absorbcija

Per burną pavartotas lenvatinibas greitai absorbuojamas, tmax paprastai yra 1–4 valandos po dozės vartojimo. Maistas neveikia absorbcijos apimties, tačiau lėtina absorbcijos greitį. Vartojant kartu su maistu sveikiems tiriamiesiems, didžiausia koncentracija plazmoje susidaro 2 valandomis vėliau.
Absoliutus biologinis prieinamumas žmonėms nenustatytas, tačiau masių balanso tyrimo duomenys rodo, kad jis sudaro maždaug 85 %. 
Nustatytas geras per burną skirto lenvatinibo biologinis prieinamumas šunims (70,4 %) ir beždžionėms (78,4 %).

Pasiskirstymas

Daug lenvatinibo in vitro jungiasi prie žmogaus plazmos baltymų: nuo 98 % iki 99 % vaistinio preparato (0,3–30 μg/ml, lenvatinibo mesilatas). Daugiausiai vaistinio preparato prisijungė prie albumino, šiek tiek prisijungė prie α1-rūgšties glikoproteino ir γ-globulino.
Panašus jungimasis su plazmos baltymais (nuo 97 % iki 99 %), nepriklausantis nuo lenvatinibo koncentracijos (0,2–1,2 μg/ml), stebėtas plazmoje, esant kepenų funkcijos sutrikimui, inkstų funkcijos sutrikimui bei sveikiems asmenims.
In vitro lenvatinibo koncentracijos kraujyje ir plazmoje santykis svyravo nuo 0,589 iki 0,608 (0,1‑10 μg/ml, lenvatinibo mesilatas).

Lenvatinibas yra P-gp ir krūties vėžio atsparumo baltymo (angl. breast cancer resistance protein, BCRP) substratas. Lenvatinibas nėra OAT1, OAT3, OATP1B1, OATP1B3, OCT1, OCT2, MATE1, MATE2-K arba tulžies rūgščių pernašos siurblio (angl. Bile Salt Export Pump, BSEP) substratas.

Pacientams pirmosios dozės tariamojo pasiskirstymo tūrio mediana (Vz/F) svyravo nuo 50,5 l iki 92 l ir paprastai buvo pastovi nuo 3,2 mg iki 32 mg dozių grupėse. Analogiška tariamojo pasiskirstymo tūrio mediana esant pusiausvyrinei koncentracijai (Vz/Fss) taip pat paprastai buvo pastovi ir svyravo nuo 43,2 l iki 121 l.

Biotransformacija

In vitro nustatyta, kad citochromas P450 3A4 yra vyraujanti (> 80 %) izoforma, dalyvaujanti P450 sukeliamame lenvatinibo metabolizme. Vis dėlto in vivo duomenys parodė, kad su P450 nesusiję mechanizmai prisidėjo prie reikšmingos dalies bendro lenvatinibo metabolizmo. Dėl šios priežasties in vivo CYP 3A4 induktoriai ir inhibitoriai turėjo minimalų poveikį lenvatinibo ekspozicijai (žr. 4.5 skyrių).

Nustatyta, kad žmogaus kepenų mikrosomose pagrindinis metabolitas yra demetilinta lenvatinibo forma (M2). Pagrindiniai metabolitai žmogaus išmatose M2’ ir M3’ susidarė atitinkamai iš M2 ir lenvatinibo, veikiant aldehidoksidazei.

Plazmos mėginiuose, paimtuose praėjus iki 24 valandų po pavartojimo, lenvatinibas sudarė 97 % radioaktyvumo plazmos radiochromatogramose, o M2 metabolitas sudarė dar 2,5 %. Remiantis AUC(0 – inf), lenvatinibas sudarė atitinkamai 60 % ir 64 % viso radioaktyvumo kraujo plazmoje ir kraujyje.

Žmogaus masių balanso / ekskrecijos tyrimas rodo, kad lenvatinibas ekstensyviai metabolizuojamas žmonių organizme. Pagrindiniai nustatyti metaboliniai keliai žmonėms buvo oksidacija veikiant aldehidoksidazei, demetilinimas veikiant CYP3A4, glutationo konjugacija su O-arilo grupės (chlorofenilų grupės) eliminacija, ir šių kelių deriniai, po kurių vyksta tolesnės biotransformacijos (pvz., gliukuronidinimas, glutationų grupės hidrolizė, cisteinų grupės degradacija ir intramolekulinis cisteinilglicino ir cisteinų konjugatų persitvarkymas su tolesne dimerizacija). Šie in vivo metaboliniai keliai atitinka duomenis, gautus atliekant in vitro tyrimus naudojant žmogaus biologines medžiagas.

In vitro nešiklių tyrimai

OAT1, OAT3, OATP1B1, OCT1, OCT2 ir BSEP nešikliams kliniškai reikšmingas slopinimas buvo paneigtas remiantis IC50 > 50 × Cmax neprsiijungęs ribine reikšme.

Lenvatinibas minimaliai slopino P-gp ir atsparumo krūties vėžiui baltymo (BCRP) sukeliamą nešiklių veiklą arba jos neslopino. Panašiai nenustatyta P-gp mRNR raiškos indukcijos.

Lenvatinibas turėjo minimalų arba neturėjo jokio slopinamojo poveikio OATP1B3 ir MATE2-K. Lenvatinibas silpnai slopina MATE1. Žmogaus kepenų citozolyje lenvatinibas neslopino aldehidoksidazės aktyvumo.

Taip pat žr. skyrių „Pasiskirstymas“.

Eliminacija

Koncentracija kraujo plazmoje po Cmax mažėja bieksponentiškai. Vidutinė galutinė eksponentinė lenvatinibo pusinės eliminacijos trukmė yra maždaug 28 valandos.

6 pacientams, kuriems buvo solidinių navikų, pavartojus radioaktyviu izotopu žymėto lenvatinibo, maždaug dvi trečiosios ir viena ketvirtoji radioaktyvaus izotopo dalis buvo pašalinta atitinkamai su išmatomis ir šlapimu. M3 metabolitas buvo vyraujantis nustatomas darinys išskyrose (~17 % dozės), po to mažesniais kiekiais nustatyta M2’ (~11 % dozės) ir M2 (~4,4 % dozės).

Tiesinis / netiesinis pobūdis

Proporcingumas dozei ir kaupimasis

Pacientams, kuriems buvo solidinių navikų ir kurie vartojo vienkartines ir daugkartines lenvatinibo dozes kartą per parą, lenvatinibo ekspozicija (Cmax ir AUC) didėjo tiesiogiai proporcingai vartotai dozei vartojant nuo 3,2 mg iki 32 mg kartą per parą.

Lenvatinibui būdingas minimalus kaupimasis esant pusiausvyrinei koncentracijai. Vartojant dozes tarp šių ribų, kaupimosi indekso mediana (Rac) svyravo nuo 0,96 (20 mg) iki 1,54 (6,4 mg).
HCK sergantiems pacientams, kuriems buvo lengvas ar vidutinio sunkumo kepenų funkcijos sutrikimas, Rac buvo panašus, kaip kitų solidinių navikų atvejais.

Ypatingos populiacijos

Sutrikusi kepenų funkcija

Lenvatinibo farmakokinetika po vienkartinės 10 mg dozės pavartojimo buvo vertinama 6 tiriamiesiems, kurių kiekvienam buvo lengvas ir vidutinio sunkumo kepenų funkcijos sutrikimas (atitinkamai A klasės pagal Child-Pugh ir B klasės pagal Child-Pugh). 5 mg dozė buvo vertinama 6 tiriamiesiems, kuriems buvo sunkus kepenų funkcijos sutrikimas (C klasės pagal Child-Pugh). Aštuoni sveiki, panašių demografinių duomenų tiriamieji buvo kontroliniai tiriamieji ir vartojo 10 mg dozę. Lenvatinibo ekspozicija, remiantis pagal dozę koreguoto AUC0-t ir AUC0-inf duomenimis, sudarė atitinkamai 119 %, 107 % ir 180 % normalios ekspozicijos tiriamiesiems, kuriems buvo lengvas, vidutinio sunkumo ir sunkus kepenų funkcijos sutrikimas. Nustatyta, kad jungimasis prie plazmos baltymų tiriamųjų, kurių kepenų funkcija yra sutrikusi, plazmoje buvo panašus į atitinkamai atrinktų sveikų tiriamųjų jungimąsi, priklausomybė nuo koncentracijos nestebėta. Dozavimo rekomendacijos pateikiamos 4.2 skyriuje.

Duomenų apie HCK sergančius pacientus, kurių kepenų funkcija priskiriama B klasei pagal Child‑Pugh (vidutinio sunkumo kepenų funkcijos sutrikimas, pagrindiniame tyrime 3 pacientai gydyti lenvatinibu), duomenų nepakanka; duomenų apie C klasei pagal Child-Pugh (sunkus kepenų funkcijos sutrikimas) priskiriamus HCK sergančius pacientus nėra. Lenvatinibas daugiausia išskiriamas per kepenis, todėl šiems pacientams ekspozicija gali padidėti.

Pusinės eliminacijos periodo mediana buvo panaši tiriamiesiems, kuriems buvo lengvas, vidutinio sunkumo ir sunkus kepenų funkcijos sutrikimas, bei tiriamiesiems, kurių kepenų veikla buvo normali, ji svyravo nuo 26 valandų iki 31 valandos. Su šlapimu išsiskyrusios lenvatinibo dozės procentinė dalis buvo maža visose kohortose (< 2,16 % visose gydymo kohortose).

Sutrikusi inkstų funkcija

Lenvatinibo farmakokinetika po vienkartinės 24 mg dozės pavartojimo buvo vertinama 6 tiriamiesiems, kurių kiekvienam buvo lengvas, vidutinio sunkumo ir sunkus inkstų funkcijos sutrikimas, ir lyginama su farmakokinetika 8 sveikiems, panašių demografinių duomenų tiriamiesiems. Tiriamieji, sergantys galutinės stadijos inkstų liga, nebuvo tirti.

Lenvatinibo ekspozicija, remiantis AUC(0-inf) duomenimis, sudarė atitinkamai 101 %, 90 % ir 122 % normalios ekspozicijos tiriamiesiems, kuriems buvo lengvas, vidutinio sunkumo ir sunkus inkstų funkcijos sutrikimas. Nustatyta, kad jungimasis prie plazmos baltymų tiriamųjų, kurių inkstų funkcija yra sutrikusi, plazmoje buvo panašus į atitinkamai atrinktų sveikų tiriamųjų, ir priklausomybės nuo koncentracijos nestebėta. Dozavimo rekomendacijos pateikiamos 4.2 skyriuje.

Amžius, lytis, svoris, etninė kilmė

Remiantis pacientų, vartojančių iki 24 mg lenvatinibo kartą per parą, populiacijos farmakokinetikos analize, amžius, lytis, svoris ir rasė (japonų, palyginti su kitomis, europidų, palyginti su kitomis) neturėjo kliniškai reikšmingo poveikio klirensui (žr. 4.2 skyrių).

Vaikų populiacija

Remiantis populiacijos farmakokinetikos analizės, atliktos su vaikų populiacijos pacientais nuo 2 iki 12 metų duomenimis, rezultatais, įskaitant vaikų gydymo lenvatinibu tyrimo programoje dalyvaujančių 3 vaikų nuo 2 iki < 3 metų, 28 vaikų nuo ≥ 3 iki < 6 metų ir 89 vaikų nuo 6 iki ≤ 12 metų duomenis, per burną pavartoto lenvatinibo tariamam klirensui (CL/F) įtakos turėjo kūno svoris, bet ne amžius. Prognozuojamas poveikio lygis, išreikštas plotu po kreive esant pusiausvyrinei koncentracijai (AUCss), vaikams, kuriems skiriama 14 mg/m2 dozė, buvo panašus į suaugusiųjų pacientų, vartojančių fiksuotą 24 mg dozę, lygį. Šiuose tyrimuose nebuvo akivaizdžių veikliosios medžiagos lenvatinibo farmakokinetikos skirtumų tarp vaikų (2–12 metų), paauglių ir jaunų suaugusiųjų, kuriems nustatyti tiriamieji navikų tipai, tačiau vaikų duomenų yra santykinai per mažai, kad būtų galima daryti galutines išvadas (žr. 4.2 skyrių).

5.3 Ikiklinikinių saugumo tyrimų duomenys

Atliekant kartotinių dozių toksinio poveikio tyrimus (iki 39 savaičių trukmės), įvairiuose organuose ir audiniuose lenvatinibas sukėlė toksikologinių pakitimų, susijusių su numatomu farmakologiniu lenvatinibo poveikiu, įskaitant glomerulopatiją, sumažėjusį ląstelių skaičių sėklidėse, kiaušidžių folikulų atreziją, virškinimo trakto pakitimus, kaulų pakitimus, antinksčių pakitimus (žiurkėms ir šunims) bei arterijų (arterinę fibrinoidinę nekrozę, medialinę degeneraciją arba kraujavimą) pakitimus žiurkėms, šunims ir makakoms (cynomolgus). Žiurkėms, šunims ir beždžionėms taip pat nustatytas padidėjęs transaminazių aktyvumas, susijęs su toksinio poveikio kepenims požymiais. 
Pasibaigus 4 savaičių sveikimo laikotarpiui, nustatytas toksikologinių pokyčių išnykimas visoms tirtoms gyvūnų rūšims.

Genotoksiškumas

Lenvatinibas nebuvo genotoksiškas.

Lenvatinibo kancerogeninio poveikio tyrimų neatlikta.

Toksinis poveikis reprodukcijai ir vystymuisi

Specifinių lenvatinibo tyrimų su gyvūnais poveikiui vaisingumui įvertinti neatlikta. Vis dėlto atliekant kartotinių dozių toksinio poveikio tyrimus su gyvūnais, ekspozicijai 11–15 kartų (žiurkėms) arba 0,6‑7 kartus (beždžionėms) viršijant numatomą klinikinę ekspoziciją (remiantis AUC) vartojant maksimalią toleruojamą dozę žmogui, nustatyti sėklidžių (sumažėjęs spermatogeninio epitelio ląstelių skaičius) ir kiaušidžių (folikulinė atrezija) pakitimai. Pasibaigus 4 savaičių sveikimo laikotarpiui, šie pakitimai išnyko.

Lenvatinibo vartojimas organogenezės laikotarpiu sukėlė embrionų žūtį ir teratogeninį poveikį žiurkėms (vaisiaus išorinės ir skeleto anomalijos), ekspozicijai nesiekiant klinikinės ekspozicijos (remiantis AUC) vartojant maksimalią toleruojamą dozę žmogui, ir triušiams (vaisiaus išorės, vidaus organų ar skeleto anomalijos), remiantis kūno paviršiaus plotu; mg/m2, vartojant maksimalią toleruojamą dozę žmogui. Šie duomenys rodo, kad lenvatinibas gali sukelti teratogeninį poveikį, kuris tikriausiai yra susijęs su lenvatinibo kaip antiangiogeninio preparato farmakologiniu aktyvumu.

Lenvatinibo ir jo metabolitų išsiskiria į žiurkių pieną.

Toksinio poveikio gyvūnų jaunikliams tyrimai

Gaišimas buvo dozę ribojantis toksinis poveikis žiurkių jaunikliams, kuriems vaistinio preparato buvo pradėta skirti 7 postnatalinę dieną (PND7) arba PND21, jis buvo nustatytas ekspozicijai esant atitinkamai 125 kartus arba 12 kartų mažesnei už ekspoziciją, kuriai esant nustatytas suaugusių žiurkių žuvimas; tai rodo didėjantį jautrumą toksiniam poveikiui mažėjant amžiui. Todėl gaišimas gali būti aiškinamas komplikacijomis, susijusiomis su pirminiais dvylikapirštės žarnos pakitimais su galimu papildomu toksiniu poveikiu atitinkamiems nesubrendusiems organams.

Didesnis lenvatinibo toksinis poveikis nustatytas jaunesnėms žiurkėms (vaistinio preparato pradėta skirti PND7), palyginti su tomis, kurioms vaistinio preparato pradėta skirti PND21, ir gaišimas bei tam tikras toksinis poveikis anksčiau nustatytas žiurkių jaunikliams, kuriems skirta 10 mg/kg dozė, palyginti su suaugusiomis žiurkėmis, kurioms buvo skirta ta pati dozė. Žiurkių jaunikliams taip pat nustatytas sulėtėjęs augimas, antrinis fizinio vystymosi vėlavimas ir pakitimai dėl farmakologinio poveikio (priekinių dantų, šlaunikaulių [epifizės augimo plokštelės], inkstų, antinksčių ir dvylikapirštės žarnos).


6. FARMACINĖ INFORMACIJA

6.1 Pagalbinių medžiagų sąrašas

Kapsulės turinys

Mikrokristalinė celiuliozė (E460)
Manitolis (E421)
Hidroksipropilceliuliozė (E463)
Kalio-vandenilio karbonatas (E501)
Talkas (E553b)

Kapsulės apvalkalas

Hipromeliozė
Juodasis geležies oksidas (E172)
Raudonasis geležies oksidas (E172)
Geltonasis geležies oksidas (E172)

6.2 Nesuderinamumas

Duomenys nebūtini.

6.3 Tinkamumo laikas

18 mėnesių.

6.4 Specialios laikymo sąlygos

Laikyti gamintojo pakuotėje, kad vaistinis preparatas būtų apsaugotas nuo drėgmės.
Laikyti žemesnėje nei 25 °C temperatūroje.

6.5 Talpyklės pobūdis ir jos turinys

oPA / aliuminio / PVC // aliuminio lizdinės plokštelės, kuriose yra 30, 60 arba 90 kietųjų kapsulių, arba oPA / aliuminio / PVC // aliuminio perforuotos dalomosios lizdinės plokštelės, kuriose yra 30 x 1, 60 x 1 arba 90 x 1 kietųjų kapsulių.

Gali būti tiekiamos ne visų dydžių pakuotės.

6.6 Specialūs reikalavimai atliekoms tvarkyti ir vaistiniam preparatui ruošti

Globėjai turi neatidaryti kapsulės, kad būtų išvengta pakartotinės kapsulės turinio ekspozicijos.

Suspensijos paruošimas ir vartojimas
· Suspensiją galima paruošti užpilant vandeniu, obuolių sultimis ar pienu. Jei vartojama per maitinimo vamzdelį, suspensiją reikia ruošti užpilant vandeniu.
· Iš karto nesuvartotą paruoštą lenvatinibo suspensiją galima laikyti uždarytoje talpyklėje ir būtinai šaldytuve (2–8 ºC temperatūroje) ne ilgiau kaip 36 valandas. Išėmus iš šaldytuvo, suspensiją prieš vartojimą reikia pakratyti maždaug 30 sekundžių. Nesuvartojus per 36 valandas, suspensiją reikia išmesti.
· Kapsulę (-es), atitinkančią (-ias) paskirtą dozę, reikia įdėti į mažą talpyklę (maždaug 20 ml (4 arbatinių šaukštelių) talpos) arba  geriamąjį švirkštą (20 ml); kapsulių negalima laužyti ar smulkinti.
· Į talpyklę arba  geriamąjį švirkštą reikia įpilti 3 ml skysčio. Palaukiama 10 minučių, kol ištirps kapsulės apvalkalas (išorinis paviršius), tada mišinys pamaišomas arba pakratomas 3 minutes, kol kapsulės visiškai suirs.
· Jeigu naudojamas geriamasis švirkštas, ant jo reikia uždėti dangtelį, ištraukti stūmoklį ir antru švirkštu arba sukalibruota pipete įpilti skysčio į pirmąjį švirkštą. Tada prieš maišymą pakeičiamas stūmoklis.
· Suvartojamas visas talpyklės ar geriamojo švirkšto turinys. Suspensiją galima vartoti tiesiai iš talpyklės į burną, tiesiai iš geriamojo švirkšto į burną arba per maitinimo vamzdelį.
· Tada antru švirkštu ar pipete įpilama dar 2 ml skysčio į talpyklę ar geriamąjį švirkštą, pasukama arba pakratoma ir suvartojama. Šis veiksmas pakartojamas bent du kartus, kol talpyklėje nebebus matomų likučių, kad būtų suvartotas visas vaistinio preparato kiekis.

Pastaba. Patvirtintas suderinamumas su polipropileno švirkštais ir maitinimo vamzdeliais, kurių skersmuo ne mažesnis kaip 5 dydžio pagal prancūziškąją skalę (polivinilchlorido arba poliuretano vamzdelis), ne mažesnis kaip 6 dydžio pagal prancūziškąją skalę (silikoninis vamzdelis), iki 15 dydžio pagal prancūziškąją skalę (poliuretano vamzdelis) ir iki 16 dydžio pagal prancūziškąją skalę (polivinilchlorido arba silikoninis vamzdelis).
Nesuvartotą vaistinį preparatą ar atliekas reikia tvarkyti laikantis vietinių reikalavimų.


7. REGISTRUOTOJAS

STADA Arzneimittel AG
Stadastrasse 2-18
61118 Bad Vilbel
Vokietija


8. REGISTRACIJOS PAŽYMĖJIMO NUMERIS (-IAI)

	4 mg
	Lizdinė plokštelė:
LT/1/26/6080/001 – N30
LT/1/26/6080/002 – N60
LT/1/26/6080/003 – N90
	Dalomoji lizdinė plokštelė:
LT/1/26/6080/004 – N30x1
LT/1/26/6080/005 – N60x1
LT/1/26/6080/006 – N90x1

	10 mg
	Lizdinė plokštelė:
LT/1/26/6081/001 – N30
LT/1/26/6081/002 – N60
LT/1/26/6081/003 – N90
	Dalomoji lizdinė plokštelė LT/1/26/6081/004 – N30x1
LT/1/26/6081/005 – N60x1
LT/1/26/6081/006 – N90x1




9. REGISTRAVIMO / PERREGISTRAVIMO DATA

Registravimo data 2026 m. liepos 17 d.


10. TEKSTO PERŽIŪROS DATA

2026 m. spalio 22 d.

Išsami informacija apie šį vaistinį preparatą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.
























II PRIEDAS

REGISTRACIJOS SĄLYGOS

A. GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

B. TIEKIMO IR VARTOJIMO SĄLYGOS AR APRIBOJIMAI

[bookmark: A._GAMINTOJAS,_ATSAKINGAS_UŽ_SERIJŲ_IŠLE]
A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

Gamintojo (-ų), atsakingo (-ų) už serijų išleidimą, pavadinimas (-ai) ir adresas (-ai)

STADA Arzneimittel AG
Stadastraße 2-18
61118 Bad Vilbel
Vokietija

arba

STADA Arzneimittel GmbH 
Muthgasse 36/2, Doebling 
1190 Vienna
Austrija

arba

Clonmel Healthcare Ltd.
Waterford Road
E91 D768 Clonmel
Airija

arba

Laboratori Fundació Dau
C/C, 12-14 Pol. Ind. Zona Franca 
08040 Barcelona
Ispanija

arba

Pharmadox Healthcare Limited 
KW20A Kordin Industrial Park 
Paola PLA 3000
Malta

Su pakuote pateikiamame lapelyje nurodomas gamintojo, atsakingo už konkrečios serijos išleidimą, pavadinimas ir adresas.


[bookmark: _Toc129243129][bookmark: _Toc129243254]B.	TIEKIMO IR VARTOJIMO SĄLYGOS AR APRIBOJIMAI

Receptinis vaistinis preparatas.

III PRIEDAS

[bookmark: _Toc129243135][bookmark: _Toc129243260]ŽENKLINIMAS IR PAKUOTĖS LAPELIS
[bookmark: A._GAMINTOJAS_(-AI),_ATSAKINGAS_(-I)_UŽ_]

A. ŽENKLINIMAS

INFORMACIJA ANT IŠORINĖS PAKUOTĖS

IŠORINĖ KARTONO DĖŽUTĖ – visas / sutrumpintas ES harmonizuotas ženklinimo tekstas


1.	VAISTINIO PREPARATO PAVADINIMAS

Lenvatinib STADA 4 mg kietosios kapsulės
Lenvatinib STADA 10 mg kietosios kapsulės

lenvatinibum


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje kietojoje kapsulėje yra lenvatinibo mesilato, atitinkančio 4 mg lenvatinibo.
Kiekvienoje kietojoje kapsulėje yra lenvatinibo mesilato, atitinkančio 10 mg lenvatinibo.


3.	PAGALBINIŲ MEDŽIAGŲ SĄRAŠAS


4.	FARMACINĖ FORMA IR KIEKIS PAKUOTĖJE

30 kietųjų kapsulių
30 x 1 kietųjų kapsulių
60 kietųjų kapsulių
60 x 1 kietųjų kapsulių
90 kietųjų kapsulių
90 x 1 kietųjų kapsulių


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.
Vartoti per burną.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

EXP {mm/MMMM}


9.	SPECIALIOS LAIKYMO SĄLYGOS

Laikyti gamintojo pakuotėje, kad vaistas būtų apsaugotas nuo drėgmės.
Laikyti žemesnėje nei 25 °C temperatūroje.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

STADA Arzneimittel AG
Stadastrasse 2-18
61118 Bad Vilbel
Vokietija


12.	REGISTRACIJOS PAŽYMĖJIMO NUMERIS (-IAI) 

<4 mg:>
LT/1/26/6080/001 – N30
LT/1/26/6080/004 – N30x1
LT/1/26/6080/002 – N60
LT/1/26/6080/005 – N60x1
LT/1/26/6080/003 – N90
LT/1/26/6080/006 – N90x1
<10 mg>
LT/1/26/6081/001 – N30
LT/1/26/6081/004 – N30x1
LT/1/26/6081/002 – N60
LT/1/26/6081/005 – N60x1
LT/1/26/6081/003 – N90
LT/1/26/6081/006 – N90x1


13.	SERIJOS NUMERIS 

Lot {numeris}


14.	PARDAVIMO (IŠDAVIMO) TVARKA

Receptinis vaistas.


15.	VARTOJIMO INSTRUKCIJA


16.	INFORMACIJA BRAILIO RAŠTU

lenvatinib stada 4 mg
lenvatinib stada 10 mg


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC {numeris}
SN {numeris}
NN {numeris}




MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

LIZDINĖ PLOKŠTELĖ
DALOMOJI LIZDINĖ PLOKŠTELĖ [visa informacija pateikiama šalia kiekvienos dozės]

Visas / sutrumpintas ES harmonizuotas ženklinimo tekstas


1.	VAISTINIO PREPARATO PAVADINIMAS

Lenvatinib STADA 4 mg kietosios kapsulės
Lenvatinib STADA 10 mg kietosios kapsulės

lenvatinibum


2.	REGISTRUOTOJO PAVADINIMAS

STADA Arzneimittel AG


3.	TINKAMUMO LAIKAS

EXP {mm/MMMM}


4.	SERIJOS NUMERIS

Lot {numeris}


5.	KITA


























B. PAKUOTĖS LAPELIS

Pakuotės lapelis: informacija vartotojui

Lenvatinib STADA 4 mg kietosios kapsulės
Lenvatinib STADA 10 mg kietosios kapsulės

lenvatinibas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją arba vaistininką.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją, vaistininką arba slaugytoją. Žr. 4 skyrių.

Apie ką rašoma šiame lapelyje?

1. Kas yra Lenvatinib STADA ir kam jis vartojamas
2. Kas žinotina prieš vartojant Lenvatinib STADA
3. Kaip vartoti Lenvatinib STADA
4. Galimas šalutinis poveikis
5. Kaip laikyti Lenvatinib STADA
6. Pakuotės turinys ir kita informacija


1. Kas yra Lenvatinib STADA ir kam jis vartojamas

Kas yra Lenvatinib STADA
Lenvatinib STADA yra vaistas, kurio sudėtyje yra veikliosios medžiagos lenvatinibo.

Jis vartojamas atskirai arba kartu su kitais vaistais tam tikrų tipų vėžiui gydyti, kaip nurodyta toliau:
· atskirai progresuojančiam arba pažengusiam suaugusiųjų skydliaukės vėžiui gydyti tais atvejais, kai gydymas radioaktyviuoju jodu nepadėjo sustabdyti ligos progresavimo;
· atskirai gydyti kepenų vėžiu (hepatoceliuline karcinoma) sergančius suaugusiuosius, kuriems anksčiau nebuvo skirtas gydymas kitais po visą kraujotakos sistemą pasklindančiais priešvėžiniais vaistais. Žmonės gydomi Lenvatinib STADA, kai vėžys išplinta ar jo negalima pašalinti chirurginiu būdu;
· kartu su kitu vaistu nuo vėžio, vadinamu pembrolizumabu, išplitusiam gimdos gleivinės vėžiui (endometriumo karcinomai) gydyti suaugusiesiems, kurių vėžys išplito po to, kai anksčiau buvo gydomas kitu vaistu nuo vėžio, pasklindančiu po visą kraujotakos sistemą, ir kurio negalima pašalinti chirurginiu būdu ar taikant spindulinį gydymą;
· derinant su pembrolizumabu kaip pirmas gydymas suaugusiems pacientams, sergantiems pažengusiu inkstų vėžiu (pažengusia inkstų ląstelių karcinoma). Jis taip pat gali būti vartojamas derinant su everolimuzu suaugusiems pacientams, sergantiems pažengusiu inkstų vėžiu, gydyti tais atvejais, kai kitas gydymas (vadinamas „VEGF veikiančiu gydymu“) nepadėjo sustabdyti ligos progresavimo.

Kaip Lenvatinib STADA veikia
Lenvatinibas blokuoja baltymų, vadinamų receptorių tirozino kinazėmis (RTK), kurie dalyvauja naujų deguonį ir maistines medžiagas į ląsteles tiekiančių kraujagyslių susidaryme bei padeda ląstelėms augti, veikimą. Šių baltymų dideliais kiekiais gali būti vėžinėse ląstelėse, blokuodamas jų veikimą lenvatinibas gali lėtinti vėžinių ląstelių dauginimąsi bei naviko augimą ir padėti sustabdyti vėžiui būtiną aprūpinimą krauju.


2. Kas žinotina prieš vartojant Lenvatinib STADA

Lenvatinib STADA vartoti DRAUDŽIAMA:
· jeigu yra alergija lenvatinibui arba bet kuriai pagalbinei šio vaisto medžiagai (jos išvardytos 6 skyriuje);
· jeigu žindote (žr. toliau esantį skyrių „Nėštumas, žindymo laikotarpis ir vaisingumas“).

Įspėjimai ir atsargumo priemonės
Pasitarkite su gydytoju, prieš pradėdami vartoti Lenvatinib STADA, jeigu:
· Jums yra padidėjęs kraujospūdis;
· esate moteris, galinti pastoti (žr. toliau esantį skyrių „Nėštumas, žindymo laikotarpis ir vaisingumas“);
· Jums yra buvę širdies sutrikimų ar insultas;
· Jums yra kepenų ar inkstų sutrikimų;
· Jums neseniai buvo atlikta operacija arba radioterapija;
· reikia atlikti chirurginę procedūrą. Jūsų gydytojas gali nurodyti nutraukti Lenvatinib STADA vartojimą, jeigu Jums reikėtų atlikti sunkią chirurginę procedūrą, nes lenvatinibas gali turėti įtakos žaizdų gijimui. Po to, kai nustatoma, kad žaizda sugijo tinkamai, Lenvatinib STADA vartojimą galima pratęsti;
· Jums yra daugiau nei 75 metai;
· priklausote ne baltaodžių ar azijiečių, o kitai etninei grupei;
· sveriate mažiau nei 60 kg;
· anksčiau nustatyta nenormalių jungčių (vadinamųjų fistulių) tarp skirtingų kūno organų arba tarp organo ir odos;
· Jums šiuo metu arba praeityje buvo diagnozuota aneurizma (kraujagyslės sienelės išsipūtimas ir susilpnėjimas) arba kraujagyslės sienelės įplyšimas;
· Jums skauda ar skaudėjo burną, dantis ir (arba) žandikaulį, burnoje yra patinimų ar žaizdų, žandikaulis yra nutirpęs arba jaučiate sunkumą ar atsilaisvinusį dantį. Jums gali patarti prieš pradedant gydymą Lenvatinib STADA atlikti odontologinę patikrą, nes buvo pranešta, kad lenvatinibu gydytiems pacientams pasireiškė žandikaulio kaulo pažeidimas (osteonekrozė). Jeigu Jums turi būti atliekama invazinė odontologinė procedūra arba odontologinė operacija, pasakykite odontologui, kad esate gydomas Lenvatinib STADA, ypač, jei taip pat Jums leidžiama ar buvo leidžiama bisfosfonatų (vartojamų kaulų sutrikimams gydyti ar jų profilaktikai);
· vartojate arba vartojote tam tikrų osteoporozei gydyti skirtų vaistų (antirezorbcinių vaistų) arba vaistų nuo vėžio, kurie keičia kraujagyslių susidarymą (vadinamų angiogenezės inhibitorių), nes gali padidėti žandikaulio kaulo pažeidimo rizika.

Prieš pradedant vartoti Lenvatinib STADA gydytojas gali atlikti tam tikrus tyrimus, pvz., patikrinti Jūsų kraujospūdį ir kepenų ar inkstų funkciją, ir ar nėra maža druskų bei didelis skydliaukę stimuliuojančio hormono kiekis kraujyje. Gydytojas su Jumis aptars šių tyrimų rezultatus ir nuspręs, ar Jums galima skirti Lenvatinib STADA. Jums gali reikėti papildomo gydymo kitais vaistais, vartoti mažesnę Lenvatinib STADA dozę arba būti ypač atsargiems dėl padidėjusios šalutinio poveikio rizikos.

Jeigu abejojate, pasitarkite su gydytoju, prieš pradėdami vartoti Lenvatinib STADA.

Būklės, į kurias reikia atkreipti dėmesį
Gydant vėžį dėl naviko ląstelių irimo į kraują gali patekti medžiagų, kurios gali sukelti įvairių komplikacijų, vadinamų naviko lizės sindromu (NLS). Dėl to gali atsirasti pokyčių Jūsų inkstuose ir gali kilti pavojus gyvybei. Jūsų gydytojas Jus stebės ir Jums gali skirti gydymą šiai rizikai sumažinti. Jeigu Jums pasireiškė NLS požymių, nedelsdami praneškite savo gydytojui (žr. 4 skyrių „Galimas šalutinis poveikis“).

Vaikams ir paaugliams
Vaikams ir jaunesniems nei 18 metų paaugliams Lenvatinib STADA šiuo metu vartoti nerekomenduojama.

Kiti vaistai ir Lenvatinib STADA
Jeigu vartojate ar neseniai vartojote kitų vaistų, įskaitant augalinius ir nereceptinius vaistus, arba dėl to nesate tikri, apie tai pasakykite gydytojui arba vaistininkui.

Nėštumas, žindymo laikotarpis ir vaisingumas
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą pasitarkite su gydytoju arba vaistininku.
· Jeigu galite pastoti, naudokite labai veiksmingą kontracepcijos metodą, kol vartojate šio vaisto ir paskui bent mėnesį pasibaigus gydymui. Kadangi nežinoma, ar lenvatinibas gali mažinti geriamosios kontraceptinės tabletės poveikį, jei tai yra įprastas Jūsų kontracepcijos metodas, jeigu gydymo Lenvatinib STADA laikotrapiu turite lytinių santykių, būtinai turite naudoti papildomą barjerinį apsaugos metodą, pvz., gaubtelį ar prezervatyvus.
· Nevartokite Lenvatinib STADA, jeigu gydymo metu planuojate pastoti. Vartoti negalima, nes vaistas gali labai pakenkti kūdikiui.
· Jeigu gydymo Lenvatinib STADA metu pastojote, nedelsdama apie tai pasakykite gydytojui. Gydytojas padės Jums nuspręsti, ar gydymą reikia tęsti.
· Jeigu vartojate Lenvatinib STADA, nežindykite. Žindyti negalima, nes vaisto išsiskiria į motinos pieną ir jis gali labai pakenkti žindomam kūdikiui.

Vairavimas ir mechanizmų valdymas
Lenvatinib STADA gali sukelti šalutinį poveikį, kuris gali veikti gebėjimą vairuoti ir valdyti mechanizmus. Nevairuokite ir nevaldykite mechanizmų, jeigu jaučiate svaigulį arba nuovargį.


3. Kaip vartoti Lenvatinib STADA

Visada vartokite šį vaistą tiksliai, kaip nurodė gydytojas. Jeigu abejojate, kreipkitės į gydytoją arba vaistininką.

Kiek vaisto vartoti
Skydliaukės vėžys
· Rekomenduojama Lenvatinib STADA dozė paprastai yra 24 mg vieną kartą per parą (2 kapsulės po 10 mg ir viena 4 mg kapsulė).
· Jeigu Jums yra sunkių kepenų ar inkstų sutrikimų, rekomenduojama dozė yra 14 mg vieną kartą per parą (viena 10 mg kapsulė ir viena 4 mg kapsulė).

Kepenų vėžys
· Rekomenduojama Lenvatinib STADA dozė priklauso nuo Jūsų kūno svorio pradedant gydymą. Įprasta dozė yra 12 mg vieną kartą per parą (3 kapsulės po 4 mg), jeigu sveriate 60 kg ar daugiau, ir 8 mg vieną kartą per parą (2 kapsulės po 4 mg), jeigu sveriate mažiau nei 60 kg.

Gimdos vėžys
· Rekomenduojama Lenvatinib STADA dozė yra 20 mg vieną kartą per parą (2 kapsulės po 10 mg) kartu su pembrolizumabu. Pembrolizumabą gydytojas leidžia į veną, 200 mg kas 3 savaites arba 400 mg kas 6 savaites.

Pažengęs inkstų vėžys
· Rekomenduojama Lenvatinib STADA paros dozė yra 20 mg (dvi 10 mg kapsulės) vieną kartą per parą derinant su 200 mg pembrolizumabo kas 3 savaites arba 400 mg kas 6 savaites, skiriamo 30 minučių trukmės intravenine infuzija.
· Rekomenduojama Lenvatinib STADA paros dozė yra 18 mg vieną kartą per parą (viena 10 mg kapsulė ir dvi 4 mg kapsulės), vartojama kartu su viena 5 mg everolimuzo tablete vieną kartą per parą.
· Jeigu Jums yra sunkių kepenų ar inkstų sutrikimų, rekomenduojama Lenvatinib STADA paros dozė yra 10 mg vieną kartą per parą (viena 10 mg kapsulė), vartojama kartu su viena 5 mg everolimuzo tablete vieną kartą per parą.
· Jeigu lenvatinibo vartojate derinant su pembrolizumabu, gydytojas arba vaistininkas patikrins ir nustatys, kiek pembrolizumabo turėtumėte vartoti.

Jeigu Jums pasireiškė šalutinis poveikis, gydytojas gali sumažinti dozę.

Kaip vartoti šį vaistą
· Kapsules galite vartoti valgio metu arba nevalgius.
· Neatidarykite kapsulių, kad būtų išvengta kapsulės turinio kontakto su aplinka.
· Kapsulę nurykite visą, užgerdami vandeniu. Jeigu negalite nuryti visos kapsulės, galima paruošti skystą mišinį užpilant vandeniu, obuolių sultimis ar pienu. Skystą mišinį galima vartoti tiesiai per burną arba per maitinimo vamzdelį. Vartojant per maitinimo vamzdelį, skystą mišinį reikia ruošti su vandeniu. Iškart nesuvartotą paruoštą skystą mišinį galima laikyti uždarytoje talpyklėje ir būtinai šaltai, 2 ºC – 8 ºC temperatūroje, ne ilgiau kaip 36 val. Išėmus iš šaldytuvo prieš naudojant skystą mišinį reikia pakratyti apie 30 sek. Nesuvartojus per 36 val., skystą mišinį reikia išmesti.
· Skysto mišinio paruošimas ir vartojimas
· Įdėkite visą (-as) kapsulę (-es), atitinkančią (-ias) paskirtą dozę, į mažą talpyklę (maždaug 20 ml (4 arbatinių šaukštelių) talpos) arba geriamojo tirpalo švirkštą (20 ml); kapsulių negalima laužyti ar smulkinti.
· Į talpyklę arba geriamojo tirpalo švirkštą įpilkite 3 ml skysčio. Palaukite 10 min., kol ištirps kapsulės apvalkalas (išorinis paviršius), tada pamaišykite arba pakratykite mišinį 3 minutes, kol kapsulės visiškai suirs.
· Jeigu skystas mišinys ruošiamas geriamojo tirpalo švirkšte, uždenkite jį, ištraukite stūmoklį ir antru švirkštu arba medicinine pipete įpilkite skysčio į pirmąjį švirkštą. Tada prieš maišydami pakeiskite stūmoklį.
· Išgerkite skystą mišinį iš talpyklės arba naudodami geriamojo tirpalo švirkštą suleiskite skystą mišinį tiesiai į burną arba per maitinimo vamzdelį.
· Tada antru švirkštu ar pipete įpilkite dar 2 ml skysčio į talpyklę ar geriamojo tirpalo švirkštą, pasukite arba pakratykite ir suvartokite skystą mišinį. Pakartokite šį veiksmą bent du kartus, kol talpyklėje nebebus matomų mišinio likučių, kad suvartotumėte visą vaisto kiekį.
· Vartokite kapsules kasdien maždaug tuo pat metu.

Pastaba. Patvirtintas suderinamumas su polipropileno švirkštais ir maitinimo vamzdeliais, kurių skersmuo ne mažesnis kaip 5 dydžio pagal prancūziškąją skalę (polivinilchlorido arba poliuretano vamzdelis), ne mažesnis kaip 6 dydžio pagal prancūziškąją skalę (silikoninis vamzdelis), iki15 dydžio pagal prancūziškąją skalę (poliuretano vamzdelis) ir iki 16 dydžio pagal prancūziškąją skalę (polivinilchlorido arba silikoninis vamzdelis).

Kiek laiko vartoti Lenvatinib STADA
Šį vaistą paprastai vartosite tol, kol Jums bus naudinga.

Ką daryti pavartojus per didelę Lenvatinib STADA dozę
Pavartoję per didelę Lenvatinib STADA dozę, nedelsdami kreipkitės į gydytoją arba vaistininką. Pasiimkite vaisto pakuotę su savimi.

Pamiršus pavartoti Lenvatinib STADA
Negalima vartoti dvigubos dozės (dviejų dozių tuo pat metu) norint kompensuoti praleistą dozę.

Ką daryti pamiršus pavartoti vaisto dozę, priklauso nuo to, kiek laiko liko iki kitos dozės vartojimo.
· Jeigu iki kitos dozės vartojimo liko 12 valandų arba daugiau, vartokite praleistą dozę iš karto, kai tik prisiminsite. Po to vartokite kitą dozę įprastu metu.
· Jeigu iki kitos dozės vartojimo liko mažiau nei 12 valandų, praleistos dozės nevartokite. Po to vartokite kitą dozę įprastu metu.


4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms. Vartojant šį vaistą, gali pasireikšti toliau nurodytas šalutinis poveikis.

Pastebėję bet kurį toliau nurodytą šalutinį poveikį, nutraukite Lenvatinib STADA vartojimą ir nedelsdami pasakykite gydytojui – Jums gali reikėti skubaus medicininio gydymo:
· tirpimo ar silpnumo pojūtis vienoje kūno pusėje, stiprus galvos skausmas, traukuliai, sumišimas, pasunkėjęs kalbėjimas, regos pakitimai arba svaigulys; tai gali būti insulto, kraujo išsiliejimo į smegenis požymiai arba žymaus kraujospūdžio padidėjimo poveikis smegenims;
· krūtinės skausmas arba spaudimas, skausmas rankose, nugaroje, kakle ar žandikaulyje, dusulys, greitas ar nereguliarus širdies plakimas, kosulys, pamėlusios lūpos ar pirštai, didelio nuovargio pojūtis; tai gali būti širdies sutrikimo, kraujo krešulio plaučiuose arba oro nuotėkio iš plaučių į krūtinę, dėl kurio plaučiai negali išsipūsti, požymiai;
· stiprus skausmas pilve; tai gali sukelti žarnos sienos opa arba fistulė (ertmė žarnoje, kuri kaip vamzdelis jungiasi su kita kūno dalimi ar oda);
· juodos, deguto spalvos ar kraujingos išmatos arba kosėjimas krauju; tai gali būti vidinio kraujavimo požymiai;
· pageltusi oda ar akių baltymai (gelta) arba mieguistumas, sumišimas, negebėjimas sutelkti dėmesį – tai gali būti kepenų sutrikimo požymiai;
· viduriavimas, pykinimas arba vėmimas; tai yra labai dažni šalutinio poveikio reiškiniai, kurie gali tapti sunkūs, jeigu dėl jų neteksite daug vandens, tai gali sukelti inkstų nepakankamumą. Gydytojas gali Jums skirti vaisto šiam šalutiniam poveikiui sumažinti;
· burnos, dantų ir (arba) žandikaulio skausmas, patinimai ar žaizdos burnoje, nutirpęs žandikaulis arba jaučiate sunkumą, ar atsilaisvinęs dantis; tai gali būti žandikaulio kaulo pažeidimo (osteonekrozės) požymiai;
· pykinimas, dusulys, nereguliarus širdies plakimas, raumenų mėšlungis, traukuliai, šlapimo drumstumas ir nuovargis. Šie simptomai gali būti komplikacijos, kurias sukelia žūstančių vėžinių ląstelių irimo produktai, vadinamos naviko lizės sindromu (NLS).

Atsiradus bet kuriam pirmiau nurodytam šalutiniam poveikiui, nedelsdami pasakykite gydytojui.

Vartojant šio vaisto vieno, gali pasireikšti toliau nurodytas šalutinis poveikis:

Labai dažni šalutinio poveikio reiškiniai (gali pasireikšti ne rečiau kaip 1 iš 10 asmenų):
· didelis arba mažas kraujospūdis;
· apetito praradimas arba svorio kritimas;
· pykinimas ir vėmimas, vidurių užkietėjimas, viduriavimas, pilvo skausmas, nevirškinimas;
· didelio nuovargio ar silpnumo pojūtis;
· užkimęs balsas;
· kojų patinimas;
· išbėrimas;
· sausa, perštinti ar uždegimo paveikta burna, keisto skonio pojūtis;
· sąnarių arba raumenų skausmas;
· svaigulio pojūtis;
· plaukų slinkimas;
· kraujavimas (daugiausia iš nosies, tačiau taip pat kitų tipų kraujavimas, pvz., kraujas šlapime, kraujosruvos, kraujavimas iš dantenų ar žarnos sienelės);
· sutrikęs miegas;
· tyrimais nustatytas pakitęs (padidėjęs) baltymo kiekis šlapime ir šlapimo infekcijos (padažnėjęs ir skausmingas šlapinimasis);
· galvos skausmas;
· nugaros skausmas;
· plaštakų ir pėdų odos paraudimas, skaudėjimas ir patinimas (delnų ir padų eritrodizestezija);
· sumažėjęs skydliaukės aktyvumas (nuovargis, svorio didėjimas, vidurių užkietėjimas, šalčio pojūtis, sausa oda);
· pakitę kraujo tyrimų rezultatai: (sumažėjęs) kalio kiekis ir (sumažėjęs) kalcio kiekis;
· sumažėjęs baltųjų kraujo ląstelių kiekis;
· pakitę kepenų funkciją rodantys kraujo tyrimų rezultatai;
· mažas trombocitų kiekis kraujyje, dėl to gali atsirasti kraujosruvų ir pasunkėti žaizdų gijimas;
· pakitę kraujo tyrimų rezultatai: magnio kiekio kraujyje (sumažėjęs), cholesterolio kiekio (padidėjęs) ir skydliaukę stimuliuojančio hormono kiekio (padidėjęs);
· pakitę inkstų funkcijos kraujo tyrimų rezultatai ir inkstų nepakankamumas;
· padidėjęs lipazės ir amilazės (virškinime dalyvaujančių fermentų) aktyvumas.

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· kūno skysčių netekimas (dehidratacija);
· smarkus širdies plakimas;
· sausa oda, odos sustorėjimas ir niežėjimas;
· pilvo pūtimo pojūtis arba didelio dujų kiekio kaupimasis žarnyne;
· širdies sutrikimai arba kraujo krešuliai plaučiuose (pasunkėjęs kvėpavimas, krūtinės skausmas) arba kituose organuose;
· kepenų nepakankamumas;
· mieguistumas, sumišimas, negebėjimas sukaupti dėmesį, sąmonės netekimas – tai gali būti kepenų nepakankamumo požymiai;
· bloga savijauta;
· tulžies pūslės uždegimas;
· išangės fistulė (kanalėlis, susiformavęs tarp išangės ir aplink esančios odos);
· skylė (perforacija) skrandyje ar žarnyne;
· insulto požymiai, įskaitant vienos kūno pusės nutirpimą ar silpnumą, stiprų galvos skausmą, traukulius, sumišimą, sunkumą kalbėti, regėjimo pokyčius ar  svaigulio pojūtį.

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· skausminga infekcija arba dirginimas šalia išangės;
· mikroinsultas;
· kepenų pažeidimas;
· stiprus skausmas viršutinėje kairiojoje pilvo dalyje, kuris gali būti susijęs su karščiavimu, šaltkrėčiu, pykinimu ir vėmimu (blužnies infarktas);
· kasos uždegimas;
· žaizdų gijimo problemos;
· žandikaulio kaulo pažeidimas (osteonekrozė);
· gaubtinės žarnos uždegimas (kolitas);
· sumažėjusi antinksčių liaukų gaminamų hormonų sekrecija;
· smarkus kvėpavimo pasunkėjimas ir krūtinės skausmas, kurį sukelia oro nutekėjimas iš plaučio į krūtinę, todėl plautis negali išsipūsti.

Reti šalutinio poveikio reiškiniai (gali pasireikšti rečiau kaip 1 iš 1 000 asmenų):
· naviko lizės sindromas (NLS).

Dažnis nežinomas (negali būti apskaičiuotas pagal turimus duomenis):
· kitų tipų fistulės (nenormalūs kanalai tarp skirtingų kūno organų arba tarp organo ir odos bei po ja esančios struktūros, pvz., gerklės ir trachėjos). Simptomai priklauso nuo fistulės vietos. Jeigu Jums pasireiškė naujų ar neįprastų simptomų, pvz., kosulys ryjant, kreipkitės į gydytoją;
· kraujagyslės sienelės išsipūtimas ir susilpnėjimas arba kraujagyslės sienelės įplyšimas (aneurizmos ir arterijų disekacijos).

Vartojant šio vaisto kartu su pembrolizumabu, gali pasireikšti toliau nurodytas šalutinis poveikis.

Labai dažni šalutinio poveikio reiškiniai (gali pasireikšti ne rečiau kaip 1 iš 10 asmenų):
· tyrimais nustatytas pakitęs (padidėjęs) baltymo kiekis šlapime;
· šlapimo infekcijos (padažnėjęs ir skausmingas šlapinimasis) (dažnas šalutinio poveikio reiškinys lenvatinibu gydant pažengusiu inkstų vėžiu sergančius pacientus);
· mažas trombocitų kiekis kraujyje, dėl to gali atsirasti kraujosruvų ir pasunkėti žaizdų gijimas;
· sumažėjęs baltųjų kraujo ląstelių kiekis;
· sumažėjęs raudonųjų kraujo ląstelių kiekis (lenvatinibu gydant progresuojančiu ar pažengusiu skydliaukės vėžiu, kepenų vėžiu arba išplitusiu gimdos gleivinės vėžiu sergančius pacientus);
· sumažėjęs skydliaukės aktyvumas (nuovargis, svorio didėjimas, vidurių užkietėjimas, šalčio pojūtis, išsausėjusi oda) ir skydliaukę stimuliuojančio hormono kraujo tyrimų rezultatų pokyčiai (padidėjimas);
· padidėjęs skydliaukės aktyvumas (simptomai gali būti dažnas širdies plakimas, prakaitavimas ir svorio kritimas) (lenvatinibu gydant progresuojančiu ar pažengusiu skydliaukės vėžiu, kepenų vėžiu arba išplitusiu gimdos gleivinės vėžiu sergančius pacientus);
· pakitęs kalcio kiekis kraujyje (sumažėjęs);
· pakitęs kalio kiekis kraujyje (sumažėjęs);
· pakitęs cholesterolio kiekis kraujyje (padidėjęs);
· pakitęs magnio kiekis kraujyje (sumažėjęs);
· apetito praradimas arba svorio kritimas;
· svaigulys;
· galvos skausmas;
· nugaros skausmas;
· sausa, perštinti ar uždegimo paveikta burna, keisto skonio pojūtis;
· kraujavimas (daugiausia iš nosies, tačiau taip pat kitų tipų kraujavimas, pvz., kraujas šlapime, kraujosruvos, kraujavimas iš dantenų ar žarnos sienelės);
· didelis kraujospūdis;
· užkimęs balsas;
· pykinimas ir vėmimas, vidurių užkietėjimas, viduriavimas, pilvo skausmas;
· nevirškinimas (dažnas šalutinio poveikio reiškinys lenvatinibu gydant progresuojančiu ar pažengusiu skydliaukės vėžiu, kepenų vėžiu arba išplitusiu gimdos gleivinės vėžiu sergančius pacientus);
· amilazės (virškinime dalyvaujančio fermento) aktyvumo padidėjimas;
· lipazės (virškinime dalyvaujančio fermento) aktyvumo padidėjimas;
· pakitę kepenų funkcijos kraujo tyrimų rezultatai;
· pakitę inkstų funkcijos kraujo tyrimų rezultatai;
· inkstų nepakankamumas (dažnas šalutinio poveikio reiškinys lenvatinibu gydant progresuojančiu ar pažengusiu skydliaukės vėžiu, kepenų vėžiu arba išplitusiu gimdos gleivinės vėžiu sergančius pacientus);
· plaštakų ir pėdų odos paraudimas, skaudėjimas ir patinimas (delnų ir padų eritrodizestezija);
· išbėrimas;
· sąnarių ar raumenų skausmas;
· didelio nuovargio ar silpnumo pojūtis;
· kojų patinimas
· miego sutrikimas (dažnas šalutinio poveikio reiškinys lenvatinibu gydant progresuojančiu ar pažengusiu skydliaukės vėžiu, kepenų vėžiu arba išplitusiu gimdos gleivinės vėžiu sergančius pacientus).

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· kūno skysčių netekimas (dehidratacija);
· smarkus širdies plakimas;
· mažas kraujospūdis;
· kraujo krešuliai plaučiuose (pasunkėjęs kvėpavimas, krūtinės skausmas);
· kasos uždegimas;
· pilvo pūtimo pojūtis arba didelio dujų kiekio kaupimasis žarnyne;
· tulžies pūslės uždegimas;
· plaukų slinkimas;
· bloga savijauta;
· gaubtinės žarnos uždegimas (kolitas);
· sumažėjusi antinksčių liaukų gaminamų hormonų sekrecija;
· skylė (perforacija) skrandyje ar žarnyne;
· kraujo krešuliai plaučiuose ar kituose organuose;
· širdies sutrikimai (nedažnas šalutinio poveikio reiškinys lenvatinibu gydant progresuojančiu ar pažengusiu skydliaukės vėžiu, kepenų vėžiu arba išplitusiu gimdos gleivinės vėžiu sergančius pacientus);
· sausa oda, odos sustorėjimas ir niežulys (nedažnas šalutinio poveikio reiškinys lenvatinibu gydant progresuojančiu ar pažengusiu skydliaukės vėžiu, kepenų vėžiu arba išplitusiu gimdos gleivinės vėžiu sergančius pacientus).

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· galvos skausmas, sumišimas, traukuliai ir regos pokyčiai (lenvatinibu gydant progresuojančiu ar pažengusiu skydliaukės vėžiu, kepenų vėžiu arba išplitusiu gimdos gleivinės vėžiu sergančius pacientus);
· insulto požymiai, įskaitant vienos kūno pusės nutirpimą ar silpnumą, stiprų galvos skausmą, traukulius, sumišimą, sunkumą kalbėti, regėjimo pokyčius ar svaigulio pojūtį;
· mikroinsultas;
· sunkus kvėpavimas ir krūtinės skausmas, atsirandantis dėl oro nutekėjimo iš plaučių į krūtinę, todėl plaučiai negali išsipūsti;
· skausminga infekcija ar dirginimas šalia išangės;
· išangės fistulė (kanalėlis, susiformavęs tarp išangės ir aplink esančios odos);
· kepenų nepakankamumas arba kepenų pažeidimo požymiai, įskaitant pageltusią odą arba akių baltymų pageltimą (gelta) arba mieguistumą, sumišimą, prastą koncentraciją;
· žaizdų gijimo problemos;
· kitų tipų fistulės (nenormalūs kanalai tarp skirtingų kūno organų arba tarp odos bei po ja esančios struktūros, pvz., gerklės ir trachėjos). Simptomai priklauso nuo fistulės vietos. Jeigu Jums pasireiškė naujų ar neįprastų simptomų, pvz., kosulys ryjant, kreipkitės į gydytoją (lenvatinibu gydant pažengusiu inkstų vėžiu sergančius pacientus).

Reti šalutinio poveikio reiškiniai (gali pasireikšti rečiau kaip 1 iš 1 000 asmenų):
· naviko lizės sindromas (NLS).

Dažnis nežinomas (negali būti apskaičiuotas pagal turimus duomenis):
· kraujagyslės sienelės išsipūtimas ir susilpnėjimas arba kraujagyslės sienelės įplyšimas (aneurizmos ir arterijų disekacijos) (lenvatinibu gydant pažengusiu inkstų vėžiu sergančius pacientus).


Vartojant šio vaisto kartu su everolimuzu, gali pasireikšti toliau nurodytas šalutinis poveikis.

Labai dažni šalutinio poveikio reiškiniai (gali pasireikšti ne rečiau kaip 1 iš 10 asmenų):
· mažas trombocitų kiekis kraujyje, dėl to gali atsirasti kraujosruvų ir pasunkėti žaizdų gijimas;
· sumažėjęs baltųjų kraujo ląstelių skaičius;
· sumažėjęs skydliaukės aktyvumas (nuovargis, svorio didėjimas, vidurių užkietėjimas, šalčio pojūtis, sausa oda) ir pakitę kraujo tyrimų rezultatai: skydliaukę stimuliuojančio hormono kiekio (padidėjęs);
· pakitę kraujo tyrimų rezultatai: (sumažėjęs) kalio kiekis ir (sumažėjęs) kalcio kiekis;
· pakitę kraujo tyrimų rezultatai: (sumažėjęs) magnio kiekis ir (padidėjęs) cholesterolio kiekis;
· apetito praradimas arba svorio kritimas;
· miego sutrikimas;
· galvos skausmas;
· kraujavimas (daugiausia iš nosies, tačiau taip pat kitų tipų kraujavimas, pvz., kraujas šlapime, kraujosruvos, kraujavimas iš dantenų ar žarnos sienelės);
· didelis kraujospūdis;
· užkimęs balsas;
· pykinimas ir vėmimas, vidurių užkietėjimas, viduriavimas, pilvo skausmas, nevirškinimas;
· perštinti ar uždegimo paveikta burna, keisto skonio pojūtis;
· lipazės ir amilazės (virškinime dalyvaujančių fermentų) aktyvumo padidėjimas;
· pakitę kepenų funkcijos kraujo tyrimų rezultatai;
· plaštakų ir pėdų odos paraudimas, skaudėjimas ir patinimas (delnų ir padų eritrodizestezija);
· išbėrimas;
· nugaros skausmas;
· sąnarių ar raumenų skausmas;
· tyrimais nustatytas pakitęs (padidėjęs) baltymo kiekis šlapime;
· pakitę inkstų funkcijos kraujo tyrimų rezultatai ir inkstų nepakankamumas;
· didelio nuovargio ar silpnumo pojūtis;
· kojų patinimas.

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· šlapimo infekcijos (padažnėjęs ir skausmingas šlapinimasis);
· kūno skysčių netekimas (dehidratacija);
· svaigulys;
· smarkus širdies plakimas;
· širdies sutrikimai arba kraujo krešuliai plaučiuose (pasunkėjęs kvėpavimas, krūtinės skausmas) arba kituose organuose, kurie gali pasireikšti krūtinės skausmu ar spaudimu, rankų, nugaros, kaklo ar žandikaulio skausmu, dusuliu, greitu ar nereguliariu širdies ritmu, kosuliu, melsva lūpų ar pirštų spalva ir dideliu nuovargiu;
· mažas kraujospūdis;
· sunkus kvėpavimas ir krūtinės skausmas, atsirandantis dėl oro nutekėjimo iš plaučių į krūtinę, todėl plaučiai negali išsipūsti;
· sausa burna;
· pilvo pūtimo pojūtis arba didelio dujų kiekio kaupimasis žarnyne;
· tulžies pūslės uždegimas;
· plaukų slinkimas;
· bloga savijauta;
· skylė (perforacija) skrandyje ar žarnyne.

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· skausminga infekcija arba dirginimas šalia išangės;
· insulto požymiai, įskaitant vienos kūno pusės nutirpimą ar silpnumą, stiprų galvos skausmą, traukulius, sumišimą, sunkumą kalbėti, regėjimo pokyčius ar svaigulio pojūtį;
· mikroinsultas;
· kasos uždegimas;
· išangės fistulė (kanalėlis, susiformavęs tarp išangės ir aplink esančios odos);
· gaubtinės žarnos uždegimas (kolitas);
· kepenų nepakankamumas arba kepenų pažeidimo požymiai, įskaitant pageltusią odą arba akių baltymų pageltimą (gelta), mieguistumą, sumišimą, prastą koncentraciją;
· žandikaulio kaulo pažeidimas (osteonekrozė);
· sausa oda, odos sustorėjimas ir niežulys;
· žaizdų gijimo problemos;
· kitų tipų fistulės (nenormalūs kanalai tarp skirtingų kūno organų arba tarp odos bei po ja esančios struktūros, pvz., gerklės ir trachėjos). Simptomai priklauso nuo fistulės vietos. Jeigu Jums pasireiškė naujų ar neįprastų simptomų, pvz., kosulys ryjant, kreipkitės į gydytoją;
· sumažėjusi antinksčių liaukų gaminamų hormonų sekrecija.

Reti šalutinio poveikio reiškiniai (gali pasireikšti rečiau kaip 1 iš 1 000 asmenų):
· naviko lizės sindromas (NLS).

Dažnis nežinomas (toliau nurodytas šalutinis poveikis nustatytas nuo lenvatinibo registravimo, tačiau jo pasireiškimo dažnis nežinomas):
· kraujagyslės sienelės išsipūtimas ir susilpnėjimas arba kraujagyslės sienelės įplyšimas (aneurizmos ir arterijų disekacijos).

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5. Kaip laikyti Lenvatinib STADA

Šį vaistą laikykite vaikams nepastebimoje ir nepasiekiamoje vietoje.

Ant dėžutės ir lizdinės plokštelės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Laikyti gamintojo pakuotėje, kad vaistas būtų apsaugotas nuo drėgmės.
Laikyti žemesnėje nei 25 °C temperatūroje.
Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6. Pakuotės turinys ir kita informacija 

Lenvatinib STADA sudėtis
· Veiklioji medžiaga yra lenvatinibas.
· Kiekvienoje kietojoje kapsulėje yra 4 mg lenvatinibo (mesilato pavidalu).
· Kiekvienoje kietojoje kapsulėje yra 10 mg lenvatinibo (mesilato pavidalu).

· Pagalbinės medžiagos yra:
Kapsulės turinys: mikrokristalinė celiuliozė (E460), manitolis (E421), hidroksipropilceliuliozė (E463), kalio-vandenilio karbonatas (E501), talkas (E553b).

Kapsulės apvalkalas: hipromeliozė, juodasis geležies oksidas (E172), raudonasis geležies oksidas (E172), geltonasis geležies oksidas (E172).

Lenvatinib STADA išvaizda ir kiekis pakuotėje

Lenvatinib STADA 4 mg kietosios kapsulės
Maždaug 14,2 mm ilgio (4 dydžio) kietoji kapsulė (kapsulė) su rudos spalvos korpusu ir rudu dangteliu.

Lenvatinib STADA 10 mg kietosios kapsulės
Maždaug 17,6 mm ilgio (2 dydžio) kietoji kapsulė (kapsulė) su aukso spalvos korpusu ir rudu dangteliu.

Lenvatinib STADA kapsulės tiekiamos lizdinėse plokštelėse, kuriose yra 30, 60 arba 90 kietųjų kapsulių, arba perforuotose dalomosiose lizdinėse plokštelėse, kuriose yra 30 x 1, 60 x 1 arba 90 x 1 kietųjų kapsulių.

Gali būti tiekiamos ne visų dydžių pakuotės.

Registruotojas ir gamintojas

Registruotojas
STADA Arzneimittel AG
Stadastrasse 2-18
61118 Bad Vilbel
Vokietija

Gamintojas
STADA Arzneimittel AG
Stadastraße 2-18
61118 Bad Vilbel
Vokietija

arba

STADA Arzneimittel GmbH 
Muthgasse 36/2, Doebling 
1190 Vienna
Austrija

arba

Clonmel Healthcare Ltd.
Waterford Road
E91 D768 Clonmel
Airija

arba

Laboratori Fundació Dau
C/C, 12-14 Pol. Ind. Zona Franca 
08040 Barcelona
Ispanija

arba

Pharmadox Healthcare Limited 
KW20A Kordin Industrial Park 
Paola PLA 3000
Malta

Jeigu apie šį vaistą norite sužinoti daugiau, kreipkitės į vietinį registruotojo atstovą:

UAB „STADA Baltics“
A. Goštauto g. 40A 
LT-03163 Vilnius
Lietuva
Tel.: +370 5 260 3926
El. paštas: stada.baltics@stada.com

Šis vaistas Europos ekonominės erdvės valstybėse narėse registruotas tokiais pavadinimais:

	Airija, Austrija, Danija, Estija, Islandija, Ispanija, Latvija, Lenkija, Lietuva, Malta, Norvegija, Slovėnija, Vokietija:
	Lenvatinib STADA

	Italija:
	Lenvatinib EG

	Rumunija, Suomija, Švedija, Vengrija:
	Lenvatinib Stada



Šis pakuotės lapelis paskutinį kartą peržiūrėtas 2026-10-22.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.

